Lebanon Athun Balivinamaves Zuvaan Team In Miadhuves Fenvaru Dhakkaalaifi - Vaguthu\nލުބްނާން އަތުން ބަލިވި ނަމަވެސް ޒުވާން ޓީމުން މިއަދުވެސް ފެންވަރު ދައްކާލައިފި\nއަންނަ އަހަރު އޮންނަ އޭއެފްސީ ނަވާރަ އަހަރުން ދަށުގެ ޗެމްޕިއަންޝިޕްގެ ކޮލިފައިންގައި ރާއްޖެ ކުޅުނު ތިންވަނަ މެޗުގައި ލުބްނާން އަތުން ބަލިވެ ކޮލިފައިންގް ނިންމާލައިފި އެވެ.\nތަޖިކިސްތާނުގައި މިއަދު ކުޅުނު "ގްރޫޕު ސީ"ގެ މެޗުގައި ލުބްނާން އަތުން ރާއްޖެ ބަލިވީ 2-0ގެ ނަތީޖާއަކުންނެވެ. މެޗުގައި ލުބްނާނުން ޖެހި ފުރަތަމަ ލަނޑު ފުރަތަމަ ހާފުގެ 19 ވަނަ މިނެޓުގައި ކާމިޔާބުކޮށްދިނީ އާދަމް ހިޖާޒީ އެވެ. އޭގެ ފަހުން ދެވަނަ ހާފުގެ 76 ވަަނަ މިނެޓުގައި އެޓީމުގެ އަބްދުލް ރައްޒާގުގެ ލަނޑުން ލުބްނާނުން ލީޑު ފުޅާކުރިއިރު މެޗުގެ އިތުރު ވަގުތުގައި ރާއްޖޭގެ އިބްރާހިމް ސާވީ އަށް ރެފްރީ ވަނީ ރަތްކާޑު ދައްކައި ދަނޑުން ފޮނުވާލާފަ އެވެ. މި މެޗުން ރާއްޖެ ބަލިވި ނަމަވެސް ޖުމްލަގޮތެއްގައި ދިވެހި ކުޅުންތެރިންގެ ފަރާތުން ރަނގަޅު ކުޅުމެއް ފެނިގެންދިޔަކަން ފާހަގަކޮށްލެވެ އެވެ. މިއަދުގެ ނަތީޖާއާއެކު އަންނަ އަހަރުގެ ޗެމްޕިއަންޝިޕަށް ކޮލިފައިވުމުގެ ފުރުސަތު ރާއްޖެ އަށް ވަނީ ގެއްލިފައެވެ.\nކޮލިފައިންގައި ރާއްޖެ ކުޅުނު ފުރަތަމަ މެޗުގައި ތަޖިކިސްތާން އަތުން ތަފާތު ބޮޑު ނަތީޖާއަކުން ވަނީ ބަލިވެފައެވެ. މިދިޔަ ބުދަ ދުވަހު ކުޅުނު އެ މެޗުން ރާއްޖެ ބަލިވީ 9-0ގެ ނަތީޖާއަކުންނެވެ. އޭގެ ފަހުން ދެވަނަ މެޗުގައި ސީރިއާއި ދެކޮޅަށް ރާއްޖެ އިން ވަނީ ރަނގަޅު ކުޅުމެއް ދައްކާފަ އެވެ. އެ މެޗުގައި ފުރަތަމަ ލީޑު ނަގައި ކުރިހޯދީވެސް ރާއްޖެ އިންނެވެ. ފުރަތަމަ ހާފު ނިމުމުގެ ކުރިން ސީރިއާ އިން ފަހަތުން އަރައި 2-1ގެ ލީޑެއް ނެގި ނަމަވެސް ރާއްޖެ އިން ދެވަނަ ހާފުގައި މެޗުގެ ނަތީޖާ އެއްވަރު ކުރި އެވެ. ނަމަވެސް އެ ނަތީޖާގައި ހިފަހައްޓާނުލެވި ރާއްޖެ މެޗުން ބަލިވީ 3-2 އިންނެވެ.\nކޮލިފައިންގައި ރާއްޖެ ހިމެނޭ ގްރޫޕް ސީގެ އެއްވަނައިގައި އޮތީ ހަ ޕޮއިންޓާއެކު ތަޖިކިސްތާނެވެ. ދެވަނައިގައި ހަތަރު ޕޮއިންޓާއެކު ސީރިއާ އޮތްއިރު ތިންވަނައިގައި އެއް ޕޮއިންޓާއެކު އޮތީ ލުބްނާނެވެ. މި ގްރޫޕްގެ ފަހު މެޗުގައި މިރޭ ތަޖިކިސްތާނާއި ސީރިއާ ވާދަކުރާނެ އެވެ.\nއޭއެފްސީ ޗެމްޕިއަންޝިޕް ކޮލިފައިންގައި ވާދަކުރި ޒުވާން ގައުމީ ޓީމަކީ ނިމިގެންދިޔަ މަހު ނޭޕާލުގައި ބޭއްވި 18 އަހަރުން ދަށުގެ ސާފް ޗެމްޕިއަންޝިޕްގައި ރަނގަޅު ނަތީޖާއެއް ހޯދި ޓީމެކެވެ. އެޓީމުން ވަނީ އެ މުބާރާތުގެ ތިންވަނަ ހޯދައިފައެވެ. އެއީ މިހާތަނަށް އެ މުބާރާތުން ރާއްޖެއިން ހޯދި އެންމެ ރަނގަޅު ނަތީޖާއެވެ.\nއޭއެފްސީ 19 އަހަރުން ދަށުގެ ޗެމްޕިއަންޝިޕަކީ 1959 އަހަރުން ފެށިގެން ބާއްވަމުން އަންނަ މުބާރާތެކެވެ. ކޮންމެ ދެ އަހަރަކުން އެއް އަހަރު ބާއްވާ މި މުބާރާތް އެންމެ ފަހުން ކާމިޔާބުކޮށްފައިވަނީ ސައޫދީ އަރަބިއާ އެވެ. މިދިޔަ އަހަރު އިންޑޮނޭޝިއާގައި އޮތް މުބާރާތް ސައުދީ އަރަބިއާ އިން ކާމިޔާބުކުރީ ފައިނަލުގައި މުބާރާތުގެ ތަށި އެންމެ ގިނަ ފަހަރު އުފުލާފައިވާ ދެކުނު ކޮރެއާގެ މައްޗަށް 2-1ގެ ނަތީޖާއަކުން ކުރިހޯދައިގެންނެވެ. މިއީ ސައުދީން މި ތަށި ކާމިޔާބުކުރި ތިންވަނަ ފަހަރެވެ.\nއަންނަ އަހަރު މި މުބާރާތް ބޭއްވުމަށް ހަމަޖެހިފައިވަނީ އުޒްބެކިސްތާނުގަ އެވެ. މިއަދު އޭޝިއާ ބައްރުގެ 46 ގައުމަކާއެކު ފެށި ކޮލިފައިން މި މަހުގެ ހަވަނަ ދުވަހުގެ ނިޔަލަށް ކުރިއަށްދާއިރު ޗެމްޕިއަންޝިޕުން ފުރުސަތު ލިބިގެންދާނީ ޖުމްލަ 16 ޓީމަށެވެ. އެގޮތުން ކޮލިފައިންގައި ވާދަކުރާ 46 ގައުމު 11 ގްރޫޕަކަށް ބަހާލައިގެން މެޗުތައް ކުޅެ ކޮންމެ ގްރޫޕަކުންވެސް އެއްވަނަ ހޯދާ ޓީމާއި ދެވަނަ ހޯދާ ޓީމުތަކުގެ ތެރެއިން އެންމެ ރަނގަޅު ނަތީޖާ ހޯދާ ހަތަރު ޓީމަށް ބޮޑު މުބާރާތުން ޖާގަ ލިބޭނެ އެވެ.\nއޮކްޓޯބަރ 6, 2019 22:21\nޢާން ދެން ތިހާކަށް ވަރަކަށް ބަޔަކަށް ފެންވަރު ދެއްކޭނީ.. މެޗެއް ކުޅެފިއްޔާ މުޅިންވެސް ބަލި.. ރައްޔިތުންގެ ލާރިން އިސްރާފު.


Nukulhedhuntherikan faraaiythakuge ithuru faruvaa ah mivaguthu luyeh dheven neiy: Mabrook\nނުކުޅެދުންތެރިކަން ހުންނަ ފަރާތްތަކުގެ އިތުރު ފަރުވާތަކަށް ދާން އަދި ލުޔެއް ދެވެން ނެތް: މަބްރޫކް\n- 1 month ago3- އައިޝަތު އަހުމަދު\nނުކުޅެދުންތެރިކަން ހުންނަ ފަރާތްތަކަށް ދޭ އިތުރުފަރުވާ ހޯދަން މިވަގުތަށް ލުއިދެވެން ނެތް ކަމަށް ރައީސް އޮފީހުގެ ތަރުޖަމާނު މުޙައްމަދު މަބްރޫކް ޢަޒީޒު ވިދާޅުވެއްޖެއެވެ.\nމަބްރޫކް މިހެން ވިދާޅުވެފައިވަނީ ކޮވިޑް-19 އާއި ގުޅިގެން މަޢުލޫމާތު ހިއްސާކުރައްވަމުން މިވަގުތު ހެލްތު އިމަރޖެންސީ އޮޕަރޭޝަންސް ސެންޓަރުން ކުރިއަށް ގެންދާ ނޫސްވެރިންގެ ބައްދަލުވުމެއްގައި "ވޮއިސް" އިން ކުރި ސުވާލަކަށް ޖަވާބު ދެއްވަމުންނެވެ.\nމަބްރޫކް ވިދާޅުވީ، ނުކުޅެދުންތެރިކަން ހުންނަ ފަރާތްތަކަށް ބޭނުންވާ އިތުރު ފަރުވާއަކީ ކޮންމެ ލޮކްޑައުންއެއްގައިވެސް އެންމެ ބޮޑަށް ވިސްނަންޖެހޭ އެއްކަންތައް ކަމަށެވެ.\nއެގޮތުން މިހާރު އަޅާފައިވާ ފިޔަވަޅުތަކުގެ ތެރެއިން އަންނަ ހަފުތާގައި ލުއިދެވޭނީ ކޮންކޮން ކަންތައްތަކަކަށްތޯ މަޝްވަރާކުރުމުގެ މަސައްކަތް ކުރަމުން އަންނަ ކަމަށް މަބްރޫކު ވިދާޅުވިއެވެ.\n"މިހަފުތާ ނިމޭއިރުގަ ތިބޭފުޅުންނަށް އެނގިވަޑައިގަންނަވާނެ އިތުރު ތަފާތުތަކެއް މިފިޔަވަޅުތަކަށް ގެނެވޭ. އެހެން ނަމަވެސް މިވަގުތު ވަކިން ސީދާ މިވެނި ކަމެކޭ ދެންނެވެން އަޅުގަނޑަކަށް ނެތް." މަބްރޫކް ވިދާޅުވިއެވެ.\nމަބްރޫކް މިހެން ވިދާޅުވެފައިވާއިރު، މިހާރު އަޅާފައިވާ ފިޔަވަޅުތަކުގެ ސަބަބުން މާލޭގައި ދިރިއުޅޭ ނުކުޅެދުންތެރިކަން ހުންނަ ފަރާތްތަކަށް ޚާއްޞަކޮށް އިތުރު ތެރަޕީ ބޭނުންވާ ފަރާތްތަކަށް ނުހަނު ބޮޑެތި އުނދަގޫތަކާ ދަނީ ކުރިމަތިވަމުންނެވެ.\nމަބޫ.......މިހާރު ހުރި ވެކުސިންގެ ޢަދަދަކީ30 ތޯ.؟


vnews - City ah league thashi havaalukuri iru Chelsea aai Arsenal ah molheh\nސިޓީއަށް ލީގު ތަށި ހަވާލުކުރިއިރު ޗެލްސީ އާއި އާސެނަލްއަށް މޮޅެއް\nއިސްމާއީލް ޝާހް (އިއްސެ)\n7 މެއި 2018\nޕްރިމިއަރ ލީގުގެ ތަށި މެންޗެސްޓާ ސިޓީން އުފުލާލަނީ ---\nއިނގިރޭސި ޕްރިމިއަ ލީގުގެ ތަށި މެންޗެސްޓާ ސިޓީއާ ހަވާލުކޮށްފި އެވެ.\nބާކީ ފަސް މެޗު އޮއްވާ އިނގިރޭސި ލީގުގެ ޗެމްޕިއަންކަން ސިޓީން ކަށަވަރުކުރިއިރު، އެޓީމަށް ލީގުގެ ތަށި ހަވާލުކުރީ އިއްޔެ އަމިއްލަ ދަނޑުގައި ހަޑާސްފީލްޑް ޓައުނާއި ދެކޮޅަށް ކުޅުނު މެޗަށްފަހު އެވެ.\nއިއްޔެގެ މެޗު ނިމުނީ ދެޓީމުންކުރެ އެއްވެސް ޓީމަކަށް ގޯލެއް ކާމިޔާބުނުކުރެވި އެވެ. ރޭގެ މެޗުން ލިބުނު ޕޮއިންޓާއެކު އެއްވަނައިގައި އޮތް ސިޓީއަށް މިހާތަނަށް ވަނީ 94 ޕޮއިންޓު ލިބިފަ އެވެ.\nމި ސީޒަނުގެ ލީގު ޗެމްޕިއަންކަން ސިޓީ ހޯދިއިރު މިއީ ގާޑިއޯލާގެ ކޯޗިން ކެރިއަރުގައި އޭނާ ހޯދި 23 ވަަނަ ތަށްޓެވެ. މީގެ ކުރިން ގާޑިއޯލާ ވަނީ ބާސެލޯނާ އާއި ބަޔާން މިއުނިކާ އެކު ގިނަ ކާމިޔާބީތަކެއް ހޯދާފަ އެވެ.\nޗެލްސީ އާއި ލިވަޕޫލް ބައްދަލުކުރި މެޗުގެ ތެރެއިން ---\nލީގުގައި ރޭ 1-0 އިން ލިވަޕޫލް ބަލިކޮށް ޕްރިމިއަ ލީގުގެ ގަދަ ހަތަރެއްގެ އުއްމީދު ޗެލްސީން ވަނީ އާކޮށްފަ އެވެ.\nމި މޮޅާއެކު ލީގުގެ ފަސްވަނައިގައި ޗެލްސީ މިހާރު އޮތީ 69 ޕޮއިންޓާއެކު އެވެ. ހަތަރުވަނައިގައި 71 ޕޮޮއިންޓާއެކު އޮތީ ޓޮޓެންހަމެވެ. ޗެލްސީ އަތުން ރޭ ބަލިވި ލިވަޕޫލް އޮތީ 72 ޕޮއިންޓާއެކު ލީގުގެ ތިންވަނައިގަ އެވެ.\nލީގުގެ ގަދަ ހަތަރަކުން ޖާގަ ނުލިބިއްޖެނަމަ އަންނަ ސީޒަނުގެ ޗެމްޕިއަންސް ލީގުގައި ކުޅުމުގެ ފުރުސަތު ޗެލްސީއަށް ގެއްލިގެންދާނެ އެވެ.\nޗެލްސީގެ ދަނޑުގައި ކުޅުނު މި މެޗުގެ ހަމައެކަނި ގޯލު އެޓީމަށް މެޗުގެ 32 ވަނަ މިނެޓުގައި ކާމިޔާބުކޮށްދިނީ އޮލިވިއޭ ޖިރޫ އެވެ.\nއާސެނަލްގެ ކޯޗު އާސެން ވެންގާ ---\nމީގެ އިތުރުން އާސެނަލްގެ ކޯޗު އާސެން ވެންގާގެ އިރުޝާދުގެ ދަށުން އެ ޓީމުގެ ސަޕޯޓަރުންގެ ކުރިމަތީގައި އާސެނަލް ކުޅުނު ފަހު މެޗުން ބާންލީ އަތުން 5-0 އިން އެޓީމު ވަނީ ބޮޑު މޮޅެއް ހޯދާފަ އެވެ.\n22 އަހަރަށް ފަހު ވެންގާ މި ސީޒަން ނިމުމުން އާސެނަލް ދޫކޮށްލަން ނިންމާފައިވާއިރު، ލީގުގައި ބާކީ އޮތް ދެ މެޗު އާސެނަލް ކުޅޭނީ ރަށުން ބޭރުގަ އެވެ. ރޭގެ މެޗުގެ ކުރިން ބާންލީ ކުޅުންތެރިންނާއި އާސެނަލް ކުޅުންތެރިން ވަނީ ވެންގާ އަށް އިހުތިރާމް އަދާކޮށްފަ އެވެ.\nރޭގެ މެޗުގައި އާސެނަލްގެ ފަސް ލަނޑުގެ ތެރެއިން ދެ ލަނޑު ޖެހީ ވެންގާ އާސެނަލަށް އެންމެ ފަހުން ގަތް ޕިއޭ އެމެރިކް އޮބާމަޔަން އެވެ. އަނެއް ލަނޑުތައް ޖެހީ އަލެކްސަންޑަ ލަކަޒޭޓް، ސީޑް ކޮލާސިނަޗް އަދި އަލެކްސް އިވޯބީ އެވެ.\nއިސްމާއީލް ޝާހް (އިއްސެ) Follow @@ismaelschurh


London gai Raajje ishthihaaru kurumuge campaign eh MMPRC in hingaifi - One Online\nލަންޑަނުގެ ބަސް ސްޓޭޝަނެއްގައި ރާއްޖެ އިޝްތިހާރު ކޮށްފައި ----ފޮޓޯ:އެމްއެމްޕީއާރުސީ\nލަންޑަނުގެ ބަހެއްގައި ރާއްޖެ އިޝްތިހާރު ކޮށްފައި----ފޮޓޯ:އެމްއެމްޕީއާރުސީ\nލަންޑަނުގައި ރާއްޖެ އިޝްތިހާރު ކުރުމުގެ ކެމްޕޭނެއް އެމްއެމްޕީއާރުސީން ހިންގައިފި\nމޯލްޑިވްސް މާކެޓިން އެންޑް ޕީއާރު ކޯޕަރޭޝަން (އެމްއެމްޕީއާރުސީ)އިން "ސަނީ ސައިޑް އޮފް ލައިފް" ގެ ނަމުގައި ޔޫކޭގެ ވެރިރަށް، ލަންޑަނުގައި ރާއްޖެ އިޝްތިހާރު ކުރުމުގެ ގޮތުން އައުޓް ޑޯ ކެމްޕޭނެއް ހިންގައިފިއެވެ.\nއެމްއެމްޕީއާރުސީން ބުނީ މި ކެމްޕޭނު ކުރިއަށް ގެންގޮސްފައިވަނީ މިދިޔަ މަހުގެ 23 އިން ފެށިގެން މިމަހުގެ ހައެއްގެ ނިޔަލަށް ކަމަށާއި މި ކެމްޕޭނަކީ ރާއްޖޭގެ ޓޫރިޒަމް އިޝްތިހާރު ކުރުމަށް ކުރިއަށްގެންދާ ކެމްޕޭނެއް ކަމަށެވެ.\nއެގޮތުން މި ކެމްޕޭނުގެ ތެރެއިން "ވިޒިޓް މޯލްޑިވްސް" ޖަހާފައިވާ ޑިޖިޓަލް ސްކްރީން ތަކެއް ލަންޑަނުގެ ބައެއް ބަސްތަކާއި ވޯޓާލޫން ރޭލް ސްޓޭޝަންގައި އަދި ބައެއް ބަސް ހުއްޓި ތަކުގައި ބަހައްޓާފައިވާ ކަމަށެވެ.\nއެމްއެމްޕީއާރުސީން ބުނީ ވޯޓާލޫން ރޭލް ސްޓޭޝަނަކީ ލަންޑަނުގެ އެންމެ ބިޒީ ރޭލް ސްޓޭޝަން ކަމަށާއި އަހަރެއްގެ މައްޗަށް ގާތްގަނޑަކަށް 94.4 މިލިއަން މީހުން އެ ސްޓޭޝަން މެދުވެރިކޮށް ދަތުރުކުރާ ކަމަށެވެ. އެހެންކަމުން ދެ ހަފުތާއަށް ކުރިއަށް ގެންދިޔަ އިޝްތިހާރު ކެމްޕޭނުގައި ގާތްގަޑަކަށް 3.2 މިިލިއަން މީހުންނަށް ރާއްޖޭގެ އިޝްތިހާރު ފެނިފައިވާނެ ކަމަށް ލަފާކުރާ ކަމަށް އެމްއެމްޕީއާރުސީން ބުންޏެވެ.\nމި އިޝްތިހާރު ކެމްޕޭނުގެ ތެރެއިން ރާއްޖޭގެ ގުދުރަތީ ރީތިކަން ދައްކުވައިދޭ 40 ޑިޖިޓަލް ސްކްރީން ލަންޑަނުގެ އެކި ހިސާބުތަކުގައި ބަހައްޓާފައިވާނެ ކަމަށް އެމްއެމްޕީއާރުސީން މައުލޫމާތުދެއެވެ.\nފާއިތުވެ ދިޔަ އަހަރުތަކުގައި ރާއްޖޭގެ ޓޫރިޒަމް އިންޑަސްޓްރީ ވަރަށްބޮޑަށް ތަރައްގީވެ ކުރިއަރާފައިވާކަން ފާހަގަކޮށް އެމްއެމްޕީއާރުސީން ބުނީ މިއީ ރާއްޖޭގައި އިތުރު ރިސޯޓުތައް ގާއިމުކުރުމުގެ ސަބަބުން ލިބުނު ކުރިއެރުމެއް ކަމަށެވެ. މީގެ އިތުރުން ވެލާނާ އިންޓަނޭޝަނަލް އެއާޕޯޓް ތަރައްގީ ކުރުމުގެ ކަންކަން ކުރިއަށްދާ ކަމަށާއި އޭރުން އެ އެއާޕޯޓުން ކޭޓަރ ކުރެވޭ މީހުންގެ އަދަދު 7.5 އަށް އަރާނެކަމަށް އެމްއެމޕީއާރުސީން މައުލޫމާތުދެއެވެ. އަދި ރާއްޖެއިން ލަންޑަނަށް ކުރާ ވައިގެ ދަތުރުތައް ކުރިއަށް އޮތް ތަނުގައި އިތުރުކުރާނެ ކަމަށް ވެސް އެމްއެމްޕީއާރުސީން މައުލޫމާތުދެއެވެ.\nޔޫކޭ އަކީ ރާއްޖެއަށް އެންމެ ގިނަ ފަތުރވެރިން ޒިޔާރަތްކުރާ އެއް ގައުމެވެ. އެގޮތުން މިއަހަރުގެ ޖެނުއަރި މަހުން ފެށިގެން އޮގަސްޓް މަހުގެ ނިޔަލަށް ޖުމުލަ 83،089 ފަތުރުވެރިން ޔޫކޭ އިން ރާއްޖެއަށް ދަތުރުކޮށްފައިވާ ކަމަށް އެމްއެމްޕިއާރުސީން ބުނެ އެވެ. މިއީ މިދިޔަ އަހަރުގެ މި މުއްދަތާ އަޅައި ބަލާއިރު 10.5 އިންސައްތަ އިތުރު އަދަދެކެވެ.\nޔޫކޭ އަކީ ރާއްޖޭގެ ފަތުރުވެރިކަމަށް އެންމެ މުހިންމު އެއް މާކެޓުކަން ފާހަގަކޮށް އެމްއެމްޕީއާރުސީން ބުނީ ރާއްޖޭގެ ޓޫރިޒަމްގެ 7.3 އިންސައްތަ ހިއްސާކުރަނީ ޔޫކޭ އިން ކަމަށެވެ. އަދި މި އަދަދު އަންނަނީ އަހަރުން އަހަރަށް އިތުރުވަމުން ކަމަށްވެސް އެމްއެމްޕީއާރުސީން މައުލޫމާތުދެއެވެ.\nގުޅޭ ޓެގު ޓުއަރިޒަމް އިނގިރޭސިވިލާތް


ލޭ މައްޗަށް ދާ މީހުންނަށް، މިއީ އެއްވަނައިގެ ހައްލެއް – Haftha\nSat,4July, 2020, 12:39 am\nލޭ މައްޗަށް ދާ މީހުންނަށް، މިއީ އެއްވަނައިގެ ހައްލެއް\nލޭ މައްޗަށް ދިއުމަކީ މިހާރު ރާއްޖޭގައި ވެސް ވަރަށް އާންމުކަމެވެ. އެގޮތުން ލޭ މައްޗަށް ދަނީ ހަށިހަނޑުގައި ދޭ ދައުރުވާ ނާރުތަކުގައި ލޭ ގަނޑުވެ، ބުލޮކްވުމުގެ ސަބަބުން ލޭ ދައުރުނުވެ ހުރުމުންނެވެ.\nލޭ ނާރުތައް ބޮލޮކްވާން ދިމާވާ މައިގަނޑު ސަބަބުތަކުގެ ތެރޭގައި ސިގިރޭޓު ބުއިން، ހަކުރު ބަލި، ކަންކަމާމެދު ވިސްނުން، ކަސްރަތުނުކޮށް ގިނަދުވަސްވުން އަދި ފަލަވުން ހިމެނެއެވެ. އަދި ލޭ މައްޗަށް ދިއުމަކީ ހައްލުނުވެ، ދާއިމީކޮށް ބޭނުންކުރާ ބޭހަކަށްވެސް ވެގެންދެއެވެ. އެގޮތުން މިއީ ލޭ މައްޗަށް ދާ ފަރާތްތަކުން، ބޭނުންކުރާނެ ގުދުރަތީ ހައްލެކެވެ.\nބުއިން ތައްޔާރު ކުރުމަށް ބޭނުންވާނީ، އެއް ޖޯޑު ލޮނުމެދު ދިޔަ، 1 ޖޯޑު އިނގުރު ދިޔަ، 1 ޖޯޑު ލުނބޯ ދިޔަ، 1 ޖޯޑު އެޕަލް ސިޑާ ވިނެގާ އަދި2ޖޯޑު މާމުތެވެ.\nތައްޔާރުކޮށްލުމަށް، ލުނބޯ، އިނގުރު، ލޮނުމެދު، އެޕަލް ސިޑާ ތަވަޔަކަށް އަޅާ ކައްކާލާށެވެ. އަދި ތަވާ އުނދުން މަތިން ނަގާ ހިހޫކޮށްލުމަށް ބަހައްޓާށެވެ. އަދި ރަނގަށް ހިހޫ ވުމުން،2ޖޯޑު މާމުއިތް އަޅާ އެކުލައްވާލުމުން ތައްޔާރުވީއެވެ. މި ބުއިން ބޭނުންކުރާނީ ކޮންމެ ކާ ގަނޑިއެއްގެ 30 މިނެޓް ކުރިން ހުސްބަނޑާ ހުރެއެވެ.\nއެގޮތުން ހެނދުނާއި މެންދުރު އަދި ރޭނގަޑު ކެއުމުގެ ކުރިން، މީގެ 1 މޭޒުމަތީ ސަމުސާ ބޯލާށެވެ. މިއީ2މަސްދުވަސް ވަންދެން އަލާމާރީގައި ރައްކާކުރެވޭނެ އެއްޗެކެވެ. އަދި ކޮންމެ ދުވަހަކު ބޭނުންކުރުމުން ހަފްތާއެއްގެ ތެރޭގައި ލޭގެ ޕްރެޝަރު ދައްކޮށްދޭނެ އެވެ.\nލޮނުމެދުން ބުލޮކްވެފައި ހުންނަ ލޭ ނާރުތައް ރަނގަޅުކޮށް ކޮލެސްޓްރޯލް ލެވެލް ދަށްކޮށްދޭއިރު އިނގުރުން ހަށިގަނޑުގައި ހަކަތަ ލިއްބައިދީ، ހިތުގެ ބަލިތަކުން ދުރުކޮށްދޭނެ އެވެ. އަދި ލުނބޯއިން ލޭ ދައުރުކޮށްދީ ހިތުގެ ދުޅަހެޔޮކަން އިތުރުކޮށްދެއެވެ. އޭގެ އިތުރުން ވިޓަމިންސް އާއި މިނަރަލްސްއިން ފުރިފައިވާ އެޕަލް ސިޑާއިން ލޭ ސާފުކޮށްދޭއިރު، މާމުތުން ލޭގައި އުފެދޭ ބެކްޓީރިއާތައް ނައްތާލައެވެ.\nފައިދާހުރި މާއްދާތައް އެކުލެވޭ މިބުއިން ބޭނުންކުރަމުން، ޑޮކްޓަރު ބޭސް ބޭނުންކުރަންވާނެ އެވެ. އަދި ޕްރެޝާ ބެލުމަށްފަހު ޑޮކްޓަރު ބޭސް ހުއްޓާލާނީ، ޑޮކްޓަރުގެ ލަފައަކާ އެކުގަ އެވެ.


ރަހީނުކޮށްގެން އަނިޔާކުރި މީހާގެ ބޮލުގެ އޮޕަރޭޝަނެއް ކޮށްފި | Sandhaanu\nރަހީނުކޮށްގެން އަނިޔާކުރި މީހާގެ ބޮލުގެ އޮޕަރޭޝަނެއް ކޮށްފި\nހދ. ކުޅުދުއްފުށީ ރަހީނުކޮށްގެން އަނިޔާކުރި މީހާ އިތުރު ފަރުވާއަށް މާލެ ގެނެސް ބޮލުގެ ބޮޑު އޮޕަރޭޝަނެއް ކޮށްފި އެވެ.\nއެ ޒުވާނާގެ ބޮލުގެ ނާށިގަނޑު ފަޅައިގެން ގޮސް އޭނާގެ ސިކުނޑި ލޭ އެޅިފައިވުމުގެ ސަބަބުން އިތުރު ފަރުވާއަށް އޭނާ މާލެ ގެނައީ އިއްޔެގައެވެ. މާލެގެނެސް ފުރަތަމަ އެމީހާ ގެންދިޔައީ އައިޖީއެމްއެޗަށެވެ. ނަމަވެސް އިމަޖަންސީގައި އޮޕަރޭޝަން ކުރަން އޭނާ ގެންދިޔައީ އޭޑީކޭ ހޮސްޕިޓަލަށެވެ.\nއޭނާއަށް އޭޑީކޭއިން ފަރުވާދެމުން އަންނައިރު ޑޮކްޓަރުންނާ ހަވާލާދީ އާއިލާއިން ވާހަކަ ދެއްކި މީހަކު ބުނީ އަދި އިތުރު އޮޕަރޭޝަނެއްވެސް ކުރަ ކުރަންޖެހޭކަމަށެވެ.\nފުލުހުން ބުނީ ހޮނިހިރު ދުވަހުގެ ރޭ މޫނު ނިވާ ކޮށްގެން ތިބި ބަޔަކު 29 އަހަރުގެ އެ ޒުވާނާ ރަހީނުކޮށް ކާރަކަށް އަރުވައިގެން ގެންދިޔަކަމުގެ ރިޕޯޓް އެ އިދާރާއަށް ލިބިފައިވާކަމަށެވެ. އަދި މި ޒުވާނާ ރަހީނުކޮށްގެން ގެންދިޔުމަށްފަހު އަނިޔާކޮށްފައިވާކަމަށްވެސް ފުލުހުން ބުނެއެވެ.\nކުޅުދުއްފުއްޓައް ސިހުންގެނުވި މިހާދިސާ އާ ގުޅިގެން އެރަށުން ވާހަކަ ދެއްކި މީހަކު ބުނީ އަނިޔާ ލިބުނު މީހާއަކީ ” ވަގެއް” ކަމަށް ތުހުތު ކުރެވޭ މީހެއްކަމަށެވެ.\n” އޭނާއަކީ ވަރަށްގިނައިން ވައްކަންކުރާ މީހެއްކަމަށް ވަނީ، އޭނައަށް ލިބުނު އަނިޔާއަކީ އޭގެ ބަދަލުހިފުމޭވެސް ރަށުތެރޭގައި ކިޔާ، އެކަމަކު ވައްކަންކުރިއަސް އެފަދަ އަނިޔާ ދިނުަމަށް މިރަށު މީހުންނެއް ނޭދެން” އެމީހާ ބުންޏެވެ.\nއެރަށުން ވާހަކަ ދެއްކި މީހާ ކިޔައިދިންގޮތުން މޫނުނިވާކޮށްގެން ތިބި މީހުން އެމީހާ ރަހީނުކޮށްގެން ގެންދިޔައީ އެރަށުގެ އެއަރޕޯޓާއި ދިމާލުން ފުއްޓަރު ފަރާތަށެވެ. އެތަނުގައި ދަގަނޑު ބުރިފަދައެއްޗެހިން އަނިޔާކުރުމަށްފަހު މީހުން ފިލީއެވެ.


Rihaakuru fulhin bondi eh mihaaru nufeney\nރިހާކުރާ ނުލާ ދިވެހިންގެ ކެއުން ފުރިހަމައެއް ނުވާނެ އެވެ. ހެދުނު ސަޔަށް ޑިސްކާއި ރިހާކުރު، މެންދުރަށް ރިހާކުރާއި ބަތާއި ނުވަތަ ރިހާކުރު ދިޔަ އާއި ބަތާ މޮޑެލާއިގެން ހަވީރަށް ރިހާކުރާއި ބަނަހާއި ޖަހައިގެން ސައިތަށްޓެކެވެ. ދަތުރު ގޮސް މަޖާ ހަދަންވެސް ރިހާކުރު މިއީ ކޮންމެހެންވެސް ހުންނަންޖެހޭ އެއްޗެއްކެވެ.\nޒަމާން ބަދަލުވެ އަހަރުމެންގެ ކެއުން ބުއިމުގެ ވައްޓަފާޅިއަށް ވަނީ ބޮޑު ބަދަލުތަކެއް އައިސްފައެވެ. ޑިސްކާއި ރިހާކުރުގެ ނާސްތާއިން އޯޓްސް ކޮޅަކަށް ނާސްތާ މިހާރު ބަދަލުވެފައިވާއައިރު ދިވެހި ކެއުން މިއީ ހާއްސަ ދުވަސްތަކުގައި ކާ އެއްޗަކަށްވެ މަޑުމަޑުން މި އަންނަނީ ބަދަލުވަމުންނެވެ.\nރިހާކުރާއި މަޑުމަޑުން ދުރުވަމުން އަންނަ އިރު ރިހާކުރު ބޮނޑިއަށްވީ ގޮތް މިހާރު ނުވެސް އެނގެއެވެ. ރަށްރަށުން ރިހާކުރު ހަދައިގެން މާލޭގެ ލޯކަލް މާރުކޭޓުގައި ވިއްކަން ގެންނަ ފުޅިތަކުގައިވެސް އަދި މާލޭގައި މަސް ވިއްކާ ބޮޑެތި ތަންތަނުން ހަދާފަ ހުންނަ ރިހާކުރު ފުޅިތަކުގައި ބޮނޑި ވަރަށް މަދުން ނޫނީ ނުފެނެއެވެ. މިހާރުގެ ކުއްޖައްކަށް ރިހާކުރު ބޮނޑި މީ ކޯއްޗެއްކަން ވެސް ނޭގި ހިނގައިދާނެއެވެ.\nކުރިން ގޭގައި ރިހާކުރު ފުޅިއެއް ހުރެއްޖެއްޔާ އޭގެ އޮންނަ ބޮނޑިއަށް ގޭގެ ކުދިވެރިންގެ މެދުގައި ކޮންމެވެސް ވަރަކަށް ހިފުމެއް އޮވެއެވެ. ކާކަށްތޯ ބޮނޑި ލިބޭނީއާ މެދުއެވެ. ގިނަ ރިހާކުރުފުޅިތަކުގައި އޭރުވެސް ފެންނަނީ އެންމެ ބޮނޑިއެކެވެ. ހަރުކަމުން ހަފާނުލެވުނަސް މިއަށް ތަޅާފޮޅައެވެ.\nތ. އޮމަދޫއިން މާލެއަށް ރިހާކުރު ވިއްކާ މީހެއް ބުނި ގޮތުގައި ރިހާކުރުފުޅިއަށް ބޮނޑިލުން މިހާރު މަދުވަމުން ވަމުން ގޮސް މުޅިންހެން ކަހަލަ ގޮތަކަށް ހުއްޓިއްޖެއެވެ. މިއީ ކަސްޓަމަރުން އެދުމަކަށް ބަދަލު އައި ކަމެކެވެ. ކަސްޓަމަރުން ބުނާ ގޮތުގައި ރިހާކުރު ފުޅިއަށް ބޮނޑިލުމަކީ ފުޅީގައި ރިހާކުރު މަދުވާ ކަމެކެވެ. އެހެންވެ ކަސްޓަމަރުން އެދިގެން ނޫނީ ބޮނޑި ނުލަނީއެވެ.\nރިހާކުރު ބޮނޑި ހެދުމަކީ ވެސް އިތުރު މަސައްކަތަކަށްވެސްމެއެވެ.\n"ރިހާކުރު ކެއްކުމަށް ބޭނުން ކުރާ ކަނޑުމަހާއި ކައްނެލި މަހުގެ ކަށިފަތިން މަސްކޮޅުކަހައިގެން ގުޅަ ހަދާ ގަރުދިޔަ ކައްކާއިރު ތެއްޔަށްލާ، ކައްކާ ރޯފިލުވާއިރު މަޑުކޮށް އަލުން ދުމަށީގައި ބާއްވާ ހިއްކާ ރިހާކުރު ކައްކާއިރު ތަތްވެގެން އަންނައިރު އަލުން ބޮނޑިލަނީ، ވިއްކަން ބޮނޑި ނުލިޔަސް އަމިއްލައަށް ކާން ހަދާ ރިހާކުރުގައި ބޮނޑިލާފަ ހަދަނީ ބަތްކާއިރު ކާލަން މީރުކަމުން،"\nމަސްވެރިކަން ރަނގަޅު ގިނަ ރަށްރަށުން ރިހާކުރު ހަދައިގެން މާލެ ގެނެސް ވިއްކާއިރު ރިހާކުރުގެ ކޮލީޓީ އެކި މީހުން ބަލަނީ އެކި ގޮތަށެވެ. ބައެއް މީހުން ކޮލިޓީ ބަލަނީ އޭގައި ތަތްކަން ހުންނަ މިންވަރަށެވެ. އަދި އަނެއް ބަޔަކު އޭގައި ބޮނޑިއެއް އޮތިއްޔާ ރިހާކުރުގެ ކޮލިޓީ ރަނގަޅުވާނެ ކަމެކެވެ. ގަންނައިރު ރިހާކުރުގައި ބޮނޑިއެއް އޮތުމުން އެއީ ގިނަ މަހުން ކައްކާފައި ހުރި ރިހާކުރެއް ކަމަށް ބުނެއެވެ.\nއެއް ކަމެއް އެބައޮތެވެ. ރިހާކުރު ފުޅީގައި ބޮނޑިއެއް އޮތަސް ނެތަސް ރިހާކުރާއި ކާލާ ފަހަރުން ގަދަޔަށް ގަޔާވެގެން ކެއުމަކީ އާއްމުކަމެކެވެ.


ނާޒިމް 24 ގަޑިއިރަށް ގެއަށް ބަދަލުކޮށްފި | Landhooinfo\nކުރީގެ ޑިފެންސް މިނިސްޓަރ މުޙައްމަދު 24 ގަޑިއިރަށް ގެއަށްބަދަލުކޮށްފިއެވެ.\nނާޒިމްގެ އާއިލާ އިން ބައެއް މީޑިއާތަކަށް މަޢުލޫމާތުދީފައިވާ ގޮތުގައި އޭނާ ގެއަށް ބަދަލު ކުރީ “ސިއްހީ ފަރުވާއަކަށް 24 ގަޑިއިރަށް” އިރަށެވެ.\nފުލުހުންގެ ފަރާތުން މީޑިއާތަކަށް ވިދާޅުވީ ނާޒިމްގެ އަނބިކަނބަލުންގެ ގެ، ގ. އެނިފަށް އޭނާ ގެންދެވީ “ވަގުތީ” ގޮތުން ކަމަށެވެ. ވަގުތީ ގޮތުން ނާޒިމް ގެއަށް ބަދަލު ކުރި ސަބަބެއް ފުލުހުން ވިދާޅެއް ނުވެ އެވެ.\nނާޒިމް ގެއަށް ގެނެސްފައި ވަނީ ފުލުހުންގެ ބަންދުގައި ހުންނަތާ 33 ދުވަސް ފަހުންނެވެ. ދިރިއުޅޭ ގެއިން ފިސްތޯލައަކާއި ތިން ވަޒަން ފެނުމު ކަމަށް ބުނެ، ދައުލަތާ ދެކޮޅަށް ރޭވުންތަކެއް ރާވާ ކަމަށް ބުނެ، ނާޒިމް ހައްޔަރު ކުރީ މިދިޔަ މަހުގެ 10 ވަނަ ދުވަހު އެވެ.\nރާއްޖޭގެ ސިޔާސީ އެކިއެކި ފަރާތްތަކާއި، ގުޅިގެން ދިވެހި ރާއްޖޭގެ ވެރިކަން ބަދަލު ކުރުމަށް ކުރީގެ ޑިފެންސް މިނިސްޓަރު މުހައްމަދު ނާޒިމް …


Tuchel, Silva, Giroud Contract Aa Kohfi – adduLIVE\nޓުޗެލް، ސިލްވާ، ޖިރޫޑް ކޮންޓްރެކްޓް އާކޮށްފި\nJun 04, 2021, 20:42 ހަސަން ރަޝީދު\nޗެލްސީގެ ކޯޗު ތޯމަސް ޓުޗެލް އާއި އެ ޓީމުގެ ޑިފެންޑަރު ތިއާގޯ ސިލްވާ އަދި ފޯވާޑް އޮލިވިއޭ ޖިރޫޑް ކޮންޓްރެކްޓް އާކޮށްފިއެވެ.\nޓުޗެލް ކޮންޓްރެކްޓް އާކޮށްފައިވަނީ ދެ އަހަރު ދުވަހުގެ މުއްދަތަކަށެވެ. އަދި ސިލްވާ އާއި ޖިރޫޑް ކޮންޓްރެކްޓް އާކުރީ އެއް އަހަރު ދުވަހަށެވެ. ޖިރޫޑްގެ ކޮންޓްރެކްޓް މި މަހުގެ ނިޔަލަށް ހަމަވާ ގޮތަށް އޮތްއިރު، އޭނާގެ ކޮންޓްރެކްޓް އިތުރު އެއް އަހަރަށް އާކުރުމުގެ އޮޕްޝަން އެކްޓިވޭޓް ކުރީ މިދިޔަ އޭޕްރީލް މަހު ކަމަށް ޗެލްސީން ބުނެއެވެ.\nކޮންޓްރެކްޓް އާކުރި ނަމަވެސް ކުޅުމުގެ ފުރުސަތު މަދުން ލިބޭތީ ކުރިއަށް އޮތް ޓްރާންސްފާ މާކެޓުގައި ޖިރޫޑް އެ ކްލަބު ދޫކޮށްލުމަކީ އަދިވެސް ގާތް ކަމެކެވެ. އެގޮތުން ޖިރޫޑް ހޯދަން އޭސީ މިލާނުން އަންނަނީ މަސައްކަތް ކުރަމުންނެވެ.\nޗެމްޕިއަންސް ލީގުގެ ކާމިޔާބީ އަށްފަހު ޗެލްސީން ކޮންޓްރެކްޓުތަކެއް އާކޮށްފައިވާއިރު، އޭސީ މިލާނަށް ލޯނަކަށް ދޫކޮށްފައިވާ އިންގްލޭންޑުގެ ޒުވާން ޑިފެންޑަރު ފިކާޔޯ ޓޮމޯރީ ދާއިމީ ގޮތަކަށް އެ ކްލަބަށް ބަދަލުވާން މިހާރު ވަނީ ނިންމާފައެވެ. އެގޮތުން ޓޮމޯރީ ވިއްކާލުމުން ޗެލްސީ އަށް 28 މިލިއަން ޔޫރޯ ލިބޭނެއެވެ.\nމީގެއިތުރުން ޗެލްސީގެ ޑިފެންޑަރު އެމަސަން ގެންނަން އިންޓަ މިލާނުން މަސައްކަތް ކުރާއިރު، ޗެލްސީން އަންނަނީ ފޯވާޑަކާއި، މިޑްފީލްޑަރެއްގެ އިތުރުން ޑިފެންޑަރެއް ހޯދުމުގެ މަސައްކަތް ކުރަމުންނެވެ.


Mine chart akah 10 aseerun Azerbaijan in dhookohfi\nއަޒަރުބައިޖާންގެ ބިންތަކުގައި އަރުމީނިއާއިން ވަޅުލާފައި ހުރި މައިންތައް ހޯދަނީ\nއަޒަރުބައިޖާންގެ ކަރަބާޚް ދަމައިގަނެ ބާރުވެރި ކޮށްގެން އަރުމީނިއާ ސިފައިން ތިބި ދުވަސްވަރު ވަޅުލާފައިވާ މައިތައް، ހުރި ތަންތަން ދައްކައިދޭ ޗާޓެއްގެ ބަދަލުގައި އަޒަރުބައިޖާނުން 10 އަސީރުން މިނިވަންކޮށް އަރުމީނިއާއަށް ދީފި އެވެ.\nއަރުމީނިއާގެ ބާޣީ ސިފައިން އަޒަރުބައިޖާންގެ ބިންތަކުގައި އެތައް ހާސް މައިނެއް ވަނީ ވަޅުލާފަ އެވެ. އެހެން ނަމަވެސް މައިންތައް ހުރި ތަންތަން އަޒަރުބައިޖާނަކަށް ނޭނގެ އެވެ.\nމައިން ހޯދުމަށްޓަކައި، މައިން ޑިޓެކްޓަރު ހޯދަން ކުރާ މަސައްކަތަކީ ނުލާހިކު ބިރުބޮޑު މަސައްކަތެކެވެ. މައިން ހޯދުމުގެ ތެރޭގައި ވެސް ލޭންޑް މައިންތަކަށް ފައިންއެރި މުޅި މީހާ ގޮވައިގެންދެ އެވެ.\nއަޒަރުބައިޖާނުން ކަރަބާޚް މިނިވަން ކުރަން ކުރި ހަނގުރާމައިގައި އަރުމީނިއާ ބަލިވެ ފަހަތަށް ޖެހެމުން ދިއަ ދިއުމުގައި ވެސް ދިއައީ މައިން ވަޅުލަމުންނެވެ. މައިން ވަޅުލި މީހުންނަށް ވެސް ވަޅުތަކުގެ ރެކޯޑް ބެލެހެއްޓިފައި ނުވެ އެވެ.\nއަރުމީނިއާ މިހާރު މައިން ޗާޓުތައް ބޭނުން ކުރާނީ ސިޔާސީ ހަތިޔާރެއް ގޮތުގައި އަސީރުން މިނިވަން ކުރުމަށެވެ. މީގެ ކުރިން ވެސް އެތައ ޗާޓެއް ވަނީ އަޒަރުބައިޖާނަށް ބަދަލުގައި ދީފަ އެވެ.\nއަޒަރުބައިޖާނުން ބުނާ ގޮތުން މައިން ޗާޓުގަައި މައިން ހުންނަ ކަމަށް ފާހަގަ ކޮށްފައި ހުންނަ ބައެއް ތަންތަނުގައި މައިން ނުހުރެ އެވެ. އަދި މައިން ހުންނަ ކޮންމެ ތަނެއް ޗާޓަކުން ނުދައްކަ އެވެ.\nރަޝިއާއާ ތުރުކީ މެދުވެރިވެ އަޒަރުބައިޖާންއާ އަރުމީނިއާ ސުލްހަވުމަށް އެއްބަސްވެފައި އޮތް ނަމަވެސް، މިހާރު ވެސް ދެ ގައުމުގެ ބޯޑަރުގައި ދޭތެރެ ދޭތެރެއިން ހަމަލާ ބަދަލު ކުރެ އެވެ. އަދި ސިފައިންނަށާއި އާނުންމަށް ބޮޑެތި ގެއްލުން ލިބޭ ކަމަށް ޚަބަރުތައް ބުނެ އެވެ.\nއަރުމީނިއާއިން އެތައް ޒަމާނެއް ވަންދެން އޮބައިގަނެގެން ބޭނުންކުރި އަޒަރުބައިޖާންގެ ބިންތައް ދޫކޮށް ދާން ޖެހުމުން އަރައިގަތް ރުޅި އަދި ވެސް އެމީހުންގެ ކިބައިން ފެނެ އެވެ. އަރުމީނިއާއަށް އެކަން ވެފައި ވަނީ ވަރަށް ބޮޑު ހިތާމައަކަށެވެ.\nރަޝިޔާ ކުށްކުރުން ތުރުކީ + އަޒަރުބައިޖާން އަރްމީނިއާ\nއަރުމޭނިއާ ސިފައިން އަޒަރުބައިޖާނަށް ހަމަލާދީފި\nއަމަން ބަލަހައްޓަން ކަޒަކިސްތާނަށް ދިއަ ސިފައިން ފައިބަނީ\nތުރުކީގައި އަލިފާން ރޯވި ސަބަބު އިންޓެލިޖެންސުން ހޯދަނީ\nއަޒަރުބައިޖާންގައި ތުރުކީ އަސްކަރީ މަރުކަޒެއް


ޞިއްޙަތު | Page 2\nނުސީދާގޮތެއްގައި ދުންފަތުގެ އިސްތިއުމާލު ކުރުމަކީ އެހެން މީހަކު ދުންފަތުގެ އިސްތިއުމާލުކުރުމުން ބޭރުވެގެންދާ ދުން އެކަން ނުކުރާ މީހެއްގެ ހަށިގަނޑަށް ވާޞިލްވުމެވެ. މައިމީހާ އަކީ ދުންފަތުގެ އިސްތިއުމާލު ނުކުރާ މީހަކަށްވެފައި ބަފައި މީހާއަކީ ދުންފަތު އިސްތިއުމާލު ކުރާ މީހެއްނަމަ، ބަފައި މީހާ މައިމީހާގެ ކައިރީގައި ހުރެގެން ދުންފަތުގެ އިސްތިއުމާލު ކުރާ ހިނދު، މައިމީހާގެ ހަށިގަނޑަށް ދުންފަތުގެ ދުން ވިހަ މާއްދާތަކާއެކު ވާޞިލްވެގެން ދެއެވެ. ނަތީޖާ އަކީ ބަނޑުގައިވާ ތުއްތު ދަރިފުޅަށް އޭގެ ނޭދެވޭ އަސަރު ކުރުމެވެ.\nދުންފަތުގެ އިސްތިއުމާލުކުރަން ހުއްޓާލަން ނިންމުމަކީ ދުންފަތާއި ނުލައި ދިރިއުޅުން ހޭދަކުރުމަށް އެޅޭ ފުރަތަމަ ފިޔަވަޅެވެ. ދުންފަތުގެ އިސްތިއުމާލުކުރުން ހުއްޓާލުމަށް ވަރަށްގިނަ މަސައްކަތް ކުރަންޖެހެއެވެ. ދުންފަތުގެ އިސްތިއުމާލުކުރުން ހުއްޓާލުމަކީ އެކަމަށް ވަގުތު ބޭނުންވާނެ ކަމެކެވެ. ނަމަވެސް ހިތްވަރާއެކު މަސައްކަތްކޮށްފިނަމަ މިއީ ގިނަ ފަހަރަށް ކާމިޔާބުވާ ކަމެކެވެ.\nއަހިވައް އަކީ ޖަންގަލީގެ ތެރޭގައި ތިރިކޮށް ހެދޭ، ގަހެއްގައި އަޅާ ހުތް ފޮނިމޭވާ އެކެވެ.މިއީ ގިނަ މީހުންނަށް މީރު މޭވާއެއް ނޫނެވެ. އެއީ އޭގައި ހިމެނޭ ވަހުގެ ސަބަބުންނެވެ. މިއީ ދިވެހިން މަދުން ނަމަވެސް ކައިއުޅޭ މޭވާއެކެވެ. އަހިވައް އަކީ ވެސް ހަށިގަނޑަށް ބޭނުންތެރި ވަރަށް ގިނަ މާއްދާތައް އެކުލެވޭ މޭވާ އެކެވެ.\nއަނބުޅަ އަކީ ހުތް ފޮނި، މޭވާ އެކެވެ. އަނބާއި ވައްތަރު ގޮތެއް ހުންނަ މިމޭވާ އަކީ ދިވެހިރާއްޖެއިން ވަރަށް މަދުން ނޫނީ ނުފެންނަ މޭވާގެ ބާވަތެކެވެ. އަނބުޅަ އަކީ ވެސް ހަށިގަނޑަށް ބޭނުންތެރި އެތަކެއް މާއްދާތަކެއް އެކުލެވޭ މޭވާ އެކެވެ. އަނބުޅަ ގަހުގެ މޭވާގެ އިތުރުން، އެގަހުގެ މޫ، ތޮށި، ފަތް، ފަދަ ތަކެއްޗަކީ ވެސް ބޭނުންކުރެވިދާނެ ތަކެއްޗެވެ. އަނބުޅަ ދޮންވުމުން ރަތްކުލަ، މެރޫންކުލަ، އަދި ރީނދޫކުލައިގައި ވެސް ހުރެއެވެ.\nއަނޯނާ އަކީ ދިވެހި އަތަ، ދަނޑިގަޑު އަތަ، ނިސްބަތްވާ އަނޯނާ އާއިލާގެ މެންބަރެކެވެ. އަނޯނާ އަކީ އަނގަޔަށް މީރު ފޮނި މޭވާއެކެވެ. މިއީ ދޮންވުމުން ވެސް ބޭރުތޮށި ފެހިކުލައިގައި ހުންނަ މޭވާއެކެވެ. މިއީ މޭވާއެއްގެ ގޮތުގައި ބޭނުންކުރުމުގެ އިތުރުން ތަފާތު ކާތަކެތީގައި ހިމަނައިގެން ވެސް ބޭނުންކުރެވިދާނެ މޭވާ އެކެވެ. އަނޯނާ އަކީ ވެސް ހަށިގަނޑަށް ބޭނުންތެރި އެތަކެއް މާއްދާތަކަކުން މުއްސަދިވެފައިވާ މޭވާ އެކެވެ.\nކުންނާރަކީ ހުތް ފޮނި މޭވާ އެކެވެ. މިއީ ބިޔަ ގަހެއްގައި އަޅާ ކުދިކޮށް ހުންނަ މޭވާ އެކެވެ. ކުންނާރުގެ ތަފާތު ވައްތަރުތައް ހުންނަކަން ފާހަގަ ކުރެވެއެވެ. ކުންނާރަކީ ކުޑަކުދިންނާއި ބޮޑެތި މީހުން ވެސް ކައިއުޅޭ މޭވާއެކެވެ. ކުންނާރު ރިހާކުރު، ލޮނު، އަދި މިރުހާ އެއްކޮށްގެން ކުންނާރު މަޖާ ހަދައިގެން ވެސް ކައިއުޅޭކަން ފާހަގަ ކުރެވެއެވެ.\nކަށިކެޔޮ އަކީ ކަށިކެޔޮ ގަހުގައި އަޅާ މޭވާ އެކެވެ. ކަށިކެޔޮ ހުންނަނީ ވަރުގަދަ ދަޅިގަނޑެއްގައި ވަކަކާ ވަކެއް ޖެހި ފިތި ބާރުވެފައެވެ. ކަށިކޭލުގެ ތަފާތު ވައްތަރުތައް ދިވެހިރާއްޖޭގައި ވެސް ހުރެއެވެ. މިއީ ދިވެހިން ކައިއުޅޭ މޭވާ އެކެވެ. އާންމުކޮށް ކައިއުޅެނީ ފޮތިކޮށް ކޮށައިގެންނެވެ. އަދި ކަށިކެޔޮ ފަނި ކައްކައިގެންނާއި، ބޯހުނި ހިލައިގެންނާއި، މެޓާގަނޑު އަޅައިގެން ވެސް ބޭނުންކުރެއެވެ.\nކާށި އަކީ ދިވެހިންގެ ކެއުމުގައި ވަރަށް ގިނައިން ބޭނުންކުރެވޭ އެއްޗެކެވެ. އެގޮތުން ތަފާތު ކާއެއްޗެތި ތައްޔާރު ކުރުމުގައި ކާށިހުނި، ކާށިކިރު، ކާށިތެޔޮ، ފަދަ ބައިތައް ބޭނުން ކުރެވެއެވެ. ދިވެހި ރުކުގެ އެތުގައި އަޅާ މާތައް ބޮޑުވެ، ގޮބޮޅި،މިރި އަށްވެ، ކިހާއް، ކުރުނބާ، އަދި ގަބުޅިއަށްފަހު އެންމެ ފަހު މަރުހަލާ އަކީ ފުރިހަމަ ކާއްޓަކަށް އެ ބަދަލުވުމެވެ. ކާށި ބޭނުންކުރެވޭ ބީދައިން ގަބުޅި އަކީ ވެސް ވަރަށް ގިނައިން ކާތަކެތި ތައްޔާރު ކުރުމުގައި ބޭނުންކުރެވޭ އެއްޗެކެވެ.\nކަދުރަކީ ފޮނި، އަނގަޔަށް މީރު މޭވާ އެކެވެ. ކަދުރަކީ ހަށިގަނޑަށް ހަކަތާއި ބާރު ގެނެސްދޭ އެއްޗެކެވެ. ބޭނުންކުރާތާ ½ ގަޑިއެއް ހާއިރުގެ ތެރޭގައި ހަށިގަނޑަށް އޭގެ ސަބަބުން ހަކަތަ ލިއްބައި ދެއެވެ. މިއީ އާންމުކޮށް ހުހަށް ކެއުމަށާއި، ތަފާތު ކާތަކެތީގެ ތެރޭގައި ހިމަނައިގެން ވެސް ބޭނުންކުރެވިދާނެ އެއްޗެކެވެ. ޚާއްޞަކޮށް ކަދުރަކީ މާތްވެގެންވާ ރަމަޟާންމަހުގެ ތެރޭގައި މުސްލިމުން އާންމުކޮށް ރޯދަ ވީއްލާގަޑީގައި ކައިއުޅޭ ވަރަށް އާންމު އެއްޗެކެވެ.\nސަބުދެއްޔަކީ އަކީ އަނގަޔަށް މީރު ފޮނި މޭވާ އެކެވެ. މިމޭވާގައި ވެސް ތަފާތު މަޢުދަންތަކާއި، ވިޓަމިންތައް އެކުލެވިފައި ވެއެވެ. މޭވާއެއްގެ ގޮތުގަޔާއި، ކައްކައިގެންނާއި، ޖޭމާއި، ސަރުބަތު، އަދި މިލްކް ޝޭކް ފަދަ ތަކެތި ތައްޔާރުކޮށްގެން ވެސް ސަބުދެލި ބޭނުން ކުރެއެވެ.\nޖުމްލަ ޞަފްޙާ2ގެ 28\nރަހިމުން ބޭރުގައި ގަރުބަގަތުން ނުވަތަ ދަރި އުފެދުން


Hiley degree ah kiyevumah 130 million ah vure gina rufiya haradhu koffi | Mihaaru\nހިލޭ ޑިގްރީ އަށް ކިޔެވުމަށް 130 މިލިއަނަށް ވުރެ ގިނަ ރުފިޔާ ހަރަދުކޮށްފި\nއެމްއެންޔޫ އިން މިދިޔަ އަހަރު ބޭއްވި ދަސްވެނިވުމުގެ ހަފުލާގައި ބައިވެރިވި ދަރިވަރުންތަކެއް.---ފޮޓޯތައް: ރައީސް އޮފީސް\nސަރުކާރުގެ ހިލޭ ޑިގްރީ ޕްރޮގްރާމަށް 130 މިލިއަނަށް ވުރެ ގިނަ ރުފިޔާ ހަރަދު ކޮށްފައިވާ ކަމަށް ރައީސް އިބްރާހިމް މުހައްމަދު ސޯލިހު އިއްޔެ ވިދާޅުވެއްޖެ އެވެ.\nރައީސްގެ ސްކޮލަޝިޕް ލިބުނު ދަރިވަރުންނަށް ލިޔުން ހަވާލުކުރަން ބޭއްވި ރަސްމިއްޔާތުގައި އެ މަނިކުފާނު ވިދާޅުވީ ހިލޭ ޑިގްރީ ޕްރޮގްރާމުގެ ދަށުން 6،250 ދަރިވަރުންގެ ކިޔެވުމަށް 130 މިލިއަނަށް ވުރެ ގިނަ ރުފިޔާ ހަރަދު ކޮށްފައިވާ ކަމަށެވެ.\nރާއްޖެ އިން ބޭރުން މަތީ ތައުލީމު ހާސިލު ކުރަން ދޫކުރާ ލޯނު އެހީގެ ދަށުން މިހާރު ވެސް 24 ގައުމެއްގައި 1،480 ދަރިވަރަކު ކިޔަވަމުން އަންނައިރު، ރައީސްގެ ސްކޮލަޝިޕްގައި ތަފާތު ހަތް ގައުމެއްގައި 54 ދަރިވަރަކު ކިޔަވަ އެވެ. ހައި އެޗީވާސް ސްކޮލަޝިޕްގެ ދަށުން މިހާރު ވެސް 117 ދަރިވަރަކު ކިޔަވަމުން އަންނަ ކަމަށް ރައީސް އިއްޔެ ވިދާޅުވި އެވެ.\nސަރުކާރުން މިދިޔަ އަހަރުގެ ފެބްރުއަރީ މަހު ތައާރަފުކުރި ހިލޭ ޑިގްރީ ޕްރޮގްރާމުގެ ދަށުން، 100 ޕަސެންޓް ހިލޭ ކިޔަވައިދެނީ ހަމައެކަނި ސަރުކާރުގެ ދެ ޔުނިވާސިޓީގަ އެވެ. އަމިއްލަ ކޮލެޖުތަކުގައި ހިންގާ ކޯސްތަކުގެ ޓިއުޝަން ފީ ވެސް ސަރުކާރުން ކަނޑައަޅާފައިވާ އަދަދަށް ކަވަރު ކުރެ އެވެ.\nދަރިވަރުންނަށް ހިލޭ ޑިގްރީ ކިޔަވައިދިނުމަކީ ރައީސްގެ ރިޔާސީ ވައުދެކެވެ. އެ އެހީ ދިނުން، ލާޒިމްކޮށް ގާނޫނުގައި ހިމަނަން ގައުމީ ތަރައްގީ އާއި ތަރިކައިގެ ކޮމިޓީން ބާރުއަޅާ ކަމަށް އެ ކޮމިޓީން ވަނީ ބުނެފަ އެވެ.\nރައްޔިތުންގެ މަޖިލީހަށް މިހާރު ހުށަހަޅާފައިވާ ތައުލީމާ ބެހޭ ބިލް ދިރާސާކުރާ ކޮމިޓީގެ މުގައްރިރު، ބާރަށު ދާއިރާގެ އެމްޑީޕީގެ މެމްބަރު އަހުމަދު އަބްދުﷲ ވިދާޅުވީ ތައުލީމީ ދާއިރާ އަށް ދެން އަންނަ ބަދަލާ އެކު ހިލޭ ޑިގްރީ ކިޔަވައިދިނުމަކީ ނެތް އެއްޗަކަށް ވެދާނެތީ ބައިވަރު ދަރިވަރުންތަކެއް މަގުމަތި ވެދާނެ ކަމަށެވެ.\nތައުލީމް ރައީސް އިބްރާހިމް މުހައްމަދު ސޯލިހް މަތީ ތައުލީމު މިނިސްޓްރީ އޮފް ހަޔާ އެޑިއުކޭޝަން\nޓެކުސް ނަގާފަ ހިލޭ ކަންކަން ކޮއްދެންޏާ، ހިލޭ ކޮފީ ބޮވޭ ގޮތް ހަމޖެއްސިދާނެތޯ.\nކިޔެވުމާއި ކޮފީ ބުއިމާއި އެއްވަރެއް ނުކުރެވޭނެ.\nތިޔައިން ބޮޑުބައި ދީފައިވަނީ ސަރުކާރުގެ2ޔުނިވަސިޓީއަށް، އެހެންވެ އެވާހަކަ ދަންނަވާލީ\nފައިސާ ޖަ މާ ނުކުރޭ! އާދޭސް ދަންނަވަން ޖެހެނީ! ކޮލެޖު ފަހަތުން ދުވަނީ!\nތިހޭދަ ކޮށްގެން ކިޔަވާ ކުދިން ގެ ފަރާތުން މުޖްތަމައަށް ފައިދާހުރިކަންތައް ނުކުރެވެންޏާ ތިއީ ބޭކާރު ޚަރަދެއް. ރަނގަޅު ޖީލެއް ބިނާ ވަންޏާ ޚަރަދަކަށް ބަލާކަށް ނުޖެހޭ. ލޯ މަރާލާފަ ޚަރަދުކުރަންވީ.


ކުރީގެ ރައީސް މައުމޫން އަބްދުލްޤައްޔޫމްގެ ކޮއްކޯފުޅު އަދި ކުރީގެ ރައީސް ޔާމީން އަބްދުލްޤައްޔޫމްގެ ދައްތާފުޅު މޫމިނާ އަބްދުލްޤައްޔޫމް އަވަހާރަވެއްޖެއެވެ.\nމައުލޫމާތު ލިބިފައިވާ ގޮތުގައި މޫމިނާ އަވަހާރަވީ ބޮޑު އާލާސްކަންފުޅެއްގައި އުޅުއްވާފައެއް ނޫނެވެ. އުމުރުފުޅުން 80 އަހަރުގައި އަވަހާރަވީއިރު، އެކަމަނާ މާލޭގައި ދިރިއުޅުއްވާ ގޭގައި މިއަދު ހެނދުނުވެސް ހުންނެވީ ހެޔޮހާލުގައި ކަމަށް މައުލޫމާތު ލިބިފައިވެއެވެ.\nއެގޮތުން މިއަދު ހެނދުނު ސައިފޮދު ބައްލަވައިގެން އޮށޯވެވަޑައިގެންނެވި ކަމަށާއި، ހޭފުޅުލެއްވުން ލަސްވެގެން އެކަމަނާ ހޮސްޕިޓަލަށް ގެންދިޔައިރު އަވަހާރަވެފައިވާ ކަމަށް އާއިލާއިން ވާހަކަދެއްކެވި ބޭފުޅަކު މީޑިއާތަކަށް މައުލޫމާތު ދެއްވާފައިވެއެވެ. އަދި ހޮސްޕިޓަލަށް ގެންދިޔައިރުވެސް ވަނީ އަވަހާރަވެފައި ކަމަށް ޑޮކްޓަރުން ވިދާޅުވި ކަމަށް ވެސް އެބޭފުޅާ ވިދާޅުވިއެވެ.\nރައީސް މައުމޫނާއި މޫމިނާ އަދި ކުރީގެ މިނިސްޓަރު އަބްދުﷲ ހަމީދަކީ އެއްބަނޑު އެއްބަފާ ތިން ބޭފުޅުންނެވެ. ކުރީގެ ރައީސް ޔާމީނާއި މޫމިނާއަކީ އެއްބަފާ ދެ ބޭފުޅުންނެވެ. މީގެއިތުރުން މޫމިނާއަކީ އެފްއޭއެމްގެ ރައީސް ބައްސާމް އަދީލް ޖަލީލްގެ މާމާފުޅެވެ.\nއައިޖީއެމްއެޗުގެ އަންހެނުންގެ ޚާއްސަ ޑޮކްޓަރު އަސީލް ޖަލީލާއި ވެލެންސިއާގެ ކުރީގެ ހިންގުންތެރިޔާ އަަދީލް ޖަލީލަކީ އެކަމަނާގެ ދެ ބޭފުޅުންނެވެ.\nމޫމިނާ އަބްދުލްޤައްޔޫމް އަކީ ގަލޮޅު އަވަށު އޮފިސް ހިންގުމުގައި ގިނަ ދުވަސްތަކެއް ހޭދަކުރެއްވި އަދި އެ އަވަށުގެ ތަރައްގީގައި އިސްކޮށް އުޅުއްވި ބޭކަނބަލެކެވެ. ދިވެހި ބަހާއި ތާރީޚަށް ޚިދުމަތް ކުރާ ގައުމީ މަރުކަޒުގައި ވެސް މަސައްކަތް ކުރެއްވި އެވެ.\nމާތް ﷲ އެމަރްޙޫމާގެ ފާފަތައް ފުއްސަވާ، ފުރާނައަށް ހެޔޮ ރަހްމަތްލައްވާ ސުވަރުގޭގެ ދާއިމީ ނިޢުމަތް ދެއްވާށި. އާމީން. އަދި މިފަދަ ހިތްދަތި ވަގުތެއްގައި އާއިލާއަށް ހިތްވަރާއި ކެތްތެރިކަން ދެއްވާށި. އާމީން.\nރައީސް މައުމޫން ދަރުމަވަންތަ ހޮސްޕިޓަލްގައި އެޑްމިޓްކޮށްފި!\nރައީސް މައުމޫން ކޮރޯނާ ވައިރަސް އަށް ޕޮޒިޓިވްވެއްޖެ!


އެމްއޭސީއެލްއިން މިދިޔަ އާދީއްތަ ދުވަހު 329 ޓަނުގެ ކާގޯ ހޭންޑަލްކޮށް ރެކޯޑް ހަދައިފި – Dhen.mv\nއެމްއޭސީއެލްއިން މިދިޔަ އާދީއްތަ ދުވަހު 329 ޓަނުގެ ކާގޯ ހޭންޑަލްކޮށް ރެކޯޑް ހަދައިފި\nސްނެޕްޗެޓްގެ ސްޓްރީކް ކުރުމަކީ އަކީ ގިނަބަޔަކު އެކަމަކާ ދޭތެރޭ ނުހަނު ރައްކާތެރިވާ ކަމެކެވެ. ސްނެޕްޗެޓްގެ ސްޓްރީކް ކޮންމެ ހާލަކުންވެސް ކޮންމެދުވަހަކު ކުރަން ޖެހޭނެއެވެ.\nDecember 26, 2019 - 9:52 am\nވެލާނާ އިންޓަނޭޝަނަލް އެއާޕޯޓް ހިންގާ، މޯލްޑިވްސް އެއާޕޯޓްސް ލިމިޓެޑް ކޮމްޕެނީ (އެމްއޭސީއެލް)އިން 329 ޓަނުގެ ކާގޯ ހޭންޑަލްކޮށް ރެކޯޑު ހަދައިފިއެވެ.\nއެމްއޭސީއެލްއިން ބުނީ ކޮންމެ އަހަރަކުވެސް ބޭރުގެ ފިނި މޫސުމާ ދިމާކޮށް އިމްޕޯޓްކުރާ ކާގޯ ވަރަށް ބޮޑަށް އިތުރުވަމުންދާ ކަަމަށާއި އޭގެ ސަބަބުން ކާގޯގެ ހިދުމަތް ކުރިން ދޭވަރަށްވުރެ ކަސްޓަމަރުންނަށް އިތުރަށް ހިދުމަތްދޭން ޖެހޭ ކަމަށެވެ. އެގޮތުން އާންމުކޮށް އެތެރެކުރާ ޕެރިޝަބަލް ނުވަތަ އަވަހަށް ހަލާކުވާ ކާގޯގެ އަދަދު 80 ޕަސެންޓްއަށް އިތުރުވެފައިވާ ކަމަށް އެ ކުންފުނިން ބުނެއެވެ.\nއެމްއޭސީއެލްއިން ބުނީ ކާގޯއަށް އެންމެ ބޮޑަށް ބާރުބޮޑުވަނީ ހޮނިހިރު އާދިއްތަ އަންގާރަ އަދި ބުދަ ދުވަސްކަމަށެވެ. އެގޮތުން އެންމެ ބޮޑަށް ކާގޯއަށް ބާރު ބޮޑުވީ މިދިޔަ އާދިއްތަ ދުވަހު ކަމަށާއި އެދުވަހު 329 ޓަނުގެ ކާގޯ ހެނޑެލްކުރިކަމަށް އެ ކުންފުނިން ބުންޏެވެ.\nއެމްއޭސީއެލްއިން އިތުރަށް ބުނީ ކާގޯއަށް ބާރުބޮޑުވާ ދުވަސްވަރު ކަސްޓަމަރުންނަށް ކާގޯ ކްލިއާކޮށްގެން ގެންދެވޭ ވަަރަށްވުރެ އިތުރުވެގެން ދިޔަ ކަމަށާއި އޭގެ ސަބަބުން ކާގޯ އިމްޕޯޓް ގުދަން ފުރި އިތުރު މުދާ ގުދަނަށް ބޭލުމާއި ހަވާލުކުރުން ލަސްވެގެން ދިޔަކަމަށެވެ. އެހެންކަމުން ކަސްޓަމަރުން ވީހާވެސް އަވަހަސް ކާގޯ ކްލިއާ ކޮށްގެން ގެންދިއުމަށް އެމްއޭސީއެލްއިން ވަނީ އިލްތިމާސްކޮށްފައެވެ.


ޙަދީޘާއި އޭގެ ޢިލްމުތައް – Page4– DhiSalafiyyah\nޖަރްޙާއި ތަޢްދީލު (1)\nالتَّمْهِيْدُ (ފެށުން) ރާވީގެ ރިވާޔަތް ޤަބޫލުކުރުމަށްޓަކައި ދެ ޝަރުޠެއް އޭނާގެ ކިބައިގައިހުރުން މުޙައްދިޘުން ޝަރުޠުކުރައްވައެވެ. އޭގެ ތެރެއިން ފުރަތަމަ ޝަރުޠަކީ: އެ ރާވީއަކީ ޢަދުލުވެރި ރާވީއަކުކަމުގައި ވުމެވެ. އަދި ދެވަނަ ޝަރުޠަކީ: އެ ރާވީއަކީ ضَبْطُ ހުރި ރާވީއަކުކަމުގައި ވުމެވެ. ރާވީގެ ޢަދުލުވެރިކަމާއި ضَبْطُ އާ ގުޅޭގޮތުން ހޯދާބެލުމަށް އިޞްޠިލާޙީ ގޮތުން ކިޔައިއުޅެނީ الجَرْحُ وَالتَّعْدِيْلُ އެވެ. އަލްޖަރްޙު އަކީ، ރާވީގެ ޢަދުލުވެރިކަމާއި ضَبْطُ ގައި، ނުވަތަ އެއިން ކޮންމެވެސް އެއް ކަމެއްގައި އުނިކަމެއްވާކަން ބަޔާންކުރުމެވެ. އައްތަޢުދީލު…\n18/11/2016 ޙަދީޘާއި އޭގެ ޢިލްމުތައް, އަލްޖަރްހު ވައްތަޢުދީލުއައްޝައިޚް އިސްމާޢީލް ރިޔާޟް\nتَدْوِيْنُ السُّنَّةِ النَّبَوِيَّةِ – 40 –\n(ޝިޔަޢީންގެ) ރާފިޟީންނަކީ އެއްވެސް ވަރަކަށް ސުންނަތް ޤަބޫލު ނުކުރާ ބައެކެވެ. އެހެނީ އެބައިމީހުންގެ ޢަޤީދާގައިވާ ގޮތުން ޞަޙާބީ ބޭކަލުންކުރެ މަދު ބޭކަލެއް މެނުވީ އެއީ މުރުތައްދުވެފައިވާ ބައެކެވެ. އެހެންކަމުން އެބޭކަލުންގެ ފުށުން އައިސްފައިވާ އެންމެހާ ޙަދީޘްތަކަކީ އެބައިމީހުން ޤަބޫލުކުރާ އެއްޗެއް ނޫނެވެ. އަދި ވަކިން ޚާއްޞަކޮށް ރާފިޟީން ތުހުމަތުކުރަނީ ޞަޙާބީ ބޭކަލުންނަކީ އިސްލާމީ ރިސާލަތު ފޯރުކޮށްދެއްވުމުގައި ދޮގުހަދާ، ޚިޔާނާތްތެރިވެފައިވާ ބައެއް ކަމުގައެވެ. އަދިވެސް އެބައިމީހުން ޤަބޫލުކުރާ ގޮތުގައި އެބޭކަލުންވަނީ ކީރިތި ޤުރުއާނުގެ ތިހަބައިކޮށްފައި ނުވަބައި ފޮރުވާފައެވެ. ޝިޔަޢީން…\n19/08/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ – 39 –\nފުރަތަމައީ: އެއްވެސް ވަރަކަަށް ސުންނަތް ޤަބޫލުނުކުރުން މިގޮތަށް ދެކޭ މީހުން ބުނާ ބަހުގެ ޚުލާޞާއަކީ: ހަމައެކަނި ޤުރުއާނުން ފުދޭނެކަމުގައެވެ. އަދި އިސްލާމް ދީނަކީ އެއީ ކަމުގައެވެ. އަދި ސުންނަތަށް ބޭނުންޖެހިގެން ނުވާކަމުގައެވެ. މިގޮތަށް ބުނާ މީހުން ކުރެ ބައެއް މީހުން، ނަމާދާއި ޒަކާތާ އަދި އެފަދަ ކަންކަމުގައި ޢަމަލީ ގޮތުން ބޭނުންޖެހޭ ސުންނަތުން ވާރިދުވެފައިވާ ކަންކަން އިސްތިޘްނާކުރެއެވެ. މިފިކުރުގެ ކުރިފަޅައިގެން އައިސްފައިވަނީ ޞަޙާބީ ބޭކަލުންގެ ޒަމާނުގެ ފަހު ކޮޅުގައެވެ. އެގޮތުން އެޒަމާނުގައި އުޅުނު ބައެއް މީހުންނާ މިކަމާ ގުޅުން…\n18/08/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ – 38 –\nއެގޮތުން ޢަދާވާތްތެރިން ސުންނަތާ ދެކޮޅަށްކުރި މަސައްކަތްތައް ބޮޑަށް އަމާޒުވެފައިވަނީ އަންނަނިވި ކަންކަމަށެވެ. 1- ހަމައެކަނި ބުއްދީގެ ޛަރީޢާއިން ވިސްނާފައި ސުންނަތް އިންކާރުކުރުން. 2- ހަވާނަފްސަށް ބަރޯސާވެ ޙަދީޘް ރިވާކުރައްވާ ބޭކަލުންނަށް ފާޑުކިޔުން. 3- ހަދަހަދައިގެން ވާހަކަތަކެއް ދައްކާފައި އެއީ ﷲ ގެ ރަސޫލާ صلى الله عليه وسلم ގެ ޙަދީޘްއެއްކަމަށް ބުނުން. މިފަދަ ޙަދީޘްތަކަކީ ސުންނަތާ ތަޢާރުޟުވާ ޙަދީޘްތަކެކެވެ. ނުވަތަ ހަމަ ބުއްދިއާއި އެންމެންވެސް ރަނގަޅަށް ދަންނަ ކަންކަމާ ތަޢާރުޟުވާ ޙަދީޘްތަކެކެވެ. އޭގެ ބޭނުމަކީ ސުންނަތަށާއި…\n16/08/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nމިގޮތުން ޠާހިރު ސުންނަތާއި އެރިވާކުރެއްވި ބޭކަލުންނާމެދު ޝައްކާއި ޝުބުހަ ފެތުރުމުގައި އެންމެ އިސް ރޯލެއް އަދާކޮށްފައިވަނީ އަންނަނިވި މީހުންނެވެ. 1- ޔަހޫދީ ދީނަށް ނިސްބަތްވާ ޢަބްދުﷲ ބިން ސަބާ: އޭނާ ކޮށްފައިވާ ކަންތައްތަކުގެ ވާހަކައަކީ އެންމެންވެސް ދަންނަ މަޝްހޫރު ވާހަކަތަކެކެވެ.  2- ނަޞާރާ ދީނަށް ނިސްބަތްވާ ސައުސަން: މަޢުބަދުލް ޖުހަނީ ޤަޟާޤަދަރާ ބެހޭގޮތުން ދެއްކި ބިދުޢަވެރި ވާހަކަތައް އުނގެނުނީ މީނާގެ ފުށުންނެވެ.  3- މުޢުތަޒިލާ ފިރުޤާއަށް ނިސްބަތްވާ އިބްރާހީމް އައްނައްޡާމު: ބައެއް ޢިލްމުވެރިންނާ ހަވާލާ…


Covid-19 nujeheythoa viha harufa eh kaalaifi\nވަޑިވެލޫ ހަރުފައެއް ހިފައިގެން ކަނީ\nއިންޑިޔާގެ ޓެމިލް ނާޑޫގެ މަދުރާއީގައި ދިރިއުޅޭ މީހަކު ކޮރޯނާވައިރަހުން ސަލާމަތްވާން ވެގެން ވިހަގަދަ ހަރުފައެއް ކާލައިފި އެވެ. މި މީހާ ހަރުފަ ކާ މަންޒަރު ފެންނަ ވީޑިއޯއެއް ދައުރުވެ ގިނަ ބަޔަކު ވަނީ މި މަންޒަރުތައް ބެލުމުން ވެސް ހިތަށް އުނދަގޫވާ ކަމަށް ބުނެފަ އެވެ.\nމި މީހާ ހަރުފަ ކައިފައި ވަނީ ރޮލާ އެވެ. އޭގެ މަސްތައް ޗުއިމްގަނޑެއް ހަފާ ގޮތަށް ހަފަމުން އެމީހާ އެ ކާތަން ވީޑިއޯގައި ފެނެ އެވެ.\nއުމުރުން 50 އަހަރުގެ އެ މީހާއަކީ ވަޑިވެލޫ ނަމަކަށް ކިޔާ މީހެކެވެ. އޭނާއަކީ ދަނޑުވެރިން ހައްދާ ތަކެތި ވިއްކަން ބާޒާރަށް ގެންގޮސް ދިނުމުގެ މަސައްކަތްކުރާ މީހެކެވެ. ހަރުފަ ކަމުން އެމީހާ ބުނަނީ ކޮރޯނާވައިރަސް މަރާލަން ހަރުފަވަރުގެ އެއްޗެއް ނޯންނާނެ ކަމަށެވެ. އޭނާ ހަރުފަ ކަނީ އެހެންވެ ކަމަށެވެ.\nމިހާ ވިހަގަދަ ހަރުފައެއް ކައިގެން ވެސް އެ މީހާ ވިހަނުވެ ސަލާމަތްވީ އޭނާއަށް ނޭނގި ނަމަވެސް ހަރުފައިގެ ވިހަ ގްލޭންޑްސް އޭނާއަށް ނުކެވޭތީ އެވެ.\nއިންޑިޔާގެ ނޫސްތަކުން ބުނަނީ ހަރުފަ ކޭ ގަޑީގައި އެ މީހާ ހުރީ ވަރަށް ބޮޑަށް މަސްތުވެގެނެވެ. އެހެންވެ އޭނާއަށް ކުރެވޭ ނުކުރެވޭ ކަމެއް އޭނާއަށް ވެސް ނޭނގޭ ކަމަށެވެ.\nއެ ހަރުފައަކީ މަގުގައި އޮތް ޗަކަ ކޯރުގެ ތެރޭގައި އޮތް އެއްޗެކެވެ. އެ ނަގައިގެން ކާން އެ މީހާއަށް ހިތްވަރު ދިނީ އެތާނގައި ތިބި މީހުން ތަކެކެވެ. ވަރަށް ބޮޑަށް މަސްތުވެފައި ހުއްޓާ އޭނާ ކައިރީގައި އެ ހަރުފަ ކެއުމަށާއި އޭރުން ކޮރޯނާވައިރަސް ނާރާނެ ކަމަށް އެމީހުން ބުނެ ހަރުފަ ކާން ހިތްވަރު ދިނުމުން އެ މީހާ ހަރުފަ ނަގައިގެން އެ ހަފާލައިގެން ކެއީ އެވެ.\nނަމަވެސް މި ވީޑިއޯ އިންޓަނެޓުގައި ވައިރަލް ވުމުން އެމީހާއަށް ވަނީ ލަނޑު ލިބިފަ އެވެ. އެ ހިސާބުގެ ފޮރެސްޓް ޑިޕާޓްމަންޓުން ފުލުހުންނަށް މިކަން އެންގުމުން ފުލުހުން ވަނީ އެމީހާ ހައްޔަރުކޮށް 7000 ރުޕީސް އިން ޖޫރިމަނާ ކޮށްފަ އެވެ.


Minivandhuvahuge munaasabathugai Pakistan embassy gai dhidha negumuge rasmiyyatheh\nޕާކިސްތާން އެމްބަސީގައި އޮތް ދިދަ ނެގުމުގެ ރަސްމިއްޔާތުގެ ތެރެއިން-- ފޮޓޯ: ޕީއެސްއެމް\nމިނިވަން ދުވަހުގެ މުނާސަބަތުގައި ޕާކިސްތާން އެމްބަސީގައި ދިދަ ނަގައިފި\nޕާކިސްތާންގެ 73 މިނިވަން ދުވަހުގެ މުނާސަބަތުގައި ރާއްޖޭގައި ހުންނަ އެގައުމުގެ އެމްބަސީގައި ދިދަ ނެގުމުގެ ރަސްމިއްޔާތެއް ބާއްވައިފި އެވެ.\nމިއަދު ހެނދުނު ޕާކިސްތާން އެމްބަސީގައި ބޭއްވި ދިދަ ނެގުމުގެ ރަސްމިއްޔާތުގައި ދިދަ ނަންގަވައި ދެއްވީ ޕާކިސްތާނުން ރާއްޖެއަށް ކަނޑުއަޅުއްވާފައިވާ ސަފީރު ރިޓަޔާޑް ވައިސް އެޑްމިރަލް ވަސީމް އަކްރަމެވެ. ރަސްމިއްޔާތުގައި ވާހަކަދައްކަވަމުން ސަފީރު ވަނީ ޕާކިސްތާނަށް މިނިވަންކަން ހޯދައިދެއްވުމަށް އެގައުމުގެ ބަތަލުން ކުރެއްވި މަސައްކަތުގެ މުހިންމުކަން ފަހާގަކުރައްވައިފަ އެވެ.\nކަޝްމީރުގެ ރައްޔިތުން ތަހައްމަލް ކުރަމުންދާ އުނދަގޫތަކުގެ މައްޗަށް އަލިއަޅުއްވާލައްވައި ސަފީރު ވިދާޅުވީ، ކަޝްމީރާއެކު ޕާކިސްތާނުގެ ރައްޔިތުން އަބަދުވެސް ދެމި ތިބޭނެ ކަމަށެވެ. ޕާކިސްތާނު އެމްބަސީގައި އޮތް ރަސްމިއްޔާތުގައި ރާއްޖޭގައި ދިރިއުޅޭ ޕާކިސްތާނުގެ ރައްޔިތުން ވެސް ވަނީ ބައިވެރިވެފަ އެވެ.\nއޭގެ އިތުރުން ސަފީރު ވަނީ ޕާކިސްތާންގެ ބޮޑުވަޒީރު އިމްރާން ހާން ފޮނުއްވެވި ހާއްސަ މެސެޖެއް ރަސްމިއްޔާތުގައި އިއްވަވާފައެވެ. އަދި މިނިވަން ދުވަސް ފާހަގަކުރުމުގެ ގޮތުން އެމްބަސީގައި ވަނީ ކޭކެއް ވެސް ފަޅައިފައެވެ.\nރާއްޖޭގެ ހާރިޖީ ވަޒީރު އަބްދުﷲ ޝާހިދު ވަނީ ޕާކިސްތާންގެ މިނިވަން ދުވަހުގެ ތަހުނިޔާ އެގައުމުގެ ހުރިހާ ރައްޔިތުންނަށް އަރިސްކޮށްފައެވެ. އިނގިރޭސީންގެ އަތްދަށުން ޕާކިސްތާނަށް މިނިވަންކަން ލިބުނީ 14 އޯގަސްޓް 1947 އެވެ.


Adeeb havaal kuree tug boat ga raajje sarahahdhah gengosfa! | Mihaaru\nއަދީބު ދާދި ފަހުން ބޭސްފަރުވާ އަށް އިންޑިއާގައި ހުންނެވުމަށް އެނބުރި ރާއްޖެ ވަޑައިގެން އިބްރާހިމް ނާސިރު އިންޓަނޭޝަނަލް އެއާޕޯޓުގައި. --ފޮޓޯ/ސޯޝަލްމީޑިއާ\nއަދީބު ހަވާލުކުރީ ޓަގް ބޯޓުގައި ރާއްޖެ ސަރަހައްދަށް ގެންގޮސްފައި!\n03 އޯގަސްޓް 2019 - 16:07 42 comments\nފިއްލަވައިގެން ޓަގް ބޯޓެއްގައި އިންޑިއާ އަށް އެތެރެވުމުގެ ފުރުސަތު ނުދީ، ކުރީގެ ނައިބު ރައީސް އަހުމަދު އަދީބު ރާއްޖެއާ ހަވާލު ކުރީ ބޯޓުގައި ރާއްޖެ ސަރަހައްދަށް ގެންގޮސްފައި ކަމަށް އެ ގައުމުގެ ނޫހަކުން މިއަދު ބުނެފި އެވެ. އެކަމަކު، އަދީބު ފިލަން މަސައްކަތް ކުރި މައްސަލާގައި ދިވެހި ފުލުހުންނާއި ދިވެހި ސަރުކާރުގެ ކަމާ ގުޅޭ އެހެން އިދާރާތަކުގެ އިސްވެރިން އަދި ތިއްބެވީ ހިމޭނުންނެވެ.\nމި ކަމާ ގުޅިގެން، އިންޑިއާގެ ނޫހެއް ކަމަށްވާ "ދަ ހިންދޫ"ގައި އެ ގައުމުގެ ސަރުކާރެއްގެ އޮފިޝަލަކާ ހަވާލީ ބުނީ އަދީބު، ދިވެހި ސަރުކާރުގެ ކަމާބެހޭ ފަރާތްތަކާ ހަވާލުކޮށް ނިމިފައިވާ ކަމަށެވެ. އަދި އަދީބު ރާއްޖެ ފޮނުވާލީ ޑީޕޯޓު ކުރުމަށް ފަހު ކަމަށް ދެކެވޭ ވާހަކަތައް އޮފިޝަލް ދޮގު ކުރެއްވި އެވެ.\n"ކުރީގެ ނައިބު ރައީސް އިންޑިއާ އަށް އެތެރެވާން މަސައްކަތް ކުރީ އެތެރެވާން ޖެހޭ ސަރަހައްދަކުން ނޫން. އޭނާގެ އަތުގައި ސައްހަ ޑޮކިއުމަންޓެއް ވެސް ފެންނާކަށް ނެތް،" އޮފިޝަލް ވިދާޅުވި އެވެ.\nއަދީބު އިންޑިއާ އަށް އެތެރެވުމަށް ބޭނުން ކުރެއްވި ޓަގް ބޯޓު އިއްޔެ ޓުޓިކޮރިން ސަރަހައްދުގައި. --- ފޮޓޯ: ދަ ހިންދު\nއެ ނޫހުގައިވާ ގޮތުން އިންޑިއާގެ ސަލާމަތީ ބާރުތަކުގެ ބެލުމުގެ ދަށުން އަދީބު ޓަގް ބޯޓުގައި ރޭ ދަންވަރު ގެންދިޔައީ ރާއްޖޭގެ ކަނޑުގެ ސަރަހައްދާއި އިންޑިއާގެ ކަނޑުގެ ސަރަހައްދު ގުޅޭ ހިސާބަށެވެ. އެ އަށް ފަހު، އަދީބު އެރުވީ އެމްއެންޑީއެފްގެ ކޯސްޓްގާޑު އުޅަނދަކަށް ކަމަށް ނޫހުގައިވެ އެވެ. އަދި ދިވެހި ސަލާމަތީ ބާރުތަކުގެ ބެލުމުގެ ދަށަށް އަދީބު ގެންދިޔަ ކަމަށް ވެސް ނޫހުގައިވެ އެވެ.\nނޫހުގައި އޮފިޝަލް ވިދާޅުވި ގޮތުގައި ރާއްޖޭގެ ކަނޑުގެ ސަރަހައްދަށް ޓަގް ބޯޓު ގެންދިޔައީ އެ ބޯޓުން ދަތުރު ކުރި މީހުންގެ މެޑިކަލް ޗެކަޕެއް ހަދައި، ކާބޯތަކެތި ދިނުމަށް ފަހު އެވެ.\nދަ ހިންދޫގައިވާ ގޮތުން އެގޮތަށް އިންޑިއާ އިން އަމަލު ކުރީ ހިމާޔަތް ހޯދަން އަންނަ މީހުންނާ މެދު އަމަލު ކުރަން ޖެހޭ އުސޫލުތަކާ ހިލާފުވުމުގެ ތުހުމަތުން ބަރީއަވުމުގެ ބޭނުމުގަ އެވެ.\nއިންޑިއާގެ ސަލާމަތީ ބާރުތަކުން އަދީބު ހިފަހައްޓާފައި ވަނިކޮށް، އަދީބަށް ހިމާޔަތް ދިނުމަށް އެމަނިކުފާނުގެ ބައިނަލްއަގްވާމީ ވަކީލުން ވަނީ ގޮވާލައްވައިފަ އެވެ. އެކަމަކު، ސަރުކާރުގެ އޮފިޝަލަކު ވިދާޅުވީ އަދީބު އިންޑިއާ އަށް އެތެރެވެފައި ނުވާތީ އެ ގައުމުން އޭނާ ހައްޔަރު ކުރި ކަމަށް ދެކެވޭ ވާހަކައަކީ ދޮގެއް ކަމަށެވެ.\nއަދީބު ފިލަން ކުރެއްވި މަސައްކަތް ފަޅާ އެރުމުން، ފުލުހުން ނެރުނު ބަޔާނުގައި ބުނީ އަދީބު ފިލައިގެން އުޅެނިކޮށް ހިފަހައްޓާފައިވާ ކަމަށާއި އެމަނިކުފާނު ރާއްޖެ އަށް ގެނައުމުގެ ކަންކަން ބޭރުގެ ގައުމުތަކާ ގުޅިގެން ކުރިއަށް ދާ ކަމަށެވެ. އަދި ފުލުހުން ބުނެފައި ވަނީ އަދީބު ފިލުމަށް އެހީވި ފަރާތްތަކާ މެދު ވެސް ފިޔަވަޅު އަޅާނެ ކަމަށެވެ. މި ބަޔާނަށް ފަހު، އަދީބު ފިލި މައްސަލައިގައި ދިވެހި ފުލުހުންގެ ބަހެއް ނެތެވެ.\nއަދީބުގެ ބައިނަލްއަގްވާމީ ވަކީލުންގެ ޓީމުން ނެރުނު ބަޔާނެއްގައި ވަނީ އިންޑިއާގެ ހިމާޔަތަށް އަދީބު އެދިވަޑައިގަތީ، ސިޔާސީ ބޭނުމެއްގައި ދައުވާ އުފުލުމުގެ ބިރު އޮތުމާއި، ދޮގު ބަޔާންތައް ދިނުމަށް ރާއްޖޭގެ ތަހުގީގީ އިދާރާތަކުން އެމަނިކުފާނަށް މަޖުބޫރު ކުރަމުންދާތީ ކަމަށެވެ. ވަކީލުންގެ ޓީމުން އެގޮތަށް އެދުނު ކަމުގައިވިޔަސް، އިންޑިއާ އިން ވަނީ އެ ގޮވާލުމަށް ބީރު ކަންފަތެއް ދީފަ އެވެ.\nއިތުރު ލިޔުންތައް އިންޑިއާ ފުލުހުން އެމްއެންޑީއެފް ރާއްޖެ-އިންޑިއާ ޓުޓިކޮރިން އަހުމަދު އަދީބު ކުރީގެ ނައިބު ރައީސް އަދީބު އެމްއެމްޕީއާރްސީގެ ކޮރަޕްޝަން


ދިރާގު5ގަޑިއިރު ކުރިން ދިރާގުން 4ޖީ އެލްޓީއީ ހިދުމަތް މުޅި ރާއްޖެއަށް ފުޅާކުރަނީ\nނޫނު ޑެއިލީ 06 ޑިސެމްބަރ 20160ކޮމެންޓް ހަބަރު، ވިޔަފާރި،\nދިރާގުގެ 4ޖީ އެލްޓީއީގެ ހިދުމަތް މުޅި ރާއްޖެއަށް ފުޅާކުރުމުގެ މަސައްކަތް ފަށައިފި އެވެ. މިހާރުވެސް އެންމެ ފުޅާ ދާއިރާއެއްގައި 4ޖީ ނެޓްވޯކް ދޭ މުއާސަލާތީ ކުންފުންޏަކީ ދިރާގެވެ.\nދިރާގުން ބުނީ މި ހިދުމަތް ފޯރުކޮށްދިނުމަށް ބޭނުންވާ ސިސްޓަމްތަކާއި އެހެނިހެން އާލާތްތައް ހޯދުމަށް އެންމެ ފުންނާބު އުސް ދެކުންފުންޏަކާއި އެކު މިހާރު އެއްބަސްވެފައިވާ ކަމަށެވެ. ދިރާގުން މިހާރުވެސް ރާއްޖޭގެ އާބާދީގެ 60 ޕަސެންޓަށް 4ޖީ އެލްޓީއީގެ ހިދުމަތް ފޯރުކޮށްދެ އެވެ. އަދި ދިރާގުން މީހުން ދިރިއުޅޭ ހުރިހާ ރަށަކަށް ބްރޯޑްބޭންޑުގެ ހިދުމަތް ފޯރުކޮށްދީ ފުރިހަމަ 3ޖީ ނެޓްވޯކެއް މުޅި ރާއްޖޭގައި ވަނީ ގާއިމްކޮށްފަ އެވެ.\nދިރާގުން ބުނީ މިޕްރޮޖެކްޓު އަންނަ އަހަރު ނިމުމުގެ ކުރިން ނިންމާނެ ކަމަށެވެ. އަދި މި ހިދުމަތް ގާއިމްކުރެވުމުން އަތޮޅުތެރޭގައިވެސް ހޯމް ބްރޯޑްބޭންޑުގެ ހިދުމަތް އެތައްގުނައެއް ހަލުއިވެ ފުރިހަމަ ވެގެންދާނެ ކަމަށް އެ ކުންފުނިން ބުންޏެވެ.\nމި ހިދުމަތަކީ ރައްޔިތުންގެ ދިރިއުޅުމާއި ގުޅުންހުރި ކަންކަމަށް ވުމުން ޑިޖިޓަލް ހިދުމަތްތައް މެދުވެރިކޮށް ކުންފުނީގެ ހިދުމަތްތަކަށް އިތުރު ފުރިހަމަކަމެއް ގެންސްދިނުމަށް ފޯރުކޮށްދޭ ހިދުމަތެއް ކަމަށްވެސް ދިރާގުން ބުންޏެވެ. މި ހިދުމަތް ފޯރުކޮށްދިނުމަށް ރާއްޖޭގެ އުތުރާއި ދެކުނުން އެންމެ ޒަމާނީ ފައިބާ އޮޕްޓިކް ސަބްމެރީން ކޭބަލް ސިސްޓަމެއް ވެސް ދިރާގުންވަނީ ގާއިމްކޮށްފަ އެވެ.\nރާއްޖެއަށް 4ޖީގެ ހިދުމަތް ތައާރަފުކުރުމުގެ ގޮތުން މިހާރު ވަނީ ހއ. ދިއްދޫ، އައްޑޫ ސިޓީ، ޏ، ފުވައްމުލައް، ގއ. ވިލިނގިލި، ގދ ތިނަދޫ، ޅ. ނައިފަރު، ޅ.ހިއްނަވަރު، ރ.ދުވާފަރު، ލ.މަތިމަރަދޫ، ލ.ތުންޑި، ނ.ވެލިދޫ، ދ.ކުޑަހުވަދޫ އަދި ހދ. ކުޅުދުއްފުށީގައިވެސް މިޚިދުމަތް ރަސްމީކޮށް އިފްތިތާހުކޮށްފަ އެވެ.\nދިރާގުން ވަނީ މިދިޔަ އަހަރުގެ ނިޔަލަށް މީހުންދިރިއުޅޭ ހުރިހާ ރަށަކަށް 3ޖީ ފޯރުކޮށްދޭން ފަށާފަ އެވެ.\nދުނިޔޭގެ ތިމާވެށީގެ ދުވަސް ފާހަގަކުރުމަށް ވެލިދޫ ގޮނޑުދޮށް ސާފު ކޮށްފި\nވެލިދޫ ސަހަރާ ވިނަ ނޮޅާ ސާފުކުރަން ހަރަދުކުރަން ނިންމައިފި\nނ. އަތޮޅުގެ4ސަރަހައްދެއް ހިމާޔަތް ކުރަން ރައީސް ނިންމަވައިފި\nވެލިދޫ ދާއިރާގެ ސިއްޚީ ޚިދުމަތްތަކާ ގުޅޭގޮތުން އެމްޕީ ހެލްތް މިނިސްޓަރާ މަޝްވަރާ ކުރައްވައިފި\nފޮއްދޫ ޔޫތް ޗެލެންޖް ޗެމްޕިއަން މާފިޔާ އެފްސީއާއި ޑާކް ސިޓީ އެކުވެރިކަމުގެ މެޗެއް ކުޅެފި


Kuda Eid sai, Salsa ge sagaafathe! | Mihaaru\nސަލްސާގެ މުވައްޒަފުންނާ އެކު އާމިރު ބައްދަލުވުމެއް ކުރިއަށް ގެންދަނީ: ކުޑަ އީދަކީ އޭނާއަށް ހާއްސަ ދުވަހެއް\nކުޑަ އީދު ސައި، ސަލްސާގެ ސަގާފަތެއް!\n04 ޖޫން 2019 - 08:214comments\nއީދު ނަމާދަށް ފަހު އިބްރާހިމް އާމިރު (ސަލްސާ އާމިރު) އާއި އޭނާގެ އެކުވެރިން އޭރު ކޮންމެވެސް މަގެއްގެ ކަންމައްޗަށް އެއްވަނީ އެ ދުވަހު ކުރާނެ ކަންކަން ރޭވުމަށެވެ. މަގުމަތީ ބާއްވަމުން ދިޔަ އެ ސައްލާތަކަށް ހިޔާވަހިކަމެއް ލިބުނީ އާމިރުގެ އަމިއްލަ ރެސްޓޯރެންޓް، ސަލްސާ ރޯޔަލް 2003 ގައި ހުޅުވުމާ އެކު އެވެ. އީދު ނަމާދަށް ފަހު ރައްޓެހިންނަށް ހެނދުނުގެ ނާސްތާ ހިލޭ ދެމުން އަންނަތާ މިހާރު 16 އަހަރު ވަނީ އެވެ.\n"މާފުށާއި އަވެއްޔާއި ދޮންކެޔޮ ކަހަލަ އެއްޗެހި ހަދާލާފައި އެދުވަހު އެއްވުން ބޭއްވީ ސަލްސާގައި. އޭގެ ފަހުން އެކަން ކުރަމުން މިއަންނަނީ މިގޮތަށް،" މީގެ 16 އަހަރު ކުރިން ކޮންމެ ކުޑަ އީދެއްގައި ބާއްވަމުން އަންނަ ހެނދުނު ސަޔާ ގުޅޭ ގޮތުން އާމިރު ވިދާޅުވި އެވެ.\nއެންމެ ފުރަތަމަ އަހަރު އީދު ނަމާދަށް ފަހު 25 މީހުންނާ އެކު ސަލްސާގައި ބޭއްވި އެ ބައްދަލުވުން މިހާރުގެ ނިސްބަތުން ބޮޑެވެ. މިއީ އާމިރުގެ އެކުވެރިންނާއި އާއިލާ މީހުން އެއްތަނަކުން ބައްދަލުވާ ހާއްސަ ނާސްތާއެކެވެ.\nސަލްސާގެ ވެރިޔާ އާމިރު: އޭނާ ވިދާޅުވަނީ "ސަލްސާގެ ސަގާފަތް" ކުރިއަށް ދާނެ ކަމަށް\nއާމިރުގެ އީދު ސައި ދެމުން އަންނަނީ ހަމައެކަނި މާލޭގައި އޭނާ ހިންގާ ރެސްޓޯރެންޓުން އެކަންޏެއް ނޫނެވެ/ މީގެ ތިން އަހަރު ކުރިން ބ. އޭދަފުށީގައި އޭނާ ހުޅުވި ރެސްޓޯރެންޓްގައި ވެސް އޭނާގެ އެ ސަގާފަތް ކުރިއަށް ގެންދެ އެވެ.\n"މިއީ ސަލްސާގެ ސަގާފަތް. މި ސަގާފަތް މިގޮތަށް ކުރިއަށް ގެންދަން ބޭނުންވަނީ،" ގައުމީ ފުޓްބޯޅަ ޓީމުގެ މެނޭޖަރުކަން ވެސް ކުރައްވާފައިވާ އާމިރު ވިދާޅުވި އެވެ.\nމިހާރު ކޮންމެ ކުޑަ އީދެއްގެ ހެނދުނު ނާސްތާއަށް ގާތްގަނޑަކަށް 150 އެއްހާ މީހުންނަށް ދައުވަތު ދެ އެވެ. އޭނާގެ ވަރަށް ގިނަ ރައްޓެހިން ޒިޔާރަތް ވެސް ކުރެ އެވެ.\n"ވަރަށް މީހުން އަހާނެ ކޮބާ މިއަހަރު ވެސް އޮންނާނެހޭ. ދެން ދައުވަތު ދިނީމަ ވަރަށް އުފަލުން ތިބޭނީ ވެސް،" އާމިރު ވިދާޅުވި އެވެ.\nސައިގެ މެނޫ ވެސް މިހާރު ވަނީ ވަރަށް ބޮޑަށް ބަދަލުވެފަ އެވެ. އޭރު މާފުށާއި އަވެލިން ފެށި ސައިގައި މިއަދު ކޮންޓިނެންޓަލް ބްރެކްފާސްޓް ހިމެނެ އެވެ.\nސަލްސާ ރޯޔަލް: ކޮންމެ އީދު ދުވަހެއްގެ ހެނދުނު އެތައް ބަޔަކު އެއްވޭ\nރޯދަ މަހު ސަލްސާ ރޯޔަލްއިން ރޯދަ ވިއްލާ ފަރާތްތަކުގެ މެދުގައި ގުރުނަގައި އިނާމު ދިނުން މިހާރު އޮންނަނީ އީދު ސައިގެ ތެރޭގަ އެވެ. މިއީ އަގުބޮޑު އެތައް އިނާމުތަކެއް ލިބޭ ޕްރޮމޯޝަނެކެވެ.\nސަލްސާގެ އީދު ސައިގެ ދައުވަތަށް މިހާރު ވެސް އެތައް ބަޔަކު ތިބޭނީ އިންތިޒާރުގަ އެވެ. މިއީ ރަހުމަތްތެރިންގެ ޒަމާންވީ އެއްވުމެވެ. ދިވެހި ސަގާފަތުގައި އީދަކީ ހާއްސަ އަދި އުފާވެރި ދުވަހެކެވެ. އާމިރު ގެންދަވަނީ އެ އުފާވެރިކަން އެތައް ބަޔަކަށް ގެނެސް ދެއްވަމުންނެވެ.\n"ސަލްސާގެ މި ސަގާފަތް އޮތީ ކުރިއަށް،" އާމިރު ވިދާޅުވި އެވެ.\nއިތުރު ލިޔުންތައް އީދު ފިތުރު އީދު ސަލްސާ ރޯޔަލް


ގަލާތިޔާ 2\nއެހެން މަންދޫބުން ވެސް ޕައުލްއާއި އެއްބަސްވި\n1 ސާދަ އަހަރަށް ފަހު އަނެއްކާވެސް އަހަރެން އެނބުރި ބަރުނައްބާސްއާއި އެކު ޖެރޫސަލަމަށް ދިޔައީމެވެ.* ބަރުނައްބާސް ޕައުލްއާއެކު ގަލާތިޔާއަށް ކުރި ފުރަތަމަ ދަތުރު: މަންދޫބުން ކުރެއްވި މަސައްކަތްޕުޅު 13-14 ވަނަ ބާބު. އަދި އޭރު އަހަރެންނާއި އެކު ތީތުސް ވެސް ގެންދިޔައީމެވެ.2އަހަރެން އެރަށަށް ދިޔައީ އަހަރެން ގޮސް ކުރަންވީ ކަންތައް މާތްކަލާނގެ އަހަންނަށް އަންގަވައި އިލްހާމު ކުރެއްވީމައެވެ. އަހަރެން އެރަށުގައި ހުރެ އީސާއީންގެ އިސް މީހުންގެ ގޮތުގައި ތިބި މީހުންނާ ވަކިވަކީން ބައްދަލު ކުރީމެވެ. އަދި ބަނީއިސްރާއީލު މީހުން ނޫން މީހުންނަށް އަހަރެން ދަސްކޮށް ދެމުން އައި ކަންތައް އެމީހުންނާ ހިއްސާ ކުރީމެވެ. އަހަރެން ބަލަން ބޭނުންވީ އަހަރެން ދަސްކޮށްދެމުން އަންނަ ބަސްތަކާ މި ޖަމާޢަތުގެ މީހުން އެއްބަސްވޭ ތޯއެވެ. އެހެނީ އަހަރެން ދަސްކޮށް ދެމުން އައި ކަންތަކަކީ ބޭކާރު އެއްޗަކަށް ވާން އަހަރެން ބޭނުން ނުވާތީއެވެ.\n3 އަދި އަހަރެންނާއި އެކުގައިވާ ތީތުސް އަކީ ގުރީކު މީހެއް ކަމަށް ވީނަމަވެސް އޭނާ ޚިތާނުކުރުމަށް އެމީހުން ގަދައަޅާ މަޖުބޫރެއް ނުކުރެއެވެ.4އަދި ކީތް ހެއްޔެވެ؟ އެތާ އަހަރެމެންގެ ތެރޭގައި ތިބި ވަކި ބަޔަކު އެކަމާއި ގަދައަޅާ ވާހަކަ ނުދެއްކިނަމަ އެވާހަކަ ނުވެސް ދެއްކުނީހެވެ. އެމީހުންނަކީ އީސާގެފާނަށް އީމާންވެގެން ތިބި ކަމަށް ހެދިގެން އަހަރެމެންނަށް ފާރަލުމަށް އުޅުނު ބަޔެކެވެ. އެމީހުންގެ ބޭނުމަކީ އީސާ އަލްމަސީޙުގެ ސަބަބުން އަހަރެމެންނަށް ލިބިފައިވާ މިނިވަންކަން އަހަރެމެން އަތުން އަތުލައި އަހަރެމެން ދީނުގެ ގަވާއިދު ތަކުގެ އަޅުންނަށް ހެދުމެވެ.5އަހަރެމެން އެންމެ ހިނދުކޮޅަކަށްވެސް އެމީހުން އެބުނާ އެއްޗަކާ އެއްބަހެއް ނުވަމެވެ. އެއީ އަހަރެން ބޭނުން ވަނީ އުފާވެރި ދިންނެވުމުގެ ތެދު ޚަބަރުފުޅު އޭގެ ފުރިހަމަގޮތުގައި ކަލޭމެންނަށް ލިބިފައިވުމަށް ކަމަށް ވާތީއެވެ.\n6 އީސާގެފާނުގެ ޖަމާޢަތުގެ މުހިންމު ބޮޑުންގެ ތެރެއިން އެކަކުވެސް އަހަރެން އަންގާދެމުން ދިޔަ ދިންނެވުމުގެ އުފާވެރި ޚަބަރަށް ގޮތްކިޔައި އެޔަށް އިތުރު ކުރަންވީ އެއްވެސް ނުކުތާއެއް ނުބުނެވެ. އަދި އެމީހުންނަކީ މުހިންމު ބޮޑުންނަށް ވިޔަސް އެއަކީ އަހަރެންނަކަށް މާ މުހިންމު ކަމެއް ނޫނެވެ. އެއީ މާތްރަސްކަލާނގެ ކުރިފުޅުމަތީ އެންމެންވެސް އެއްވެސް ތަފާތެއް ނެތި ހަމަހަމަ ވެގެންވާތީއެވެ.7އެހެންނަމަވެސް މިބޮޑުން ވެސް އެއްބަސްވަނީ ބަނީއިސްރާއީލު މީހުން ނޫން މީހުންނަށް ދިންނެވުމުގެ އުފާވެރި ޚަބަރު ދިނުމަށް މާތްރަސްކަލާނގެ ހޮއްވަވާފައި ވަނީ އަހަރެން ކަމުގައެވެ. އެއީ ޕަތަރަސް ވެސް ބަނީއިސްރާއީލު މީހުންނަށް ދިންނެވުމުގެ އުފާވެރި ޚަބަރު ދިނުމަށް އެކަލާނގެ ހޮއްވެވި ފަދައިންނެވެ. 8 ބަނީއިސްރާއީލު މީހުން ނޫން މީހުންގެ މައްޗަށް މަންދޫބެއް ކަމުގައި އަހަރެން ލެއްވީ މާތްރަސްކަލާނގެ މަތިވެރި ބާރުފުޅުންނެވެ. އެއީ ބަނީއިސްރާއީލު މައްޗަށް މަންދޫބެއްގެ ގޮތުގައި އެކަލާނގެ ޕަތަރަސް ލެއްވި ފަދައިންނެވެ.9އަދި އީސާގެފާނަށް އީމާންވާ މީހުންގެ ޖަމާޢަތުގެ މައިބަދަ ކަމުގައި ބެލެވޭ ޔާމިޒު އާއި ޕަތަރަސްއާއި އަދި ޔޫޙަންނާއަށް ވެސް މާތްރަސްކަލާނގެ ރަޙުމަތްފުޅުން އަހަރެންނަށް ދެއްވި ހަދިޔާ ފެނި އަހަރެންނާއި ބަރުނައްބާސް އަކީ އެމީހުންގެ މަސައްކަތުގެ ބައިވެރިން ކަމުގައި ހެދިއެވެ. އަދި އެމީހުން ބަނީއިސްރާއީލު މީހުންނަށް މާތްރަސްކަލާނގެ ބަސްފުޅު އަންގާދެމުން ދިޔަ ފަދައިން އަހަރެން ވެސް ބަނީއިސްރާއީލު މީހުން ނޫން މީހުންނަށް އެބަސްފުޅު އަންގާދިނުމަށް ހިތްވަރު ދިނެވެ. 10 އެމީހުން އެދުނީ އެމީހުން ފަޤީރުންނަށް އެހީވާ ފަދައިން އަހަރެމެން ވެސް ފަޤީރުންނަށް އެހީވުމަށެވެ. އެކަންތައް އެފަދައިން ކުރުމަށް އަހަރެންވެސް ހުރީ އެދިގެންނެވެ.\nޕައުލް ޕަތަރަސް އާ ދެކޮޅުވި\n11 ނަމަވެސް ޕަތަރަސް އަންތީޔޮކުއަށް އައުމުން އަހަރެން ފާޅުގައި އޭނާއާއި ދެކޮޅުވީމެވެ. އެއީ އޭނާ ކަންތައް ކުރީ މުޅީން ގޯސްކޮށް ކަމުގައި ވީތީއެވެ. 12 ޔާމިޒު ފޮނުވައިގެން އެރަށަށް އައި މީހުން އައުމުގެ ކުރިން ޕަތަރަސް ބަނީއިސްރާއީލު މީހުން ނޫން މީހުންނާއިއެކު އެއްސުފުރާމަތީ ކައި އުޅުނެވެ. ނަމަވެސް ހަމަ މިމީހުން އައުމާއިކު އޭނާ އެފަދައިން ކަންކުރުން ހުއްޓާލިއެވެ. އެއީ މިޤަވާއިދު ބޮޑު ޚިތާނުކުރުމަކީ މަޖުބޫރުކަމެއް ކަމުގައި ދުށް މީހުންދެކެ ޕަތަރަސް ބިރުގަނެ އެމީހުން ބުނެފާނެ އެއްޗަކާއިމެދު ޖެހިލުން ވީތީއެވެ. 13 ދެން އީސާގެފާނަށް އީމާންވާ ބަނީއިސްރާއީލުގެ އެހެން މީހުންވެސް ޕަތަރަސްއާއި އެއްފަދައިން ކަންތައް ކުރަން ފެށިއެވެ. އަދި ބަރުނައްބާސް ވެސް ޕަތަރަސްއާއި އެއްފަދައިން ކަންތައް ކުރިއެވެ.\n14 ދެން އެބައިމީހުން އެހެން ކަންތައް ކުރަން ފެށުމުން އެންމެންގެ ކުރިމަތީގައި އަހަރެން ޕަތަރަސްއާއި ދިމާލަށް މިފަދައިން ބުނީމެވެ. ”ކަލޭ ތިއީ ބަނީއިސްރާއީލު މީހެއް ނަމަވެސް ބަނީއިސްރާއީލު ދީނުގެ ގަވާއިދުތަކަށް ކަންތައްކުރާކަށް ކަލެއަކަށް ނުޖެހޭ، ކަލޭ ތިޔަވަނީ އެޤަވާއިދުތަކުން މިންޖުވެފަ. ވީއިރު މިމީހުންނީ ބަނީއިސްރާއީލު ބަޔަކަށް ނުވާހިނދުމެ ކަލޭ ދޫކޮށްލާފައިވާ ގަވާއިދުތަކަށް އެމީހުންލައްވާ ކަންތައް ކުރުވަން ތިޔައުޅެނީ ކީއްވެ؟ 15-16 އަހަރެންނާއި ކަލެއާ މިއީ ބަނީއިސްރާއީލު މީހުން. އަހަރެމެން ބަނީއިސްރާއީލު މީހުންގެ ތެރެއިން އީސާގެފާނަށް އީމާންވެތިބި މީހުންނަށް އެނގޭ، އަހަރެމެންނަށް ދިންނެވުން ލިބިފައިމިވަނީ އަހަރެމެން އަމުރުފުޅުތަކާއި ގަވާއިދާ އެއްގޮތަށް ކަންތައް ކުރާތީއެއް ނޫންކަން. އަހަރެމެން ދިންނެވިފައި މިވަނީ އީސާގެފާނު ގަބޫލުކޮށް އީމާންވުމުގެ ސަބަބުން. އެހެނީ އެއްވެސް މީހަކަށް އެމީހަކު ކުރާކަންތައް ތަކެއްގެ ސަބަބަކުން މާތްރަސްކަލާނގެ ރުއްސެވުމެއް ނުހޯދޭނެ. 17 އަހަރެމެން އީސާގެފާނަށް އީމާންވެ މާތްރަސްކަލާނގެ އެންގެވި މަގުން ކަންތައްކުރުމަށް މަސައްކަތް ކުރަމުން ދިޔަ ނަމަވެސް ބަނީއިސްރާއީލު މީހުން ނޫން މީހުންނެކޭ އެއްފަދައިން އަހަރެމެންނަކީ ވެސް ހަމަ ފާފަވެރިންކަން އެނގޭ. މީގެ މާނައަކީ އީސާގެފާނު އަހަރެމެންނަށް ދެއްކެވީ ފާފައިގެ މަގެކޭތަ؟ އެއްގޮތަކަށް ވެސް އެހެނެއް ނޫން.\n18 އަހަރެން އަމިއްލައަށް ނައްތާލި ގަވާއިދުތައް އަހަރެން އަލުން އާކޮށް އެއަށް ކިޔަމަން ވާން ފަށައިފިނަމަ އޭގެ މާނައަކީ އަހަރެން މިއީ ކުށްވެރިއެކޭ. 19 އަމުރުފުޅުތަކާއި ގަވާއިދުތަކުގެ މަތިންނަމަ އަހަރެން މިވަނީ މަރުވެފައި. އަހަރެން އަމުރުފުޅުތަކާއި ގަވާއިދުތަކުގެ މަތީގައި މަރުވެ މިހިރީ މާތްކަލާނގެ ރުހިވޮޑިގަންނަވާ ގޮތުގެ މަތީގައި ދިރިހުރުމަށް ޓަކައި. އަހަރެން މިވަނީ އީސާގެފާނާއެކު ސަލީބުގައި މަރާލެވިފައި. 20 މިހާރު އަހަންނަކީ ކުރީގައި އުޅުނު މީހާއެއް ނޫން. އަހަރެންގެ ކިބައިގައި ދިރި މިވަނީ އީސާގެފާނު. އަހަރެން މިދިރިއުޅެނީ އެކަލޭގެފާނުގެ މައްޗަށް އޮތް އީމާންކަމެއްގެ ބާރުގައި. އެ ދިރިހުރުމަކީ އަހަރެން ދެކެ ނުހަނު ލޯބިފުޅުވާ މާތްކަލާނގެ ރޫޙާނީ ދަރިކަލުން އަހަންނަށްޓަކައި އެކަލޭގެފާނުގެ ފުރާނަފުޅު ޤުރުބާން ކުރައްވައިގެން ދެއްވި ދިރިހުރުމެއް. 21 މާތްރަސްކަލާނގެ ދެއްވި މަތިވެރި ރަޙުމަތްފުޅާ އަހަރެން ދެކޮޅެއް ނަހަދާނަން. އެގޮތަކީ މީހަކު ދީނީ ގަވާއިދުތަކަށް ފުރިހަމައަށް އަމަލުކުރުމުގެ ސަބަބުން އެމީހަކީ ރަނގަޅު މީހަކަށްވެ ދިންނެވުން ލިބޭނެ ކަމަށްވަންޏާ ދެން އީސާގެފާނު އަވަހާރަވެ ވަޑައިގަތުމަކީ އެއްވެސް މާނައެއްނެތް ކަމެއް.“\n*2:1 ބަރުނައްބާސް ޕައުލްއާއެކު ގަލާތިޔާއަށް ކުރި ފުރަތަމަ ދަތުރު: މަންދޫބުން ކުރެއްވި މަސައްކަތްޕުޅު 13-14 ވަނަ ބާބު.


Tiktokge TV app Amazon Fire TV ah | Mihaaru\nޓިކްޓޮކްގެ ޓީވީ އެޕް އެމެޒޯން ފަޔާ ޓީވީ އަށް\n09 އޯގަސްޓް 2020 - 07:51\nޓިކްޓޮކްގެ މޮބައިލް ކޮންޓެންޓްތައް ޓީވީން ސްޓްރީމްކޮށްގެން ބަލައިލެވޭ ގޮތް އެޕް ހިންގާ ޗައިނާގެ ބައިޓްޑާންސާއި އެމެރިކާގެ އެމެޒޯން ގުޅިގެން ހަދައިފި އެވެ.\nޓިކްޓޮކްގެ ޓީވީގެ އެޕްގެ ގޮތުގައި "މޯ އިން ޓިކްޓޮކް" ނަމުގައި ދޫކޮށްލީ އެމެޒޯން ފަޔާ ޓީވީ ޑިވައިސްއަށެވެ. އެއާ އެކު ޓިކްޓޮކްގައި ހުރި ކޮންޓެންޓްތައް ސްޓްރީމްކޮށްގެން ބަލައިލުމުގެ ފުރުސަތު ލިބޭނެ އެވެ. މިކަން އެމެޒޯނުން ފަހިކޮށް ދެނީ ޓިކްޓޮކަށް އެންމެ މަގުބޫލު ކޮންޓެންޓްތައް ގެނެސްދޭ މީސްމީހުންގެ އިންޓަވިއުތަކާ ވެސް އެކީގަ އެވެ.\nމިކަމާ ބެހޭ ގޮތުން އެމެޒޯންގެ ތަރުޖަމާނު ޑެލަނީ ސައިމަންސް ވިދާޅުވީ އާންމުންގެ މެދުގައި މަގުބޫލު އެތައް ކޮންޓެންޓެއް ހިމެނޭ ޓިކްޓޮކްގެ ވީޑިއޯތައް ސްޓްރީމްކޮށްގެން ޓީވީން ބަލާލަން ލިބުމަކީ ވަރަށް ހާއްސަ ކަމަކަށްވާނެ ކަމަށެވެ.\nTikTok launching new app on Amazon Fire TV https://t.co/rOdElcnUtU pic.twitter.com/mbPpfHcBoq\nޓީކްޓޮކްގެ ގްލޯބަލް މާކެޓިން ހެޑް ނިކް ޓްރާން ވިދާޅުވި ގޮތުގައި ޓިކްޓޮކްގެ ކޮންޓެންޓް އެމެޒޯން ފަޔާ ޓީވީ ޑިވައިސް އަށް ގެނެސްފައި މި ވަނީ މިފަދަ ހިދުމަތަކަށް ވިސްނާތާ ވަރަށް ދުވަސްތަކެއް ފަހުން ކަމަށެވެ. އެހެންވެ މިއީ ޓިކްޓޮކް ބޭނުންކުރާ މީހުންނާއި ޓިކްޓޮކްގެ ކޮންޓެންޓްތް ބަލަން ޝައުގުވެރިވާ މީހުންނަށް ލިބުނު ވަރަށް ފަހި އިތުރު ފުރުސަތެއް ކަމަށް ވިދާޅުވި އެވެ. އަދި "މޯ އޮން ޓިކްޓޮކް" އަކީ ޓިކްޓޮކްގެ މޮބައިލް ވީޑިއޯ ފޯމެޓް ޓީވީ ސްކްރީނަށް ގެންނަ އިރު އަންނާނެ ބަދަލުތަކަށް ވެސް ބަލައިގެން ފައްކާކުރާ ހިދުމަތެކެވެ.\n"އެހެންވެ ކުރިއަށް އޮތް ތަނުގައި ޓާގެޓަކީ ސީދާ ޓީވީ ވެސް ޓިކްޓޮކް ފައްކާކުރުން،" ނިކް ވިދާޅުވި އެވެ.\nޓިކްޓޮކްހެ ޓީވީ އެޕްގައި ދެ ކެޓަގަރީއެއް އިންނާނެ އެވެ. އެއީ ޓިކްޓޮކްގެ ތަރިންގެ އިންޓަވިއުތަކަށް ހާއްސަ "އިން ދަ ސްޓޫޑިއޯ" އާއި ޓިކްޓޮކްގެ އެންމެ މަގުބޫލު ފަންނާނުންގެ ކޮންޓެންޓްތަކަށް ހާއްސަ "ދިސް އިޒް ޓިކްޓޮކް" އެވެެ.\nއިތުރު ލިޔުންތައް ޗައިނާ އެމޭޒަން އެމެރިކާ


ްައަހަރެންގެ ވާހަކަ (އަށްވަނަ ބައި) – Esfiya\nކުއްލިއަކަށް ބޮލަށް ތޫނު ތަދެއް އެރިއެވެ. ފެންނަމުންދިޔަ މަންޒަރުތައް މަޑު މަޑުން ފުސްވަމުންއައިކަން އެނގުނެވެ. ދެން ވީ ގޮތެއް ނޭނގުނެވެ.\nމަންޒަރުތައް ސާފުވަމުން އައިއިރު ފުރަތަމަވެސް ފެނުނީ މަންމަގެ މޫނެވެ. އެއަށްފަހު ދޮންބެއެވެ. ޝާލީ ކައިރީގައި އިންކަން އެނގުނީ އަތުގައި ހިފާލުމުންނެވެ. އެދެލޮލުން ކަރުނަތައް ވިދަމުންދިޔައެވެ. ބަލާލުމާއެކު އޭނަގެ ބަޑި ފަޅައިގެންދިޔައެވެ. ރޮމުން އަހަރެންގެ ގައިގާ ބައްދާލިއެވެ. އެއްވެސް ކަމެއް ނުވެއޭ ބުނެލަމުން ޝާލީ ރުއިން ހުއްޓާލުމަށް ބުނީމެވެ. އޮވެވުނީ ސިއްހީ މަރުކަޒުކަން އިނގުނީ އަތުގައިވާ ކެނިއުލާފެނުނީމައެވެ.\n“މަށަށް ކިހިނެއްވީ؟” ވީ ގޮތެއް ނޭނގެއެވެ. ހަށިގަނޑަށްވެރިވެފައިވަނީ ލޮޑުކަމެވެ.\n” މަ ކޮޓަރިއަށް ވަންނަން އައި ގަޑީގަ ފެނުނީ ތިއްތި ފެއިންޓްވެގެން ވެއްޓިފަ އޮއްވަ…” ރުއިމުގެ ތެރެއިން ޝާލީ ޖަވާބުދިނެވެ.\n” ޑޮކްޓަރ ބުނީ ހަށިގަނޑަށް ބޭނުންވާވަރަށް އަރާމު ނުލިބޭތީއޭ.. އައިވީ ހުސްވީމަ ގެއަށް ފޮނުވާލާނަމޭ..” ބޮލުގައި ފިރުމާލަމުން ދޮންބެ ބުނެލިއެވެ. އެދެލޮލުގައިވެސް ވަނީ ކަރުނައިގެ އަސަރެވެ. މަންމަ އިނީ މަޑުމަޑުންނެވެ. އެއްވެސް އެއްޗެއް ނުބުނެ ހަމައެކަނި އަހަރެންގެ މޫނަށް ބަލަހައްޓައިގެން އިނީއެވެ. އެއްޗެއް ބުނަން އަނގަ ހުޅުވާލިތަނާ ނޫރު އުރާލައިގެން އައިސްވަނީ ޝިއުޒްއެވެ. ދޮންބެ އެދުމުން ޝާލީ ނޫރު ގޮވައިގެން ބޭރަށް ނިކުތެވެ.\nއެންމެންގެ ހަމަހިމޭންކަން އަހަރެންގެ ހިތަށް އުދަނގޫ ކުރަމުންދިޔައެވެ. އަހަރެންނަށް ކިހިނެއް ވީ ހެއްޔެވެ؟ އަނެއްކާ ސީރިއަސް މައްސަލައެއް ހުންނަ ވާހަކަ ޑޮކްޓަރ ބުނީ ބާވައެވެ؟ ނޫނެކެވެ. ޓެސްޓެއް ނަހަދާ ކަމެއް ހުންނަ ކަމެއް އެނގޭނެ ހެއްޔެވެ؟\n“މަންމަ ހިޔެއް ނުކުރަން ދެން ދަރިފުޅު ފެނިދާނެ ކަމަކަށްވެސް…” އަހަރެންގެ އަތުގައި ހިފާ ބާރުކޮށްލަމުން މަންމަ ބުނެލިއެވެ. އެއަޑުގައި ވަނީ ތުރުތުރުލުމެވެ. ވާނުވާ ނޭނގިފައި ފަހަރަކު މީހެއްގެ މޫނަށް ބަލާލެވުނެވެ.\n” ތިއްތި ހޭނާރައިގެން އަހަރުމެން ވަރަށް ބިރުން މިތިބީ.. ޝާލްވެސް ރޮއި ރޮއި ހަލާކުވާވަރުވެފަ އެހެރީ..” އެންމެންގެ މޫނުމަތިން މާޔޫސްކަން ފެންނަމުންދަނީ އަހަރެންނަށް ކަމެއް ވެދާނެތީ ހެއްޔެވެ؟ އެދުވަހު އަމިއްލައަށް މަރުވިނަމަ އެންމެންނަށް ވާނީ ކިހިނެއްބާއެވެ؟ ދޮންބެގެ އެދުމުގެ މަތިން ޝިއުޒް މަންމަ ގޮވައިގެން ގެއަށްދިޔައެވެ.\nދޮންބެ އަހަރެންގާތު މަޑުކުރީއެވެ. އަހަރެން އޮތީ ގަޑި ހިނގާލެއް ލަސްކަމުން ފޫހިވެފައެވެ.\n” ދެން ކިހިނެއް ހަދަން ތި ވިސްނަނީ..” ދޮންބެގެ ކުލަ އޮއްސިފައިވާ މޫނަށް ބަލާލަމުން އަހާލިއެވެ. އެރީތި މޫނުންވަނީ ފެންދެމިފައެވެ. އުމުރަށްވުރެވެސް ދުވަސްވެފައިވާކަމަށް ދައްކައެވެ.\n“އެންމެންނަށް އެނގުނީމަ މީރާ އެދުނު ގޮތަށް ވަރިކޮށްފަ އޭނަގެ ރަށަށް ފޮނުވާލައިފިން.. ނޫރުވެސް ބޭނުމެއް ނޫނޭ ބުނީ..” ކޮންކަހަލަ އަންހެނެއް ހެއްޔެވެ؟ މައިވަންތަކަމުގެ ކުލުނެއްވެސް އޭނަގެ ހިތުގައި ނެތީ ހެއްޔެވެ؟ މަންމައަކާ ނުލާ ދޮންބެ އެކަނި ނޫރު ގެންގުޅޭނީ ކިހިނެއް ހެއްޔެވެ؟ އެއީ އަދި ނުހަނު ކުޑަ ކުއްޖެކެވެ. ވިސްނިވަރަކަށް ސިކުނޑިއަށް ބާރުބޮޑުވަމުންދިޔައެވެ. ބޮލުގައި ހިފަހައްޓާލެވުނީ ކުއްލިއަކަށް ރިއްސަންފެށީމެވެ.\n“ޝިމާލް ނޭފަތުން ލޭ އަންނަނީ..” ދޮންބެ ދުއްވައިގަތީ ބޭރަށެވެ. ނޭފަތުގައި އަތްޖައްސާލެވުނީ ދެނެވެ. ކުޑަކޮށް ލޭއައިސް ހުއްޓެވެ. އޭރު ޑޮކްޓަރ ގޮވައިގެން ދޮންބެ އައިސް ވަންނަނީއެވެ. ޑޮކްޓަރ ބެލުމަށްފަހު ލަފާ ދިނީ ޓެސްޓުތަކެއް ހެދުމަށް މާލެދިއުމަށެވެ. އައިވީ ހުސްވުމުން ގެއަށް ދެވުނުއިރު މެންދުރުން އަނބުރާ ތިނެއްވެސް ޖަހައިފިއެވެ.\nފެންވަރާލައިގެން ނިކުތްއިރު ޝާލީގެ އެކުވެރި ދެތިން ކުއްޖަކު އައިސް އުޅެއެވެ. ގޭތެރޭގައި ހިނގާދިޔަ ކަންތައްގަނޑުގެ ޚަބަރެއް އޭނައަށް ނޭނގެނީއެވެ. ރަނގަޅުވާނީވެސް ނޭނގުނިއްޔާއެވެ. އޭނަގެ ސަކަ މިޒާޖުން އެހެންމީހުންނަށް އުފާވެރިކަން ގެނެސްދެއެވެ. އެކަނި އެއްވެސް ތާކަށް ނުދިއުމަށް މަންމަ އެދުމުން ބޭރު ޖޯލީގައި ޖައްސާލީމެވެ. މަންމަވެސް ފެންނަ ފަށުގައި ނޫރު ގޮވައިގެން އުޅެމުންދިޔައެވެ. އަވަށްޓެރި މީހަކު އައުމުން މަންމަ ނޫރު ގޮވައިގެން ބޭރަށް ނިކުތެވެ. ފޫހިވެގެން ބޭރަށް ނިކުންނަށް ހިގައިގަތްތަނާ ޝާލީ ގޮވާލިއަޑުއިވުނެވެ.\n“ކިހިނެއް ވީ؟” ޝާލީ ހުރީ ބަދިގޭގައެވެ.\n“ޝައްނުއަށް ޓިޝޫއެއް ދީބަލަ..” ކައިރީގައި ހުރި ޝާޔަލްއަށް އިޝާރާތްކޮށްލަމުން ބުންޏެވެ. ޝާލީ އުޅުނީ ކޮންމެވެސް ކާއެއްޗެއް ތައްޔާރުކުރުމުގައެވެ. ޝާޔަލް ގާތު މަޑުކޮށްލާށޭ ބުނުމަށްފަހު ކޮޓަރިއަށްވަނީ ޓިޝޫއެއް ބަލައެވެ. ޓިޝޫ ނަގައިގެން އެނބުރި ވަގުތު ސިއްސައިގެންދިޔައީ ކިރިޔާ ޖެހޭ ނުޖެހޭ ހިސާބުގައިހުރި ޝާޔަލް ފެނިފައެވެ. އޭނަ ގާތު މަޑުކޮށްލާށެކޭ ނުބުނެވޭ ހެއްޔެވެ؟\n“ހޭ ހީރޯ.. ރޭގަ ފަހުން ޖީއެފް ގުޅިތަ؟” ޝާޔަލް ބުނި އެއްޗެއް ނޭނގިގެން ކީކޭ ހެއްޔޭ އަހާލެވުނެވެ.\n” ކޮންމެސް އިޒްއެއް ގުޅި.. މަ ބިޒީ ކޮށްލީ..” ވަރަށް ހަމަޖެހިލާފައި އޭނަ ބުނެލިއެވެ. އަތުގައި އޮތް ޓިޝޫ ބޮޑިކޮށްލަމުން އޭނަގެ ދެކޮޑުގައި ހިފާ ފާރުގައި ޖައްސާލެވުނީ ކިހާ ގައިގާހުރި ބާރެއްލާފައެވެ. ގުޅިގަދަވެގެން ދެދަތްޕިލަ ތުރުތުރު އަޅަމުންދިޔައެވެ. މި ކުޑަ ކުޑަ އަންހެންކުއްޖާ ހިތަށްއަރަނީ ކީކޭ ހެއްޔެވެ؟ އޭނަ ހިތުން އެކުރެވުނީ ވަރަށް މޮޅުކަމެއްތާއެވެ. މުއްސަނދި ޝާހީ އާއިލާތަކުގެ ކުދިންނަށް އެހެންމީހުންގެ އިހްސާސްތަކެއް ދެނެއެއް ނުގަނެވޭނެއެވެ. އިހްސާސްވެސް ނުކުރެވޭނެއެވެ.\n” ހީނުކުރައްޗޭ ތިކުރެވުނީ މާމޮޅު ކަމެކޭ.. އެއީ އަހަންނަށް ވަރަށް މުހިއްމު ކޯލެއް.. ތިކަހަލަ ޝާހީ މީހުންނަކަށް އެހެންމީހުންގެ ފީލިންގްސްއެއް ނޭނގޭނެ..” އެދެލޮލުން ކަރުނަތައް ވިދަމުންދިޔައީ ހިފަހައްޓައިގެންހުރިލެއް ބާރުކަމުންކަމެއް ނޫނީ އަހަރެން އެހެންބުނި ގޮތުން ކަމެއް ނޭނގެއެވެ. ޝާޔަލްގެ ގައިން ދޫކޮށްލުމަށްފަހު ގޮށްމުށުން ފާރުގައި ދެތިން ފަހަރު ޖަހާލީމެވެ.\n“އަދިވެސް ހުރީތަ؟ ގެޓް ލޮސްޓް.. ޑޭމް އިޓް…” ބާރަށް ހަޅޭއްލަވައިގަތުމުން އޭނަ ރޮވިފައިވާ އަޑަކުން “ސޮރީ” އޭ ބުނެފައި ދުވެފައި ނިކުމެއްޖެއެވެ. ކޮންމެކަމެއް ކޮށްފަވެސް ސޮރީ އޭ ބުނީމަ އެވީ ހެއްޔެވެ؟ އޭރުން ވީ ކަމެއް ނުވާކަމަކަށް ގެދޭނެ ހެއްޔެވެ؟\nފާޚާނާއަށް ވަދެ ދެތިން ފަހަރު މޫނު ދޮވެލުމުންވެސް ރުޅިގަނޑު ފިނިވާގޮތެއް ނުވިއެވެ. ޝާޔަލްގެ ސަބަބުން ދޮންބެއަށް އެންމެ ބޭނުންވި ވަގުތު ކައިރީގައި ނުހުރެވުނީއެވެ. އެހެންނޫންނަމަ ދޮންބެއަށް ހިތްވަރުދީ މަންމައަށް ވިސްނައިދޭން އެވަގުތު ހުރެވުނީސްކަން ޔަޤީނެވެ. ބޮލުން ފާރުގައި ޖަހާލެވުނީ ހިތަށް އަސަރުކުރިލެއް ބޮޑުކަމުންނެވެ. މޫނު ސާފުކޮށްލައިގެން ބޭރަށް ދާން ހިގައިގަތީ ގެއިން ބޭރަށް ދިއުމަށެވެ.\n” ތިއްތި ޝައްނު ރޮމުން އެދިޔައީ ކީއްވެ؟” ބަދިގޭގައި ހުރެފައި އައި ޝާލީ ސުވާލުކުރީ ގެއިން ނިކުންނަނިކޮށެވެ.\n“ނޭނގެ..” ރުޅި މައިތިރިކުރަން އުޅުނަސް އެކަމެއްނުވިއެވެ. މަންމަ ގޮވާ ގޮވާ ހުއްޓަސްވެސް އަހަރެން ބޭރަށް ނިކުމެގެން ހިގައިގަތީމެވެ. ދާންވީ ތަނެއް ކުރާނެކަމެއް ސިކުނޑިއަކަށް ނައެވެ. ހީވާ ގޮތުން އައިސްފައިވާ ގަދަ ރުޅީގެ ސަބަބުން ސިކުނޑިވެސް މަސައްކަތް ކުރުން ހުއްޓާލީއެވެ. ނިޒާމަށް ގުޅީ ރުޅި މައިތިކުރުމަށެވެ. އަދްހަމްއާއި ހުސެންއާ ތިންމީހުންނަށް ކޮންފަރެންސް ހަދައިގެން އެކި އެކި ވާހަކަ ދައްކަން ފެށުމުން ސިކުނޑިއަށް ލުއިވިއެވެ. އެންމެން އެދުނީ އަވަހަށް މާލެ އައުމަށެވެ. އަހަރެންވެސް އެކަމާ ވިސްނީމެވެ. ޑޮކްޓަރ ބުނެފައިވާ ޓެސްޓުތައް ހަދާލަން މާލެ ދާން ނިންމީމެވެ. ފަހަރެއްގައި މާޙައުލު ބަދަލުވުމުންވެސް ހިޔާލުތަކާއި ދުރަށްދެވިދާނެއެވެ. މާލޭގައި އުޅޭއިރު ބޭކާރު ހިޔާލުތައް ސިކުނޑިއަށް ވެރިވާކަން ވަގުތެއް ނުދެވެއެވެ. މަސައްކަތުގެ ވަގުތު ފިޔަވާ ކުޅިވަރަށާއި ރައްޓެހިންނަށް ވަގުތުދީ ހެދުމުން ދުވަސް ދާ ގޮތްވެސް ނޭނގެއެވެ.\nފޯނުގައި ހުއްޓާ ސްޓޭޝަނުން ގުޅުމުން އެދިމާލަށް ދިޔައީމެވެ. ކުރިން ފައިލްކޮށްފައިވާ މައްސަލައަކާއި ގުޅިގެން މުހިއްމު މަޝްވަރާ ބައްދަލުވުންތަކެއް ބޭއްވިގެން ދިޔައީއެވެ. އަލުން އެ މައްސަލަ ތަޙުޤީޤުކުރަން ސީނިއަރ ބޭފުޅުން ބޭނުންވާތީ އެކަމާ އުޅެން ޖެހުނެވެ. ދުވަހުގެ ބާކީބައި ހޭދަވެގެން ދިޔަ ގޮތެއްވެސް ނޭނގުނެވެ.\n” އޭނ ހިނގާދެން ބޭރަށް ގޮސް އެއްޗެއް ކާލަން ދާން.. އަށެއް ޖެހީއެހެރަ..” ކޮޑުގައި ޖަހާލަމުން ހޫދު ބުނެލިއެވެ. ތެދެކެވެ. ރޭގަނޑު އަށެއްޖަހާ ބޮޑުވީއެވެ. ބަނޑުހައިކަމުގެ އިހްސާސެއްވެސް ނުކުރެވުނެވެ. އެކަމަކު ވަރުބަލިވެފައިވާތީ ކޮފީ ތައްޓެއް ބޯލަން ބޭނުންވިއެވެ. ދެމީހުން ކެފޭއަށް ވަތްއިރު އާދަޔާޚިލާފަށް މީހުން ގިނައެވެ.\n” ހީވަނީ ފިލްމް ސްޓަރ އެއްނޫނީ ރޯޔަލް ފެމެލީ މީހެއް އައިސްގެން އުޅޭހެން ދޯ..” މީހުންތައް ބޮޑިވެގެން އުޅޭތަނަށް އިޝާރާތް ކުރަމުން ހޫދު ހީގަތެވެ.\n” ހޫމް.. ރޯޔަލް ފެމެލީ މީހުން އުޅެއޭ އެބަ..” ދުރުގައި ހުރި ޝާޔަލް ފެނުމުން ފޫހިވިއެވެ. ވަގުތުން އަނެއް ފަރާތަށް މޫނު އަނބުރާލީމެވެ. ވަގުތުން ތެދުވެގެން ދާން ބޭނުންވިޔަސް އެއްޗެއް ނުކައި ދާން ބޭނުންނުވީއެވެ. އެއްޗިއްސަން އޯޑާކުރިތަނާ މިއުވާންއާއި ފަރީދުވެސް އަތުވެއްޖެއެވެ. މަސައްކަތްތައް ނިންމާލުމަށްފަހު އެންމެން މަސްބާނަން ދާން ނިންމިއެވެ. ރަނގަޅު ޙިޔާލެކެވެ. ކައިނިމިގެން އަވަހަށް އެންމެން ބެލީ މަސައްކަތްތައް ނިންމާލެވޭތޯއެވެ. ތަނުގައި ތިބެގެން ކުރެވެންހުރި މަސައްކަތްތައް ނިންމާލިޔަސް އަދި މައިގަނޑު މަސައްކަތް އޮތީއެވެ. ފާސްކުރަން ޖެހޭ ތަންތަން ބަލާ، ހެކި ހޯދުމުގެ ބުރަ މަސައްކަތް މާދަމާއަށް މަޑުޖައްސާލީއެވެ. ބުރަކޮށް މަސައްކަތް ކުރަން ޖެހުނަސް ޤައުމާއި ދީނަށް ޚިދުމަތްކުރެވޭތީ ހިތަށް ލިބެނީ ބަޔާންކުރަންދަތި އުފާވެރިކަމެކެވެ.\nހެނދުނުގެ ވަގުތެވެ. ހެނދުނު ޑިއުޓީއަށް ވުމުން ހޭލި ގޮތަށް ތައްޔާރުވެލީމެވެ. މަންމަ ސައިތައްޔާރުކޮށްފައި ހުއްޓެވެ. އޭރު ޝިއުޒްވެސް ސައިބޯންއިނެވެ. ޝިއުޒް ބޭނުންވަނީ ކައިވެނި ލަސްކުރާށެވެ. އެންމެންނަށްވެސް ސަބަބު އިނގެއެވެ. އެކަމަކު ކިއާރާއަށާއި އޭނަގެ އާއިލާއަށް ވިސްނައިދޭނީ ކިހިނެއް ހެއްޔެވެ؟ އެމީހުން ގާތު ބުނާނީ ކީކޭ ހެއްޔެވެ؟ ޝިއުޒް ހީވަނީ ގޮތްހުސްވެފައިވާ މީހެއްހެންނެވެ.\n“ތިއްތިއަކަށް ނުފެނޭ އިތުރަށް ލަސްކުރާކަށް… މެރީކޮށްގެން އިޒްމެން އުޅޭނީ މިރަށުގައެއްވެސް ނޫނެއްނު..” އަހަރެންނަށް ފެންނަ ގޮތް ހާމަކުރީމެވެ. ދޮންބެއަށްޓަކައި އަހަރުމެންގެ އުފާ ޤުރުބާންކުރާކަށް އޭނަވެސް ނޭދޭނެއެވެ. ބުނެލަން ކިތަންމެ ފަސޭހަޔަސް ކުރަން އުދަނގޫވާނެކަން އިނގެއެވެ. އެކަމަކު ކޮންމެވެސް ދުވަހަކުން ދޮންބެއަށް އެކަންކަމާ ކުރިމަތިލާންޖެހޭނެއެވެ. ނޫރުގެ ސުވާލުތަކަށް ޖަވާބުދާރީވާންޖެހޭނެއެވެ.\n“ކޮންކަމަކާތަ އެންމެން މި ޑިސްކަސްކުރަނީ؟” ޝާލީ އައިސްވަނެވެ. މައުލޫއު ބަދަލުވީ އެހިސާބުންނެވެ. ޝާލީގެ ކިޔެވުންވެސް ފެށެން އުޅެނީއެވެ. އޭގެ ކުރީގައި މާލެ ޖައްސާލާ ވާހަކަ ދެކެވުނެވެ. ނާސްތާ ނިންމާލުމަށްފަހު ހިގައިގަތްތަނާ ޝާލީ ދުވެފައި އައިސް ހަމަކުރިއެވެ.\n” ތިއްތި ގާތު ޝައްނު ނުބުނޭތަ ހަމަ ވީ ގޮތެއް؟” ވަރަށް ސީރިޔަސްކަމާއެކު އަހާލިއެވެ. ކުޑަގޮތަކަށް ވީ ގޮތް ކިޔާލަދިނީމެވެ. ޝާޔަލްއަށް ފޯނުދިން ގަޑީގައި ގުޅީ ކާކުކަމެއްކަން ނުބުނަމެވެ. ހަމައެކަނި ބުނީ މުހިއްމު ކޯލެއްކަމެވެ. އަހަރެން ކަންތައްކުރި ގޮތުން ޝާލީ ހިތްހަމަނުޖެހުނެވެ. އަދި ޝާޔަލް ގާތުން މާފަށް އެދެން ބުންޏެވެ. އާނއެކޭ ބުނަމުން ހިގައިގަތީ ގަޑިޖެހޭތީއެވެ.\nޝާލީ ދެއްކި ވާހަކަތަކާއިމެދު ވިސްނާލެވުނެވެ. ހަޤީޤަތުގައި އަހަރެންނަށް މާގަދައަށް ރުޅިއާދެވުނީއެވެ. އާރެއް ބާރެއްނެތް އަންހެންކުއްޖަކަށް އަނިޔާވެރިވީއެވެ. ފިރެހެނަކަށްވެސް ނުވެވުނެއެވެ. އަމިއްލަ ނަފުސުވެސް މަލާމަތް ކުރިއެވެ.\nމަސައްކަތުގައި އުޅުނުއިރުވެސް ވިސްނެނީ އެކަމާއެވެ. އަހަރެންނަށް ކުރެވުނު ކަންތައް ރަނގަޅު ކުރާނެ ގޮތަކާއިމެދުގައެވެ. ވިސްނާ ވިސްނާވެސް ކަމުދާ ޙިޔާލެއްނައެވެ. ތަފާތު ގޮތްގޮތުން އެކި މީހުންގެ ހިޔާލު ހޯދޭތޯވެސް މަސައްކަތްކުރީމެވެ. އެއްވެސް މީހަކު ކަމުދާ ކަހަލަ ޖަވާބެއް ނުދިނެވެ.\nގެއެއް ބަލާ ފާސްކުރުމަށްފަހު ނިކުންނަނިކޮށް ޝާޔަލް ފިހާރައިން ނިކުންނަނިކޮށްފެނުނެވެ. އަހަރެން ފެންނައިރަށް ބިރުވެރި އެއްޗެއް ފެނިގެން އުޅޭފަދަ ގޮތަކަށް އަވަހަށް ދުވެ ފިލައިފިއެވެ. އެއީ ހަމަ މައުސޫމުކަން ހެއްޔެވެ؟ ނޫނީ ދެއްކުންތެރިކަން ހެއްޔެވެ؟\nހަފްތާއެއް ފަހުން މާލެދާން ހުރިހާކަމެއް އޮތީ ނިމިފައެވެ. އޭގެކުރީގައި މިކަން ނިންމަން އެބަ ޖެހެއެވެ. މެސެޖެއް ކުރަންވެސް އެތައް ފަހަރަކު ހިތަށްއެރިއެވެ. ނަމަވެސް ލިޔާނެ ރަނގަޅު އިބާރާތެއް ހިތަކަށްނައެވެ. އަންހެން ކުއްޖަކާއި “ފްލާރޓް” ކުރާނަމަ މިހާރުވެސް މިކަން ވެއްޖައީހެވެ. އެކަމަކު ޝާޔަލްއަކީ ކުޑަކުއްޖެކެވެ. އެފަދަ ނަޒަރުން ދެކޭކަށް ދުވަހަކު ކޮޅުންވެސް ހިތަކަށް ނާދެއެވެ. މިޖެހުނީ ކިހާބޮޑުކަމެއް ހެއްޔެވެ؟ ޑިއުޓީގައި އުޅެފައި އައިއިރު ޝާލީއާއި ނޫރު ގަސްތައް ކައިރީގައި ތިއްބެވެ. ފާޚާނާއަށް ވަދެފައި ނިކުތްއިރު ނޫރު ކޮޓަރިތެރޭގައި ހުއްޓެވެ. ޝާލްގެ ފޯނުން ގޭމު އަޅުވާދިނުމުން އަތުގައި އޮތް ފިނިފެންމާ ދީފައި ހިނގައްޖެއެވެ.\nނުކުންނަ ދޮރާއި ހަމައަށް ދެވުނުއިރު ޝާޔަލް އެތެރެއަށް ވަންނަން އައީއެވެ.\n“އައި އެމް ރިއައީ ސޮރީ…” ސަލާމުކުރުމަށް އަތްދިއްކޮށްލިއިރު އަތުގައި ނޫރު ދިން މާ އޮތްކަމެއް ހަނދާނެއްނެތެވެ. ލަދުރަކި ގޮތަކަށް ހީލަމުން މާ ހިފައިގެން އޭނަ އެތެރެއަށްވަނެވެ.\nއުންމީދުކުރަން މިބައިވެސް ކިޔުންތެރިންނަށް ކަމުދާނެކަމަށް…\nI thought the guy was flirty ? Kury part egga ekahala vaahaka eh oiy kanneynge ? 😮\nއެޖުމްލައިގަ ބުނެފައިން ވާހަކަ ސާދްއަށް ނޭނގުނީ ކަންނޭނގެ ދޯ.. ޝިމާލް އަކީ އަންހެންކުދިން ޓައިމް ޕާސްޓްއަށް ގެންގުޅޭ މީހެކޭ ކުރިން ބުނެފައިވާނެ.. އޭނަ ޝާޔަލް ގާތުން މާފަށް އެދެން އުދަނގޫ ވެގެން އުޅެނީ ކުރިން އެފަދަ ކަމެއްދިމާވެފަނެތީމަ. އަންހެން ކުއްޖެއްގެ ގާތުން މާފަށް އެދުމަކީ ފްލާރޓް ކުރުން ކަމަށްވާނަމަ އެކަން އެހާ ފަސޭހަވާނޭ ބުނެފަ އެއިނީ… އެކަމަކު މިފަހަރު ޝިމާލްއަށް މާފަށް އެދެން ޖެހުނީ ހަމަ ސީރިޔަސް ކަމެއްގަ… އުންމީދުކުރަން ވިސްނިއްޖެކަމަށް 🙂\nVaahaka reethi, ekam mashah fehnnany vaahaka liyanyaa kurin kiyaafa ihnna part handhaan nunethen dhen next part upload kurun…. mihaaru thi upload kurany kurin kiyaafa ihnna part handhaan nethey haa dhuvas kohffa….\nAsluveys. Kurie part handhaan ves ney mihaaru.\nyhh rangalhu vaahaka eh.. kuree part hadhaan vx nei nw.. vrh foohi vehje mi story kiyan.. garunaku ehfaharu part eh..\nasluvex varah foohi mivaahaka.\nVarah reethi …. Varah kiyaahithun kiyaalevay story eh… Waiting4the next part..\nCan u writeadrama for us plx but funny one…..\nCan u writeadrama for grade 10 studends\nހިތާމަ ލޯބި August 24, 2017\nހިތާމަ މަޖާ ލޯބި May 27, 2019\nލޯބިން ހިނިތުންވެލާށޭ 18 (ފަހު ބައި)


Raajjey Gai Honeymoon Ninmaali Iru Dia Bandubodu - Vaguthu\nކޮވިޑް ފައްސި މައްޗަށް، ނުރައްކާ ކުޑައެއް ނޫން! - 17 ގަޑިއިރު ކުރިން\nރާއްޖޭގައި ހަނީމޫން ނިންމާލިއިރު ދިއާ ބަނޑު ބޮޑުވެއްޖެ\n2 ހަފްތާ ކުރިން ( އޭޕްރީލް 2, 2021 )\nކައިވެނިކޮށްގެން ހަނީމޫނަށް ރާއްޖެ އައި ބޮލީވުޑްގެ ފިލްމީތަރި ދިއާ މިރުޒާ ހަނީމޫން ނިންމާލުމަށް ފަހު އިންޑިއާ އަށް އެނބުރި ގޮސް އޭނާ ބަނޑުބޮޑުކަން އިއުލާން ކޮށްފިއެވެ.\nދިއާ ބަނޑުބޮޑުކަން އިއުލާން ކޮށްފައި ވަނީ އޭނާ ރާއްޖޭގައި ހަނީމޫން ޗުއްޓީ ހޭދަކުރިއިރު ނަގާފައިވާ ފޮޓޯއެއް އިންސްޓަގްރާމްގައި އާއްމު ކުރަމުންނެވެ. ދިއާ ބުނީ ދަރިއަކު ލިބުމުގެ ނިއުމަތާއިއެކު ހުރިހާ ވާހަކައެއް އަލުން ފެށިފައިވާ ކަމަށެވެ. އޭނާގެ ހުރިހާ ހުވަފެނެއް މިހާރު އޮތީ އޭނާގެ ބަނގުގައި ޣަރުބަގަނެފައި ކަމަށް ވެސް ބުނެފައިވެއެވެ.\nދިއާ އާއި އޭނާގެ ފިރިމީހާ ވައިބަބް ރިކީ ކައިވެނި ކޮށްފައި ވަނީ ފެބްރުއަރީ މަހުގެ 15 ވަނަ ދުވަހު އެވެ. ދެމީހުންގެ ކައިވެނި ޕާޓީގައި ބައިވެރިވީ ވަރަށް ގާތް ރަހުމަތްތެރިންނާއި އާއިލާގެ ބައެއް މެންބަރުންނެވެ. ކޮވިޑާއި ގުޅިގެން އަޅާފައިވާ ފިޔަވަޅުތަކުގެ ސަބަބުން ދެމަފިރިންގެ ކައިވެނި ޕާޓީއަށް މާގިނަ ބަޔަކަށް ދައުވަތު ދެވިފައެއް ނުވެއެވެ.\nދިއާ މިހައި އަވަހަށް ބަލިވެ އިނުމުން އިންޑިއާގެ ބައެއް މީހުން ގެންދަނީ މީސް މީޑިއާގައި އޭނާ އަށް ފާޑުކިޔަމުންނެވެ. އޭނާ ކައިވެނި ކުރީ ބަލިވެއިނުމުން ކަމަށް ބުނެ ބައެއް މީހުން އޭނާ އަށް މީސް މީޑިއާގައި ފުރައްސާރަ ކޮށްފައި ވެއެވެ. ކައިވެނި ނުކޮށް ތިބެ ބަލިވެއިނުމަކީ އިންޑިއާގެ އާދަކާދަ އާއި ހިލާފު ކަމެކެވެ.\nދިއާ އާއި ވައިބަބް ވެސް ވަނީ މީގެ ކުރިން އިތުރު ކައިވެންޏެއް ކޮށްފައެވެ. ދިއާ އޭނާގެ ފުރަތަމަ ކައިވެނި ކުރީ 2014 ވަނަ އަހަރު އެވެ. އެކައިވެނި ރޫޅުނީ 2019 ވަނަ އަހަރު އެވެ. ވައިބަބް މީގެ ކުރިން ކުރި ކައިވެންޏަށް ދަރިއަކު ވެސް ލިބިފައި ވެއެވެ.\nރާއްޖޭގެ ދަތުރު ނިންމުމަށްފަހު ދިއާ ފިރިމީހާގެ ކުރީގެ އަނބިމީހާއާއިއެކު ޕާޓީއެއްގައި\nބޮލީވުޑްގެ ބަތަލާ ދިއާ މިރްޒާ ރާއްޖޭގައި\nއޭޕްރީލް 2, 2021 10:07\nރާއްޖޭގެ ހަނީމޫން ވަރަށް ބާރުގަދަވާނެ.. ވަރަށް އަވަ ހަށް ބަނޑުބޮޑު ކޮއްލާނެ.. ހުރި ހާ އެންމެންވެސް އަންނަންވީ ރާއްޖެ ހަނީ މޫނަށް\nއޭޕްރީލް 2, 2021 10:15\nހުރިހާބޭފުޅުންވެސް ބަނޑުބޮޑުވާން އަންނަންވީ ރާއްޖެ.\nއޭޕްރީލް 2, 2021 13:26\nދިޔާބަނޑު ބޮޑުވެއްޖެ.. ހައްހައްހައް\nއޭޕްރީލް 2, 2021 14:31\nއަމައްޔާތް އުޅޭ ފާޑެއް\nއޭޕްރީލް 2, 2021 15:28\nއެތާގެ އާދަކާދަ އޮންނަގޮތުން ދަރިޔާ ހަވާލުވާނެ ބަފަޔަކު ހުރީމަވެސް ނިމުނީ އެތާގަ އާއްމުކަމެއް ކައިވެނީގެ ކުރިން ބަލިވެއިނުމަކީ ނެ ހާ ދޫޕިޔާ ސްރީދޭވީ ވެސް ކައިވެނިކުރީ ބަލިވެ އިންފަ ހުން ކަމަށް ވަނީ ކައިވެނި ކުރިތާ ފަސްމަ ހުގަ ވި ހެއީ\nއޭޕްރީލް 2, 2021 16:30\nތިޔަ ފަނި އިނީ ކޮން ރިސޯޓެއްގަ ތަ؟\nއޭޕްރީލް 3, 2021 00:15\nމޭޑިން މޯލްޑިވްސް ދޯ...


ދިވެހިރާއްޖެ ސަރަޙައްދީ ފުޓްބޯޅައިގައި ގަދަ ބާރެއްގެ ގޮތުގައި އޮތް އޮތުން ނިމުމަކަށް؟ | Voice.mv\nދިވެހި ޤައުމީ ފުޓުބޯޅަ ޓީމު\nސަރަޙައްދީ ފުޓްބޯޅައިގައި ދިވެހިރާއްޖެ ވާދަކުރަން ފެށީއްސުރެ މި ސަރަޙައްދުގެ އެންމެ ވަރުގަދަ ބާރެއްގެ ގޮތުގައި އޮތީ އިންޑިޔާއެވެ. ނަމަވެސް 1999 ވަނަ އަހަރު ނޭޕާލްގައި އޮތް ސާފު ގޭމްސްގައި ލަންކާ އަތުން 4-0 ދިވެހިރާއްޖެ މޮޅުވިހިސާބުން މި ސަރަޙައްދުގެ ފުޓްބޯޅައިގައި ރާއްޖެ ގަދަބާރެއްގެ ގޮތުގައި ބެލެވެން ފެށިއެވެ.\nހަލުވި ދުވެލީގައި ދިވެހި ފުޓްބޯޅަ ކުރިއަރައިގެން އަންނަތަން ފެނި ސަރަޙައްދުގެ އެހެން ޤައުމުތަކުން ޖެހިލުންވާންފެށިއެވެ. 2000 ވަނަ އަހަރު މި ސަރަޙައްދުގެ ގަދަބާރު އިންޑިޔާގެ މައްޗަށް ފުރަތަމަ ފަހަރަށް ދިވެހިން ކުރިހޯދި އެވެ. ސަރަޙައްދީ އެންމެ ބޮޑު ފުޓްބޯޅަ މުބާރާތުގެ ޗެންޕިއަންކަން ދެ ފަހަރަށް ދިވެހިން ހޯދީ ފައިނަލްގައި އިންޑިޔާ ބަލިކޮށްފައެވެ.\nމޮންގޯލިއާ ކޮޅަށް 12 ގޯލް، ލަންކާ ކޮޅަށް 10 ގޯލް ، އަފްޣާނިސްތާން ކޮޅަށް 09 ގޯލް އަދި ބޫޓާން ކޮޅަށް 08 ގޯލް ޖެހިއެވެ. ބަންގުލަދޭޝް އަތުން 5-0 މޮޅުވިއިރު ނޭޕާލް ފަސޭހަކަމާއި އެކު ބަލިކުރެ އެވެ. މީގެ އިތުރުން އާސިޔާންގެ ވަރުގަދަ ބާރުތައްކައިރީ ދިވެހިން މޮޅަށްކުޅެ ރަނގަޅު ނަތީޖާތަކެއް ހޯދިއެވެ. ވިއެޓްނާމް 3-0 ބަލިކުރި އެވެ. ސީރިޔާ، ޔަމަން، ފިލިޕިންސް، އަދި ކިރިގިސްތާން ފަދަ ޤައުމުތައް ދިވެހިންގެ އަތްދަށުވިއެވެ.\nސައުތު ކޮރެއާ އާއި އެއްވަރުކޮށް ދުނިޔެ ސިއްސުވާލިއެވެ. ޗައިނާ، އިރާން އަދި ޤަޠަރު ފަދަ ޤައުމުތަކާއި ރަގަޅު ފައިޓެއް ދިނެވެ.\nއޭރުގައި ޤައުމީ ޓީމު ކުޅުންތެރިން ކުޅެނީ ވެލިދަނޑުގައެވެ. ލީގުގައި ވާދަކުރަނީ 06 ޓީމެވެ. ހޯމް އެންޑް އަވޭ މެޗުތަކެއް ނުކުޅެއެވެ. ކުޅުންތެރިންނަށް މުސާރައެއް ނުލިބެއެވެ. ވަސީލައްތައް މިހާރަށްވުރެ މާބޮޑަށްވެސް މަދެވެ. ނަމަވެސް ޤައުމީ ޖާޒީގައި ތަފާތު ރޫހެއްގައި ކޮންމެ މެޗެއްގައިވެސް ފަހުވަގުތާއި ޖެހެންދެން ދިވެހިން ހިއްވަރު ކުރެއެވެ.\nނަމަވެސް މިހާރު އެއީ މާޒީއެވެ. މި ސަރަޙައްދުގެ ޓީމުތައް މެޗުފެށުމުގެ ކުރިން ރާއްޖެ ބަލިކުރާނެކަމަށް ބުނަން ފަށައިފިއެވެ. ކުރިން ރާއްޖެއިން ފަސޭހަކަމާއި އެކު ބަލިކުރި ޓީމުތައް، މިހާރު ރާއްޖެއަށް ހަދަނީ ހަދާނެ އެއްޗެކެވެ. ނޭޕާލްގެ ޒުވާން ޓީމު ދިވެހި ފަސްގަނޑުގައި ރާއްޖެ ބަލިކޮށްފިއެވެ. ރާއްޖެ4ލަނޑުގެ ލީޑެއްގައި ވަނިކޮށް ފަހަތުން އަރާ ބޫޓާން އިން 03 ގޯލްޖަހައިފިއެވެ. ލަންކާއި ފަހަތުން އަރާ 04 ގޯލްޖަހައި ދިވެހިން ލަދުގަންނަވާލައިފިއެވެ.\nމެޗު ފެށުމުގެ ކުރިން ބަލިކުރާނެކަމަށް ބުނެ، 18 އަހަރުގެ ފަހުން ބަނގުލަދޭޝުން ދިވެހިން ބަލިކޮށްފިއެވެ. މިހާރު ވަސީލައްތަކަށް ބަލާނަމަ މިސަރަޙައްދުގެ އެންމެ ކުރީގައި އުޅެނީ ރާއްޖެއެވެ. ލީގުގައި ކުލަބުތަކަށް ކުޅުންތެރިން ކުޅެނީ މުސާރައަށެވެ. ޤައުމީ ޓީމުގައި ހިމެނޭ ކުޅުންތެރިންނަށް މުސާރަދެއެވެ. ދިވެހި ދައުލަތުން ފުޓްބޯޅައަށް ބޮޑު ހޭދައެއް ކުރެއެވެ.\n2000 ގެ އަހަރުތަކުގައި ހަލުވިކަމާއި އެކު ކުރިއަރައިގެން އައި ދިވެހި ފުޓްބޯޅަ ވަޅުޖެހެން ފެށީ ކީއްވެގެން ހެއްޔެވެ.؟ ދައުލަތުން ފުޓްބޯޅައަށް ބޮޑު ހޭދައެއްކުރާއިރު އެކަށީގެންވާ ކުރިއެރުމެއް ނާންނަނީ ކީއްވެގެންތޯއެވެ.؟ ޖަވާބު އެންމެނަށް ވެސް އެގެއެވެ. ނަމަވެސް އެއްވެސް މީހަކު އެވާހަކަ ދައްކާކަށް ބޭނުމެއް ނޫނެވެ. ސިޔާސީ ނުފޫޒު ދިވެހި ކުލަބުތަކަށާއި އެފް.އޭ.އެމްގެ އެތެރެއަށް ވަދެފައި އޮތީ އިންތިހާއަށެވެ.\nކުޅުންތެރިން ސިޔާސީވެ، ޤައުމީ ރޫހުވަނީ ގެއްލިފައެވެ. ނަތީޖާ ނުނެރެވުނަސް ޒިންމާވާނެ ފަރާތެއްނެތެވެ. މުޅިންވެސް މަކަރާއި ހީލަތެވެ. ދައުލަތުގެ ސިޔާސީ ޕްރޮޖެކްޓުތައް ޕްރޮމޯޓްކުރުމުގައި ޤައުމީ ޓީމު ބޭނުން ކުރަނީއެވެ. ކުޅިވަރާއި ބެހޭ ވަޒީރު ޤައުމީ ޖާޒީގައި ކުޅެންފެށީއެވެ. ޤައުމީ ސްކޮޑް އެކުލަވާލުމުގައި ސިޔާސީ އެކްޓިވިސްޓުން ސްކޮޑުގައި ހިމެނުމަށް މަޖުބޫރުވެއްޖެއެވެ.\nމުބާރާތްތަކަށް ތައްޔާރުވުމަށް އެކުވެރިކަމުގެ މެޗުތައް މިހާރުކުޅެނީ ރަށްރަށުގެ ކައުންސިލްތަކުން ހޮވާލެވޭ ޓީމުތަކާއި ބޮޑެތި ވިޔަފާރިވެރިންގެ ރިސޯޓުތައް އިސްތިހާރުކޮށްދިނުމަށް ރޭވޭ މެޗުތަކެކެވެ.\nމީގެ ކުރިންވެސް އެކަށީގެންވާވަރަށް ތައްޔާރު ނުވެވޭތީ މުބާރާތްތަކުގައި ބައިވެރިނުވެ އެބަހުއްޓެވެ. ވީއިރު މިހާރުވެސް އެގޮތް އޮންނާނެއެވެ. ދިވެހިން މިގޮތަށް ލަދުގަންނަވާނުލާށެވެ. އީރާނުން ދިވެހިރާއްޖެ ކޮޅަށް 17 ގޯލްޖެހި އިރުވެސް މިހާލަދެއްނުގަނެއެވެ. އޭރު އެއީ އަހަރެމެންގެ ފެންވަރެވެ. ނަމަވެސް މީގެ ދުވަސްކޮޅެއް ކުރިން ދިވެހިރާއްޖެއަކީ މި ސަރަޙައްދުގެ ގަދަބާރެކެވެ. އެކަމަކު މިހާރު އެހެން ބުނެވިދާނެ ހެއްޔެވެ.؟\nޤައުމީ ފުޓުބޯޅަ ޓީމް\nނޮވެމްބަރ 13, 2021\nނޮވެމްބަރ 14, 2021\nVaagothaky kulhun therein ves beynunvany eh kulhun theri akah vure aneh kulhun theri Aku molhethi kohtun kohteythw vari Hama kulhuntheri Aku eyriya therey Huskoh Huhtas ekani kaan beynunvany kohme kulhuntheri akuves mee Hageegathaky misaalakah Hampu3kulhuntheri kohtaafa dhiya than feni Akoo vejje4kulhuntherin koh taafa dhaan dhen aneh kolhun difence linega kulhey kulhun therein varah faruvaa kudakoh kulhen ulhey than fennany ekamge nathyjaa ehge gothun Miss take Hedhi idhikolhu team kulhuntherinnah goal nagaane furusathu thakeh magufahi vegen eba dhey Hageegathuga ves raajje teamge difence varah faruvaa ah kulhey kulhun therein varah faruvaa kuda Kan faahaga kohlan shukuriyya\nާާ ހަސަނޮ says:\nފިތުނަ ވޮއިސް says:\nޚަލޭމެން ވޮއިސް ކޮންމެ ކަމެއް ސިޔާސީ ކޮއްލާތި\nފިތުނަ އުފެއްދުން ނޫން ކަމެއް މި ވޮއިސް ގެ ނެތީބާ؟؟؟؟؟


ޤުރުއާން ހިތުދަސްކުރާނީ ކިހިނެއް؟ – Ilm\nޤުރުއާން ހިތުދަސްކުރާނީ ކިހިނެއް؟\nލިޔުނީ: ޑރ މުޙައްމަދު ޝަހީމް ޢަލީ ސަޢީދު\nކީރިތި ޤުރުއާން ހިތު ދަސްކުރުމަކީ ވަރަށް އުނދަގޫ ކަމެއް ކަމުގައި ވަރަށް ގިނަ މީހުންނަށް ވިސްނެއެވެ.\nއެހެންކަމުން އެކަމަށް ކުރިމަތިލާން ގިނަބަޔަކު ޖެހިލުން ވެއެވެ. ނަމަވެސް އެކަމަށް މަސައްކަތްކުރާ ކުޑަ ކުދިން ވެސް ދަސްކުރެއެވެ. މިކަމުގައި ފޮރުވިފައިވާ ސިއްރަކީ ކޮބައިތޯއެވެ؟ މާތް ﷲ ވަޙީކުރައްވާފައިވެއެވެ. (وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ ﴿ القمر: ١٧﴾ ) “ހަމަކަށަވަރުން، ތިމަންރަސްކަލާނގެ قرآن ހަނދުމަކުޅައުމަށް ފަސޭހަކޮށް ދެއްވީމެވެ. ފަހެ، ހަނދުމަކުރާ މީހަކު ވޭހެއްޔެވެ؟ ”\nއެއްވެސް އުންމަތެއްގެ ރަސޫލާކަށް ބާވާލެއްވުނު ފޮތެއް އެ އުންމަތުގެ އެއްވެސް ބަޔަކަށް ދަސްވެފައި ނެތެވެ. ކީރިތި ޤުރުއާން ހިތުން ދަސްކުރުމަކީ މުޙައްމަދުގެފާނުގެ އުންމަތުގެ މީހުންނަށް ދެއްވާފައިވާ ޚާއްޞަ ސިފައެކެވެ. މަތިވެރި ނިޢުމަތެކެވެ. އަދި އެއީ ޤުރުއާނާ ޢަދާވާތްތެރި މީހުން ގިނަ ކަމުން އެ ޤުރުއާން ރައްކާތެރިކުރެއްވުމަށް ﷲ ކަނޑައެޅުއްވި ގޮތްތަކުންކުރެ ގޮތެކެވެ. މި އުންމަތުގެ މީހުންގެ ފޮތްތައް އަންދާލިޔަސް، ހިތްތަކުގައި ޤުރުއާން ލިޔެވިފައިވެއެވެ.\nޤުރުއާން ހިތުން ދަސްކުރުމަށް ފަށާއިރު އުނދަގޫ ވެދާނެއެވެ. މަހެއް ދެމަހެއް ނުވަތަ ގިނަ ވެގެން ތިން މަސް އެވެ. އެއަށް ފަހު ދަސްކުރުން ފަސޭހަވެގެންދާނީ އަޖައިބެއް ފަދައިނެވެ. ބައެއް ފަހަރު އުނދަގޫ ވަނީ އުޅޭ މާޙައުލާއި ބުރަ މަސައްކަތާއި އެނޫން ވެސް ދިރިއުޅުމާ ގުޅޭ ކަންކަން ސިކުނޑީގައި ހަރުލައިފައި ހުރުމުގެ ސަބަބުން ޤުރުއާނުގެ ތެރެއަށް ވަންނަ އުނދަގޫވާތީއެވެ. ދަސްކުރުމަށް ފަށައިގެން މަޑު މަޑުން މަދު މަދުން ދަސްކުރަމުން ގޮސް ދެ ތިން މަސް ތެރޭ ފަސޭހަ ވެގެންދާނެއެވެ. އެއިގެ ތެރެއަށް ރަނގަޅަށް ވަދެވުމުންނެވެ. ކާރެއް ނުވަތަ ސައިކަލެއް ދުއްވަން ދަސްކުރާއިރު ވެސް ފުރަތަމަ އުނދަގޫ ވެއެވެ. ނަމަވެސް ފަހުން ފަސޭހަވެގެން ދެއެވެ. ޤުރުއާން ވެސް ދަސްކުރަން ފަށާއިރު އުނގަދޫ ގޮތެއް ހުންނާނެއެވެ. ޚާއްޞަކޮށް ޢަޖަމީންނަށެވެ. ޢަރަބި ބަސް ނޭނގޭ މީހުންނަށެވެ. ނަމަވެސް ފަހުން ފަސޭހަވެއެވެ. އެއަށް ފަހު ގިނަ ކޮށް ވެސް ދަސްކުރެވޭނެއެވެ. އަވަހަށް ވެސް ދަސްކުރެވޭނެއެވެ. އަޅުގަނޑުމެން ދަސްކުރަން ފެށިއިރު އެއް ދުވަހުން ވެސް ތަންކޮޅެއް ވެސް ދަސްނުވެއެވެ. ވަރަށް ބޮޑު ޖިހާދެއް ކުރަން ޖެހުނެވެ. ނަމަވެސް ދެ ތިން މަސް ފަހުން ވަރަށް ފަސޭހަ ވެގެން ދިޔައެވެ. އަދި ވިހި ވަނަ ފޮތާ ހަމައިން ދެން އާދަޔާ ޚިލާފު އަވަސް މިނެއްގައި ދަސްވާން ފެށިއެވެ.\nއަޅުގަނޑުގެ ޙިފުޒު ކުލާހުގެ އުސްތާޛު ވިދާޅުވި ގޮތުން އަލްއަންޢާމް، ޔޫނުސް، ނިސާ، އައްރަޙުމާން، އަލްޤަމަރު، މުރްސަލާތު މި ސޫރަތްތައް ދަސްވެއްޖެ ނަމަ ޤުރުއާން އެކީގައި ދަސްކުރަން ފަސޭހަވެގެން ދާނެއެވެ. އެއީ އުނދަގޫ ސޫރަތްތަކެއް ވީމައެވެ.\nދެވަނަ ކަމަކަށް ދަސްކުރަން ކިޔަވާއިރު، ދަސްކުރާ ތަން ބަލަހައްޓައިގެން އިނދެ ކިޔަވައި، ތިމާއަށް އަޑުއިވޭ ވަރަށް އަޑު ހަރުކޮށްބާރަށް ކިޔަވައި، ސިކުނޑި ޙާޒިރުކޮށްގެން ކިޔެވުމުން އަވަހަށް ދަސްވާނެއެވެ. އެރުން ކަންފަތާއި ލޮލާއި ސިކުންޑި އެ ކަމުގައި އެބައިވެރިވަނީއެވެ. މި ގޮތަށް ދަސްކޮސްފި ނަމަ ގިނަ ދުވަހު ހިތުގައި ހަރުލައިފައި ހުންނާނެއެވެ. އަދި ދަސްކުރާ ބައި ނަމާދުގައި، ތަރީވީޙުގައި، ދަނު ނަމާދުގައި ކިޔަވާ ނަމަ ގިނަ ދުވަހު ހިތުގައި ހުންނާނެއެވެ.\nދަސްކުރަން އެންމެ ރަނގަޅު ވަގުތުތަކަކީ ފަތިސް ނަމާދުގެ ކުރިންނާއި ފަހުންނާއި ހެނދުނުގެ ވަގުތެވެ. މުރާޖިޢާ އަށް އެންމެ ރަނގަޅު ވަގުތުތަކަކީ ޢަޞްރުގެ ފަހުންނާއި މަޣުރިބު ފަހުންނެވެ. މިއީ އުސްތާޛުން ވިދާޅުވާ ވާހަކަފުޅެކެވެ. މިހެން މިކަން އޮތަސް އެކި މީހުންނަށް ރަނގަޅުވާނީ އެކި ވަގުތެވެ. ޚާއްޞަކޮށް މަސައްކަތް ހުންނަ ގޮތުން ވަގުތުތައް އިންތިޒާމު ކުރެވިދާނެއެވެ.\nދަސްކުރުމުގެ ބާރު ދަށް މީހުން ކުރަންވީ ކަމަކީ ކޮންމެ ރެޔަކު ނިދުމުގެ ކުރިންނާއި ނިދިން ހޭލައި މާމުއި ބޭނުން ކުރާނީއެވެ. އަދި ބަދަނާއި ހިކި މޭބިސްކަދުރު ފަދަ ތަކެތި ބޭނުންކުރާނީއެވެ. އެއީ ޙިފުޒު ކްލާހުގެ އުސްތާޛު ވިދާޅުވި ގޮތުން ބުއްދީގައި ވަރު ޖައްސައި ދަސްކުރުމުގެ ބާރު ގަދަކޮށްދޭ އެއްޗެކެވެ. އަދި ޒަމްޒަމް ފެނާއި ކަޅުދިރިއަކީ ވެސް މިކަމަށް ބޭނުން ކުރެވިދާނެ އެއްޗެކެވެ.\nމި ހުރިހާ ކަމަކަށް ވުރެން، ދަސްކުރަމުންދާއިރު، ފަސް ނަމާދު ކުރުންމަތީ ދެމި ހުރުމާއި ﷲ އަށް ދުޢާކުރުމަކީ އެންމެ މުހިންމު ކަމެވެ. އެއިރުން ﷲ އެކަމުގައި ބަރަކާތް ލައްވާނެއެވެ.


15 އަހަރު ވަންދެން ވަޒީފާއަށް ނުނިކުމެ މުސާރަ ނެގި މީހެއް! – Dhen.mv\n15 އަހަރު ވަންދެން ވަޒީފާއަށް ނުނިކުމެ މުސާރަ ނެގި މީހެއް!\nމުޙައްމަދު ސަނީޙް April 22, 2021 - 6:01 am\n15 އަހަރު މުސާރަ ނެގިއިރު، މިކަން އެއްވެސް މީހަކަށް ނޭނގެ\n15 އަހަރު ވަންދެން ވަޒީފާއަށް ނުނިކުމެ، ވަޒީފާގެ އިނާޔަތްތަކާއި މުސާރަ ނެގި މީހެއްގެ މައްސަލަ އިޓަލީގެ ފުލުހުން ބަލަން ފަށައިފިއެވެ.\nއިޓަލީގެ މީޑިއާތަކުން ރިޕޯޓް ކޮށްފައިވާ ގޮތުގައި މިމީހާ އިޓަލީގެ ކަޓަންޒަރޯގައި ހުންނަ ހޮސްޕިޓަލެއްގެ ވަޒީފާއަށް ނިކުންނަން ފަށައިފައި ވަނީ 2005 ވަނަ އަހަރު އެވެ. އަދި ވަޒީފާއަށް ނިކުންނަން ފެށިތާ ދެ ތިން ދުވަސް ފަހުން އޭނާ ވަނީ ވަޒީފާއަށް ނިކުތުން ހުއްޓާލާފައެވެ. ނަމަވެސް 15 އަހަރު ވަންދެން އެމީހާގެ އެކައުންޓަށް މުސާރަ ޖަމާވެފައި ވެއެވެ.\nއިޓަލީގެ ފުލުހުން މިހާރު ދަނީ މި މައްސަލަ ތަޙްޤީޤް ކުރަމުންނެވެ. މިހާތަނަށް ބެލި ބެލުމުން، މިމީހާ ވަޒީފާއަށް ނިކުމެފައި ވަނީ ރިސެޕްޝަނިސްޓެއްގެ މަޤާމަށް ކަމަށާއި ވަޒީފާއަށް ނިކުތް3ވަނަ ދުވަހު، އޭރު އެޗްއާރު މެނޭޖަރަކަށް ހުރި މީހާއަށް ބިރު ދެއްކުމަށް ފަހު ވަޒީފާއަށް ނިކުތުން ހުއްޓާލި ކަމަށް ވެއެވެ. އަދި ފުރަތަމަ މަހު ފުލް މުސާރަ ނެގި ކަމަށާއި އެއަށް ފަހު އެޗްއާރ މެނޭޖަރު އަމިއްލައަށް ވަޒީފާއިން އިސްތިއުފާދިން ކަމަށް ވެސް ފުލުހުންގެ ތަޙްޤީޤުން ހާމަވެފައެވެ. އޭނާއަށް ފަހު ދެން ހޮސްޕިޓަލުގެ އެޗްއާރ މެނޭޖަރަކަށް އައި މީހާއަށް، މި މީހާ ވަޒީފާއަށް ނުނިކުންނަކަން ފާހަގަ ނުވީ ކަމަށާއި 15 އަހަރު ވަންދެން މުސާރަ ދެވިފައި ވަނީ މިހެންވެގެން ކަމަށް ފުލުހުން ބުނެފައެވެ.\nމީހާގެ މައްޗަށް ފްރައުޑް، އަދި ދައުލަތުގެ މުދާ ނަހަމަ ގޮތުގައި ބޭނުން ކުރި ކަމުގެ ކުށުގެ ދަޢުވާ ފުލުހުން ވަނީ އުފުލާފައެވެ. މިދިޔަ5އަހަރުގެ ތެރޭގައި މުސާރައިގެ ގޮތުގައި މިމީހާ ވަނީ 538,000 ޑޮލަރު ނަގައިފައެވެ.\nއެއްފަހަރާ ކިތައް ބިޓުން ގެންގުޅުނިން؟\nދުނިޔޭގެ އެންމެ އަގު ބޮޑު ފައިސާއަކީ ކޮބާ؟


Ilthimaas adu ahaa, beynumeh nethi beyrah nunikumey\nއިލްތިމާސް އަޑުއަހާ، ބޭނުމެއް ނެތި ބޭރަށް ނުނިކުމޭ!\n20 ޖޫން 2020 - 07:23:02\nކޮވިޑް19 އަށް މާލެ އިން މީހަކު ޕޮޒިޓީވްވި ފަހުން ދެ މަސްދުވަހަށް ވުރެ ގިނަ ދުވަސްވީއެވެ. މާލެ ފުލް ލޮކްޑައުނުގައި ދެމަސް ދުވަހު އޮތުމަށްފަހު ބޮޑެތި ލުއި ތަކަކާއި އެކު ހުލުވާލީ މިމަހުގެ 15 ވަނަ ދުވަހު އެވެ.\nލޮކްޑައުންނަށް ލިބުނު ބޮޑުލުޔާއި އެކު މިވީ ފަސް ދުވަހު މަގުމައްޗަށް އެނގުން ވެއްޖެއެވެ. ޓްރެފިކް ބާރު ބޮޑުވެ މަގުމަތީގައި އެކި ފަރާތްތަކުން ގިނަ ވަގުތު ހޭދަކުރަން ފަށައިފި އެވެ. ކަމާ ގުޅޭ އިދާރާތަކުގެ ލަފާގެ މަތިން ކަނޑައެޅިފައިވާ ވަގުތު ތަކުގައި ބޭރުގައި އުޅޭ ފަރާތްތަކާއި ކޮންމެހެން ބޭރަށް ނިކުންނަން ޖެހިގެން ނިކުންނަ ފަރާތްތަކުގެ އިތުރުން ކަމެއްނެތި މަގުމަތީގައި ތިބޭ ފަރާތްތަކުގެ އަދަދު ވަނީ އިތުރުވެފައެވެ.\nކޮވިޑް19 އެއްކޮށް ނައްތާލެވިދާނެ ކަމާ މެދު ސުވާލު އުފެދިފައިވާއިރު ބައްޔާއި އެކު އުޅެން ވެސް ދަސްކުރަންޖެހޭ ކަމީ ހަގީގަތެވެ. ބައްޔާއި އެކު އުޅެން ދަސްވުމަކީ ބޭނުމެއް ނެތި މަގުމަތީގައި ހޭދަ ކުރާ ވަގުތު މަދުކުރުމެވެ. ސާފުތާހިރުކަމަށް އިސްކަންދީ ބޭރުގައި އުޅޭއިރު މާސްކް އެޅުމާއި ގައިދުރުކަން ބެހެއްޓުމެވެ. ލޮކްޑައުނަށް ލިބުނު ލުޔާއި އެކު މަގުމަތީގައި އުޅޭ ފަރާތްތަކުގެ ތެރެއިން މާސްކް ބޭނުން ނުކޮށް އަދި ގައިދުރުކަމަށް ސަމާލުކަމެއް ނުދީ އުޅޭ ފަރާތްތައް މަދުން ނަމަވެސް ފެންނަން ޖެހެއެވެ.\nކޮވިޑް19: ފަސް ދުވަހުގެ ތެރޭ 115 ޕޮޒިޓިވް ކޭސް!\nރާއްޖެއިން މިހާތަނަށް ކޮވިޑް19 އަށް ޕޮޒިޓިވްވީ 2150 މީހުންގެ ތެރެއިން 82.28 އިންސައްތަ މީހުން ވަނީ މިބަލިން ރަނގަޅު ވެފައެވެ. މިވަގުތު ބަލީގައި ޕޮޒިޓިވް ކޮށް ތިބީ 371 ފަރާތެކެވެ. އެހެން ނަމަވެސް ހިތާމައަކީ މި 371 ފަރާތުގެ ތެރެއިން 115 ފަރާތް ޕޮޒިޓިވް ވެފައިވަނީ ލޮކްޑައުނަށް ލުއި ދިން، މިމަހުގެ 15 ވަަނަ ދުވަހުގެ ފަހުންނެވެ.\nޖޫން 15 ވަނަ ދުވަހުން ފެށިގެން ކޮވިޑް19 އަށް ޕޮޒީޓިވްވީ މީހުންގެ އަދަދުތައް\nޖޫން 15 ވަނަ ދުވަހު 30 ޕޮޒިޓިވް ކޭސް\nޖޫން 16 ވަނަ ދުވަހު 29 ޕޮޒިޓިވް ކޭސް\nޖޫން 17 ވަނަ ދުވަހު 26 ޕޮޒިޓިވް ކޭސް\nޖޫން 18 ވަނަ ދުވަހު 17 ޕޮޒިޓިވް ކޭސް\nޖޫން 19 ވަނަ ދުވަހު 13 ޕޮޒިޓިވް ކޭސް\nމިހާރު ޕޮޒިޓިވް ވަމުން އަންނަ ކޭސްތަކުގައި އިތުރަށް ކަންބޮޑުވާންޖެހޭ ކަމެއް އެބައޮތެވެ. އެއީ އެއްވެސް ކްލަސްޓާއަކަށް ނުގުޅޭ އިންޑިޕެންޑެންޓް ކޭސްތައް އިތުރުވުމެވެ. ނެޝަނަލް އިމަޖެންސީ އޮޕަރޭޝަން ސެންޓަރުން މައުލޫމާތު ދޭގޮތުގައި ލޮކްޑައުނަށް ލުއި ދިން ފަހުން ފެންނަ ކޭސްތަކުގައި އިންޑިޕެންޑެންތް ކޭސްތައް ފެންނަމުން އަންނަވަރު އިތުރެވެ.\nމިކަމުން ދޭހަވަނީ ކުރިން ޕޮޒިޓިވްވި މީހުންގެ ކްލަސްޓާ ތަކާ ގުޅުމެއް ނެތި ބަލި ޖެހޭ މީހުންގެ އަދަދު އިތުރުވާކަމެވެ. ކޮމިއުނިޓީ ސްޕްރެޑް އަދި ވެސް އޮތްކަމެވެ. އެހެން ކަމުން ތިމާއާއި ތިމާއާއި އެކު ދިރިއުޅޭ މީހުންގެ ރައްކަލަށް ކޮންމެހެން ބޭނުން ޖެހިގެން މެނުވީ ގެއިން ބޭރަށް ނުނިކުތުން މުހިންމެވެ. ސަބަބަކީ މިބަލިން ރައްކާތެރިވުމަށް އެޅެން އޮތް އެންމެ މުހިންމު ފިޔަވަޅަކީ ގޭގައި ތިބުންކަމަށް ވީތީއެވެ.\nލޮކްޑައުނަށް ލުއި ދިނީ އެއްވެސް ހާލެއްގައި ބަލީގެ ނުރައްކާތެރިކަން ކުޑަވެގެނެއް ނޫނެވެ. މާލެ ފަދަ ތޮއްޖެހިފައި އޮތް ތަނެއްގައި ބަލި ފަސޭހަކަމާއި އެކު ފެތުރިގަންނާނެއެވެ. ވީއިރު އިރުޝާދުތަކަށް ބޯނުލަނބާ ސަމާލުކަމެއް ނުދީފިނަމަ ދެވަނަ ލޮކްޑައުނަކަށް ދާންޖެހިދާނެއެވެ.\nކޮރޯނާ ވައިރަސްއެޗްޕީއޭމާލެ ލޮކްޑައުން\nފެސިލިޓީތަކަށް ގެއްލުން ނުދިނުމަށް އެދިއްޖެ\n1676 އަށް ގުޅައިގެން ބޭކާރު ވާހަކަ ނުދެއްކުމަށް އެދެފި\nކާފިއު ވަގުތު ފަތިސް ނަމާދަށް ދެވޭނެ\nމިއަދު އިތުރު 17 މީހަކު ކޮވިޑް-19 އަށް ޕޮޒިޓިވްވެއްޖެ


މަންމައިގެ ދުވަހުގެ ހަދިޔާއަކަށް ލިބުނީ މީގެ 32 އަހަރުކުރިން ގެެއްލުނު ދަރިފުޅު މަންމައިގެ ދުވަހުގެ ހަދިޔާއަކަށް ލިބުނީ މީގެ 32 އަހަރުކުރިން ގެެއްލުނު ދަރިފުޅު\nމަންމައިގެ ދުވަހުގެ ހަދިޔާއަކަށް ލިބުނީ މީގެ 32 އަހަރުކުރިން ގެެއްލުނު ދަރިފުޅު\n32 އަހަރަށްފަހު މައޯ ޔިން އޭނާގެ މައިންބަފައިންނާއި ބައްދަލުވި އަސަރުގަދަ ވަގުތުކޮޅު / ފޮޓޯ: ފޮކްސް\nއެއީ މީގެ 32 އަހަރު ކުރިއެވެ. ޗައިނާގެ ދެމަފިރިއެއްގެ ހުރި ހަމައެކަނި ފިރިހެން ދަރިފުޅު ކުޑަހިނދު ކޮޅެއްގެ ތެރޭގައި ވަގަށް ނެގީއެވެ. އެ ދަރިފުޅު ހޯދަން އެ ކުޑަކުޑަ ޢާއިލާއިން 1.4 ބިލިއަން މީހުންގެ ބޮޑު އާބާދީއެއް އޮންނަ ޗައިނާގެ އެތަން މިތާނގައި ވަނީ އަތްފުނާއަޅާފައެވެ.\nޗައިނާގެ ރައްޔިތެއްކަމަށްވާ މައޯ ޒެންޖިންގާއި އޭނާގެ އަންހެނުން ލީ ޖިންގްޝީ އެމީހުންގެ ދަރިފުޅު ހޯދަން ކުރި މަސައްކަތް ކާމިޔާބުވެ، ދަރިފުޅާ ބައްދަލުކުރަން ކެތްމަދުވެފައިތިބި އެ ޢާއިލާގެ ދިގު އިންތިޒާރަށް ނިމުމެއްއައިސް، ދަރިފުޅާ ބައްދަލުވިގޮތުގެ ވާހަކަ މި އީއެވެ.\nއެ ދެމަފިރިންގެ ދަރިފުޅު މައޯ ޔިން އުފަންވީ 23 ފެބްރުއަރީ 1986 ގައެވެ. އޭނާއަކީ ދުޅަހެޔޮ ސިއްޙަތެއްގައި ހުރި ވިސްނުން ތޫނު ލޯބި ކުއްޖެކަމަށް ސައުތް ޗައިނާ މޯނިންގ ޕޯސްޓަށް އޭނާގެ މަންމަ ލީ ޖިންގްޝީ ކިޔައިދީފައިވެއެވެ. މައޯ ޔިން ބަޔަކު މީހުން ވަގަށް ނަގާފައިވަނީ ޗައިނާގެ ޝާންޒީ ޕްރޮވިންސްގެ ޒިއާން ސިޓީގައި ހުރި ނާސަރީއަކުން އޭނާގެ ބައްޕަ އޭނާ ގޮވައިގެން އެނބުރި ގެއަށްދިޔަ މަގުމަތީގައެވެ. އެއީ 17 އޮކްޓޯބަރ 1988 ގައެވެ.\nގެއަށްދިޔަ މަގުމަތީ ކަރުހިއްކައިގަނެގެން މައޯ އޭނާގެ ބައްޕަގެ ކިބައިން ފެންފޮދެއް ދިނުމަށް އެދެއެވެ. ފެން ބުއިމަށްޓަކާ ދެބަފައިން މަޑުކުރީ ހޮޓަލެއްގެ ދޮރުމަތީއެވެ. މައޯ ޒެންޖިންގް އަތުގައި އެވަގުތުހުރީ ހޫނުފެންކަމުން، ދަރިފުޅަށް ފެންދިނުމުގެ ކުރިން ހިހޫކޮށްލެވޭތޯ އޭނާ މަސައްކަތްކުރިއެވެ. ނަމަވެސް އެ ދަނޑިވަޅުބަލާ ބަޔަކު މީހުން ވަނީ މައޯ ޔިން ވަގަށް ނަގާފައެވެ. އޭރު އޭނާގެ އުމުރުން އެންމެ2އަހަރެވެ.\nމައޯ ޔިން އޭނާގެ މަންމައާއެކު / ފޮޓޯ: ސައުތް ޗައިނާ މޯނިންގް ޕޯސްޓް\nދަރިފުޅު ހޯދުމަށްޓަކާ އެ ދެމަފިރިން ޒިއާން ސިޓީގެ އެތަން މިތަން ހޯދާ ބެލިއެވެ. ޕޯސްޓަރުތަކާއި ފްލަޔާޒްތައް ބަހާހެދިއެވެ. އެގޮތުން 100 ހާހަށްވުރެ ގިނަ ފްލަޔާޒް ޗައިނާގެ 10 އަކަށްވުރެ ގިނަ ޕްރޮވިންސްއަށް ބަހާފައިވެއެވެ. އެވަރުން އަދި ނިންމާލީކީނޫނެވެ. ކަމާބެހޭ ފަރާތްތަކަށް މައްސަލަ ރިޕޯޓްކުރުމުގެ އިތުރުން، ދަރިފުޅު ހޯދުމަށްކުރާ މަސައްކަތުގަައި އެހީތެރިވުމަށް ޗައިނާގެ މަޝްހޫރު އެތައް ޓީވީ ޝޯތަކަކަށް އަރާ ޢާއިލާއިންވަނީ މައޯ ޔިންގެ މަޢުލޫމާތު ހިއްސާކޮށްފައެވެ. ދަރިފުޅާ ގުޅުންހުރި 300 އަށްވުރެ ގިނަ ލީޑު ލިބުނުއިރުވެސް، އެއިން އެއްވެސް ފަހަރަކު ނަސީބު އަތަކު ނުހިފިއެވެ. ދަރިފުޅު ފެންނަ ގޮތެއް ނުވިއެވެ.\nދަރިފުޅު ފެނިދާނެކަމުގެ އުއްމީދުގައި ލީ ޖިންގްޝީ ވަނީ އޭނާ އަދާކުރަމުންދިޔަ ވަޒީފާ ދޫކޮށްލާ، "ބޭބީ ކަމް ބެކް ހޯމް" ކިޔާ ގްރޫޕެެއްގައި 2007 ވަނަ އަހަރުން ފެށިގެން ހިލޭ ސާބަހަށް މަސައްކަތްކުރަން ފަށާފައެވެ. ލީގެ މި މަސައްކަތުގެ ތެރެއިން އޭނާގެ އަމިއްލަ ދަރިފުޅު ނުފެނުނު ނަމަވެސް އޭނާ ވަނީ ގެއްލިގެން ހޯދަމުންދިޔަ 29 ކުއްޖަކު، އެކުދިންގެ ޢާއިލާއާއި ގުޅުވާދީފައެވެ.\nމައޯ ޔިން ހޯދުމަށް އޭނާގެ ޢާއިލާއިން ކެނޑިނޭޅި ކުރަމުންދިޔަ މަސައްކަތްތަކަށް އުއްމީދު ލިބިގެންދިޔައީ މިއަހަރުގެ އޭޕްރީލްމަހުގެ ތެރޭގައެވެ. އެއީ ޒިއާން ސިޓީއާއި ގާތްގަނޑަކަށް 1000 ކިލޯމީޓަރު ނުވަތަ 620 މޭލު ދުރުން ޗައިނާގެ ދެކުނު ހުޅަނގުން އޮންނަ ސިޝުއާން ޕްރޮވިންސްގެ މީހަކު މީގެ އަހަރުތަކެއް ކުރިން ތުއްތު ފިރިހެން ކުއްޖަކު އެޑަޕްޑް ކުރިކަމުގެ މަޢުލޫމާތު ފުލުހުންނަށް ލިބުމުންނެވެ. މިއާއެކު ފުލުހުން ވަނީ އޭރު އެޑަޕްޓްކުރި މިހާރު ޢުމުރުން 34 އަހަރުވެފައިވާ ޒުވާނާގެ ޑީ.އެން.އޭ ސާމްޕަލްނަގައި، މައޯ ޒެންޖިންގާއި އޭނާގެ އަންހެނުން ލީ ޖިންގްޝީގެ ޑީ.އެން.އޭ ދިމާވޭތޯ ބަލާފައެވެ. ޓެސްޓްތަކުގެ ނަތީޖާއައީ ޕޮޒިޓިވްކޮށެވެ.\nޗައިނާގެ ފުލުހުން ހާމަކޮށްފައިވާގޮތުން މައޯ ޔިން ވަގަށް ނެގުމަށްފަހު، އެކަމުގައި ބައިވެރިިވި މީހުން ވަނީ ދަރިން ނުލިބޭ ދެމަފިރިއަކަށް 6000 ޔުއާނަށް އޭނާ ވިއްކާލާފައެވެ. އެއީ މިހާރަށް ބަލާނަމަ 840 އެމެރިކާ ޑޮލަރެވެ. މައޯގެ ނަން ގޫ ނިންގް ނަމަ ބަދަލުކޮށް އޭނާ ބަލާބޮޑުކޮށްފައިވަނީ އެ އާއިލާއިންނެވެ. ސްކޫލް މަރުހަލާ ނިންމުމަށްފަހު އޭނާއަކީ މިހާރު ގޭތެރެ ޒީނަތްތެރިކުރުމުގެ މަސައްކަތުގައި ހަރަކާތްތެރިވާ ޒުވާން ވިޔަފާރިވެރިއެކެވެ.\nމައޯ ޔިން ހޯދުމަށް ކުރި މަސައްކަތް ކާމިޔާބުވެ، އޭނާ ފެނުނުކަމުގެ އުފާވެރި ޚަބަރު އޭނާގެ އަސްލު ބައްޕައާއި މަންމައަށް ފުލުހުން ހިއްސާކުރީ މިމަހުގެ 10 ވަނަ ދުވަހުއެވެ. އިއްތިފާޤަކުން އެދުވަސް ދިމާވީ މަންމައިންގެ ދުވަހާވެސްމެއެވެ. ސައުތް ޗައިނާ މޯނިންގ ޕޯސްޓާއި ވާހަކަދައްކަމުން މައޯގެ މަންމަ ލީ ޖިންގްޝީ ބުނެފައިވަނީ މައިންގެ ދުވަހު މިއަށްވުރެ ބޮޑު އުފަލެއް، މިއަށްވުރެ ބޮޑު ހަދިޔާއެއް އެއްވެސް މަޔަކަށް ނުލިބޭނެކަމަށެވެ. އަދި ދަރިފުޅު ހޯދަން ކުރި މަސައްކަތުގައި ހުރިހާ ގޮތަކުން އެހީތެރިވެދިން އެންމެނަށް ޝުކުރުއަދާކުރާކަމަށެވެ.\n"ދަރިފުޅު ފެންނާނެކަމާމެދު އަހަރުމެން ކުޑަކޮށްވެސް އުއްމީދު ކަނޑައެއްނުލަން. ގެއްލިގެން ހޯދަމުންދިޔަ 29 ކުއްޖަކު އެމީހުންގެ ޢާއިލާއާއި ގުޅުވައިދެވުނު ފަހުން އަމިއްލަ ދަރިފުޅު ފެނުމުން ލިބުނީ ބަޔާންކުރަންވެސް ނޭގޭވަރުގެ ހިތްހަމަޖެހުމަކާއި އުފަލެއް. ދެންވެސް މިގޮތަށް ގެއްލޭ ކުދިން ހޯދުމުގެ މަސައްކަތުގައި ދެމިތިބޭނަން" ލީ ޖިންގްޝީ ބުނެފައިވެއެވެ.\n32 އަހަރަށްފަހު މައޯ ޔިން އޭނާގެ އަސްލު މައިންބަފައިންނާއި ފުރަތަމަ ފަހަރަށް ބައްދަލުކޮށްފައިވަނީ ޗައިނާގެ ފުލުހުންގެ ފަރާތުން ޒިއާން ސިޓީގައި މިމަހުގެ 18 ވަނަ ދުވަހު ބޭއްވި ޕްރެސް ކޮންފަރެންސެއްގެ ތެރެއިންނެވެ. އަސަރުން ފުރިގެންވާ މިވަގުތުކޮޅުގެ ފޮޓޯއާއި ވީޑިއޯތައް ވަނީ ބައިނަލްއަޤްވަމީ މީޑިއާތަކުގެ ސަމާލުކަންވެސް ހޯދާފައެވެ.\nދަރިފުޅާއެކު 32 އަހަރު ކުރީގެ މަންޒަރަކާއި، 32 އަހަރު ފަހުން ދިމާވިއިރުގެ މަންޒަރެއް / ފޮޓޯ: ޑެއިލީ މެއިލް\nޗައިނާގެ ދެމަފިރިންގެ ގެއްލުނު ދަރިފުޅާ ދިމާވި ވަގުތުކޮޅު / ފޮޓޯ: އަލްޖަޒީރާ\nޕްރެސް ކޮންފަރެންސް ކުރިއަށްދިޔަ ހޯލަށް ވަނުމަށް މައޯ ދޮރު ހުޅުވާލުމުން، އޭނާގެ މައިންބަފައިން ފެނުމުން، "މަންމާ"އޭ ކިޔާ ރޮމުން ދުއްވައިގަންނަ މަންޒަރުން ފެނިގެންދެއެވެ. މަންމައާއި ބައްޕަގެ ލޮލުންވެސް ހިފެހެއްޓުމެއްނެތި ކަރުނަތައް އޮހޮރެމުންދިޔަހާލު، ދަރިފުޅުގައިގައި ލޯބިން ބޮސްދޭ މަންޒަރުތައް ފެނިގެންދެއެވެ. އަދި އެ މަންޒަރު ބަލަންތިބި ފުލުހުންނާއި ނޫސްވެރިންގެ ލޯތައްވެސް ފެންކަޅިވެފައިވާ މަންޒަރު ފެނިގެންދެއެވެ.\nމިއަސަރުގަދަ ވަގުތުކޮޅަށްފަހު މީޑިއާތަކާއި ވާހަކަދައްކަމުން މައޯ ޔިން ބުނެފައިވަނީ މުސްތަަޤުބަލާމެދު އަދި ވަކި ގޮތެއް ނުނިންމިނަމަވެސް، މިހާރު ބޭނުންވަނީ އޭނާގެ ޢާއިލާއާއެކު އުފާވެރި ދުވަސްތަކެއް ހޭދަކުރުމަށްކަމަށެވެ. މި މައްސަލައަކީ އަދިވެސް ތަޙްޤީޤުކުރަމުންދާ މައްސަލައެއްކަމުން މައޯ ޔިން އެޑަޕްޓްކުރުމަށްފަހު އޭނާ ބަލާބޮޑުކުރި ދެމަފިރިންގެ އެއްވެސް މަޢުލޫމާތެއް ކަމާބެހޭ ފަރާތްތަކުން ހާމަކޮށްފައެއްނުވެއެވެ.\nރައީސްކަމަށް ވާދަކުރަން ކާންޔެ ކުރަންޖެހެނީ ކޮންކަމެއް؟\nބިމުއަޑީގައި މިސައިލު މަރުކަޒުތައް ޤާއިމުކޮށްފައިވާކަމަށް އީރާނުން ބުނެފި\nދެކުނު ޗައިނާ ކަނޑުގައި އެމެރިކާގެ އަސްކަރީ ތަމުރީނުތަކެއް ފަށައިފި


Resort thakuge 31,388 endhu alun operation ah\nމިމަހު ހުޅުވި ފިލިތެޔޮ ރިސޯޓަށް އައި ޓޫރިސްޓެއްގެ ޓެމްޕަރޭޗާ ޗެކް ކުރަނީ -- ފޮޓޯ: މޫސާ ޝިޔާމް\nކޮވިޑް-19 އަށް ބޯޑަރު ބަންދު ކުރުމަށްފަހު އަލުން ހުޅުވިފަހުން މިހާތަނަށް 31،388 ރިސޯޓުގެ އެނދު އަލުން އޮޕަރޭޝަނަށް ގެނެސްފި އެވެ.\nޓޫރިޒަމް މިނިސްޓްރީން ބުނި ގޮތުގައި މިމަހުގެ ތިން ވަނަ ދުވަހާ ހަމައަށް 15،689 ކޮޓަރީގެ 31،388 އެނދު ވަނީ އޮޕަރޭޝަނަށް ގެނެސްފަ އެވެ. މިމަހުގެ ތިންވަނަ ދުވަހުގެ ނިޔަލަށް 133 ރިސޯޓެއް ވަނީ އަލުން ހުޅުވާފަ އެވެ.\nތަފާސް ހިސާބުތައް ދައްކާ ގޮތުގައި މިހާތަނަށް ދެ ޔޮޓްމެރީނާއާއެކު އޮންނަ ޓޫރިސްޓު ހޮޓާ ވެސް ވަނީ އަލުން ހުޅުވާފަ އެވެ. މި ތަންތަނުގައި ހުރި ޖުމްލަ އެނދުގެ އަދަދަކީ 280 އެވެ. މިހާތަނަށް ހުޅުވާފައިވަނީ ދަ މެރީނާ އެޓް ކްރޮސް ރޯޑް މޯލްޑިވްސް އާއި ހައިޑްވޭ ބީޗް ރިސޯޓް ސްޕާ އެޓް ދުނިކޮޅު އައިލެންޑެވެ.\nމިހާތަނަށް ޓޫރިސްޓު ހޮޓަލުގެ ގޮތުގައި ފަސް ތަނެއްގެ 602 އެނދު ވަނީ އޮޕަރޭޝަނަށް ގެނެސްފަ އެވެ. އަދި 123 ސަފާރީއެއްގެ 2،330 އެނދުވެސް ވަނީ އޮޕަރޭޝަނަށް ގެނެސްފަ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި އޮކްޓޫބަރު 15 އިން ފެށިގެން މިހާތަނަށް 132 ގެސްޓްހައުސްއެއްގެ 2568 އެނދު ވަނީ އަލުން ހުޅުވާފަ އެވެ.\nކޮވިޑް-19ގެ ބަލި ފެތުރެން ފެށުމާއެކު ރާއްޖޭގެ ބޯޑަރު ބަންދުކޮށްފައިވަނީ މާޗް 15 ވަނަ ދުވަހު އެވެ. ބޯޑަރު ބަންދު ކުރިއިރު ރާއްޖޭގައި 150 ރިސޯޓާއި 600 ގެސްޓްހައުސް ހިންގި އެވެ. އަދި މި ތަންތަނުގެ އެނދުގެ އަދަދު ބައި ލައްކައަށް އަރަ އެވެ.\nގެސްޓް ހައުސް ވިޔަފާރި ޓޫރިޒަމް ޓޫރިސްޓް އެރައިވަލް + މިނިސްޓްރީ އޮފް ޓޫރިޒަމް ގެސްޓް ހައުސްތައް ރިސޯޓް ކޮވިޑް-19 ދިވެހި ރާއްޖެ އަލުން ހުޅުވާލުން


އަދުރޭ، ނަޝީދަށް: ލާމަރުކަޒީ ހާއްޔަކީ އެއްގޮތަކަށް ވެސް އެމްޑީޕީގެ ހާއްޔެއް ނޫން! - DhiDaily\nއަދުރޭ، ނަޝީދަށް: ލާމަރުކަޒީ ހާއްޔަކީ އެއްގޮތަކަށް ވެސް އެމްޑީޕީގެ ހާއްޔެއް ނޫން!\nލާމަރުކަޒީ ނިޒާމުގެ ވާހަކައަކީ މާކުރިން ދެކެވެމުން އައި ވާހަކައެއް ކަމަށާއި، އެ ނިޒާމަކީ އެއްވެސް ހާލެއްގައި އެމްޑީޕީގެ އެއްޗެއްނޫންކަމަށް ވިދާޅުވެ، އިދިކޮޅު ކޯލިޝަންގެ އެކްޓިން ލީޑަރު ޢަބްދުއްރަޙީމް (އަދުރޭ)، ރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުޙައްމަދު ނަޝީދަށް ރައްދު ދެއްވައިފިއެވެ.\nއިދިކޮޅު ކޯލިޝަނުން މިއަދު ބޭއްވި ނޫސްވެރިންގެ ބައްދަލުވުމެެއްގައި ވާހަކަދައްކަވަމުން އަދުރޭ ވިދާޅުވީ ލާމަރުކަޒީ ނިޒާމުގެ ވާހަކައަކީ ރައީސް އަލްއުސްތާޒު މައުމޫން ޢަބްދުލްޤައްޔޫމްގެ ދައުރުގައި ވެސް ދެކެވެމުން އައި ވާހަކައެއް ކަމަށެވެ. އަދި އެއްވެސް ހާލެއްގައި އެއީ އެމްޑީޕީގެ އެއްޗެއްނޫންކަމަށް ވެސް އަދުރޭ ވިދާޅުވިއެވެ.\nހަމައެހެންމެ 2008 ވަނަ އަހަރު އެމްޑީޕީއަށް ވެރިކަން ލިބުމުން ރާއްޖެ މަރުކަޒުކޮށް، ޕްރޮވިންޝަލް އޮފީސްތަކެއް އުފައްދައިގެން ބާރުތައް ނެގިކަމަށް ވެސް އަދުރޭ ވިދާޅުވިއެވެ.\n”މިއީ އެއްގޮތަކަށް ވެސް އެމްޑީޕީގެ ހާއްޔެއް ނޫން“ ލާމަރުކަޒީ ހާއްޔަކީ އެމްޑީޕީގެ ހާއްޔެެއްކަމަށް ވިދާޅުވެ ރައީސް ނަޝީދު ތަކުރާރުކުރައްވާ ވާހަކަފުޅުތަކަށް ރައްދުދެއްވައި އަދުރޭ ވިދާޅުވިއެވެ.\nރައީސް ނަޝީދު ވިދާޅުވި ގޮތުގައި ލާމަރުކަޒީ ހާލި ހަދަން ބޭއްވި ފަތަކަސް، ނަރަކަސް ބޭއްވީ އެމްޑީޕީންނެވެ. އަދި އެ ހާއްޔަށް ބިސްއަޅައި ބިސް ފީކުރާނީ އެ ޕާޓީން ކަމަށާއި، އެ ބިހުން ނުކުންނަ ފިޔޮއްތައް އުދުއްސައިގަންނާނީ އަނެއް ދިވެހިރާއްޖެއަށްކަމަށް ވެސް ރައީސް ނަޝީދު ވިދާޅުވިއެވެ.\nނަމަވެސް ރައީސް ނަޝީދު މިއަދު ވިދާޅުވެފައިވަނީ ކޮވެލިހެން އެމްޑީޕީގެ ހާއްޔަށް ޕީޕީއެމްއިން ބިސް އަޅައިފިކަމަށާއި، ނަމަވެސް މިއީ ބުޅާ ދުއްވައިގަންނަހެން ހާލި ވައްޓައިލަން ދުއްވައިގަންނަންވީ ވަގުތު ނޫންކަމަށެވެ.\nHaaleega huri Bis thakuga huree6bihuge bis gandhu alhaa nimifa .folhi fihevifa.


Las Palmas in Barcelona huttuvaifi | Mihaaru\nލަސް ޕަލްމާސް އިން ބާސެލޯނާ ހުއްޓުވައިފި\n02 މާޗް 2018 - 08:516comments\nމެޑްރިޑް (މާޗް 2) - ސްޕެނިޝް ލީގުގެ ރެލިގޭޝަން ޒޯނުގައި އޮތް ލަސް ޕަލްމާސް އިން ރޭ ކުޅުނު މެޗުން ލީގުގެ އެއް ވަނައިގައި އޮތް ބާސެލޯނާއާ 1-1 އިން އެއްވަރުކޮށްފި އެވެ.\nމި ނަތީޖާއާ އެކު އެންމެ ބޮޑު ހިތްހަމަ ޖެހުމެއް ލިބޭނެ ޓީމަކީ ލީގުގެ ދެ ވަނައިގައި އޮތް އެތުލެޓިކޯ މެޑްރިޑަށެވެ. އެއީ އެއް ވަނައިގައި ބާސެލޯނާ އަށް ލީޑު ފުޅާކުރުމުގެ ފުރުސަތު ގެއްލުމުންނެވެ.\nބާސެލޯނާ މި ވަގުތު އެއް ވަނައިގައި އޮތީ 26 މެޗުން 66 ޕޮއިންޓާ އެކު އެވެ. ދެ ވަނައިގައި އޮތް އެތުލެޓިކޯ އަށް 26 މެޗުން ވަނީ 61 ޕޮއިންޓް ލިބިފަ އެވެ. އަންނަ އާދިއްތަ ދުވަހު ލީގުގައި ބާސެލޯނާ އަމިއްލަ ދަނޑުގައި ނުކުންނާނީ އެތުލެޓިކޯއާ ދެކޮޅަށެވެ. އެތުލެޓިކޯއާ ދެކޮޅަށް ބާސެލޯނާ ނުކުންނައިރު، ލީގުގައި އެ ޓީމު ވަނީ ބަލިނުވެ 33 މެޗު ހަމަކޮށްފަ އެވެ.\nރޭގެ މެޗު ފަށައިގެން 21 ވަނަ މިނިޓްގައި ބާސެލޯނާ އިން ލީޑުނެގީ ލިއޮނަލް މެސީ ކާމިޔާބުކުރި ހިތްގައިމު ހިލޭ ޖެހުމުންނެވެ. ލަސް ޕަލްމާސް އަށް އެއްވަރުކޮށްދިން ގޯލު އެ ޓީމަށް ކާމިޔާބުކޮށްދިނީ ދެ ވަނަ ހާފުގައި ލިބުނު ޕެނަލްޓީ އަކުން ޖޮނަތަން ކަލޭރީ އެވެ.\nމެޗަށް ފަހު ބާސެލޯނާގެ ކޯޗު އާނެސްޓޯ ވަލްވޭޑޭ ބުނީ މެޗު ބަދަލުވީ ޕެނަލްޓީ ދިން ހިސާބުން ކަމަށެވެ.\n"އަހަންނަކަށް ޔަގީނެއް ނޫން ރެފްރީ އަށް ވެސް ބުނެދެވޭނެހެން ޔަގީންކޮށްފައި ޕެނަލްޓީ ދޭން ޖެހޭ ސަބަބެއް. އެ ޕެނަލްޓީއާ ހަމައިން މެޗު ބަދަލުވެއްޖެ. އެ އަށް ފަހު ލަސް ޕަލްމާސް އަށް ލިބުނީ ކޮންފިޑެންސް އަހަރެމެން އަވަސް އަރުވާލައިގެން ކުޅެން ހަދައިގެން މެޗުގެ ޕޮއިންޓްތަކެއް ގެއްލިދިޔައީ،" ވަލްވޭޑޭ ބުންޏެވެ.\nއޭނާ ބުނީ އާދިއްތަ ދުވަހު އެތުލެޓިކޯއާ ދެކޮޅަށް ކުޅެން ޖެހޭއިރު މި މެޗުން މޮޅެއް ނުލިބުމަކީ ތައްޔާރީތަކަށް ލިބުނު ހުސްކަމެއް ކަަމަށެވެ. އެހެން ނަމަވެސް ދެން އޮތް މެޗު އޮތީ އަމިއްލަ ދަނޑުގައި ކަމަށްވާތީ އެއީ އެޑްވާންޓޭޖެއް ކަމަށް އޭނާ ބުންޏެވެ.


ރަމަޟާން ވޮލީބޯލް ޓޯރނަމެންޓް ގއ.ވިލިނގިލީގައި ފެށިގެން ކުރިޔަށްދަނީ!\n24 މެއި 2018 - 00:05\nގއ.ވިލިނގިލި ޒުވާނުނުންގެ މަރުކަޒުން އިސްނަގައިގެން ވޮލީބޯލް އެސޯސިއޭޝަން އޮފް ވިލިނގިލި އާއި ގުޅިގެން ކުރިޔަށްގެންދާ ރަމަޟާން ވޮލީބޯލް ޓޯރނަމެންޓް ރޭ ފެށިއްޖެއެވެ.\nމި މުބާރާތަކީ ގއ.ވިލިނގިލީގައި ހުރި ސަރުކާރުގެ އޮފީސްތަކާއި، ސަރުކާރު ހިއްސާވާ ކުންފުނިތަކާއި، އަދި އަމިއްލަ ކުންފުނިތަކުގެ އިތުރުން ކޫއްޑޫ ފިޝަރީޒް ކޮމްޕްލެކްސް އާއި ކޫއްޑޭ އެއަރ ޕޯޓު ހިމެނޭގޮތަށް ޖުމްލަ6ޓީމް ބައިވެރިވެފައިވާ މުބާރާތެކެވެ.\nގއ.ވިލިނގިލި ޒުވާނުންގެ މަރުކަޒު ހިންގެވުމާއި ހަވާލުވެ ހުންނެވި ޔޫތު މިނިސްޓްރީގެ ކޯޑިނޭޓަރ އިބްރާހީމް ރަޝީދު (އިއްބެ) ވިދާޅުވީ، ވޮލީބޯޅައަކީ ފުޓު ބޯޅަ ނަގާފައި އެރަށު ޒުވާނުން އެންމެ ގިނައިން ކުޅޭ ކުޅިވަރުކަމުގައެވެ. "ވޮލީބޯލް އެސޯސިއޭޝަން އޮފް ވިލިނގިލީގެ އެހީތެރިކަމާއެކު ބޭއްވޭ މި މުބާރާތަކީ ރަށްފުށުގެ ވިޔަފާރިވެރިންގެ ދީލަތި އެހީތެރިކަމާއިއެކު މިރަށުގައި މިހާތަނަށް ބޭއްވޭ ފުރަތަމަ މުބާރާތް. މީ އަޅުގަނޑު ފާހަގަކޮށްލަން ބޭނުންވާ ކަމެއް''، އިއްބެ ވިދާޅުވިއެވެ. މީގެ އިތުރުން ގއ.ވިލިނގިލި ކައުންސިލުން މި މުބާރާތަށް ވެދެއްވި އެހީތެރިކަން ފާހަގަކުރައްވާ އިއްބެ ވަނީ ކައުންސިލް މެމްބަރުންނަށް ޝުކުރު ދަންނަވާފައެވެ.\nރޭގަނޑު މުބާރާތްތައް ކުޅެވޭ ވަރުގެ އަލިކަން ނެތުމުގެ ސަބަބުން ޔޫތު މިނިސްޓްރީއިން ގއ.ވިލިގިނގިލީ ވޮލީ ކޯޓުގައި ކުރިން ޖަހާފައި ހުރި ލައިޓްތައް ނަގާ އާ ލައިޓްތައް ހަރުކޮށްފައިވާކަން ފާހަގަކޮށްލެވެއެވެ.


AFC Cup: Bashundhara kairin Mohun Bagan ah bodu molheh - One Online\nމިއަދު ކުޅުނު މެޗުގައި ހެޓްރިކް ހެދި ލިސްޓޮން ގޯލަކަށްފަހު އުފާފާޅުކުރަނީ --- ފޮޓޯ/ މޯހަން ބަގާން\nއޭއެފްސީ ކަޕްގެ ގްރޫޕް ޑީގައި މިއަދު ކުޅުނު މެޗުގައި ބަންގުލަދޭޝްގެ ބަޝުންދަރާ ކިންގްސް ކައިރިން އިންޑިއާގެ އޭޓީކޭ މޯހަން ބަގާންއިން ބޮޑު މޮޅެއް ހޯދައިފިއެވެ.\nއިންޑިއާގެ ކަލްކަތާގެ ސޯލްޓް ލޭކް ސްޓޭޑިއަމްގައި މިއަދު ހަވީރު ކުޅުނު މެޗު ބަޝުންދަރާއިން ކާމިޔާބުކުރީ 4-0 ގެ ތަފާތު ބޮޑު ނަތީޖާއަކުންނެވެ. މިއަދުގެ ނަތީޖާއާއެކު އޭޓީކޭ މޯހަން ބަގާން ވަނީ ގްރޫޕުގެ އެއްވަނައަށް ޖެހިލައިފައެވެ. އެއްވަނައިގައި އޮތް އޭޓީކޭ މޯހަން ބަގާންއާއި ދެވަނައިގައި އޮތް ގޯކުލަމް ކެރަލާ އަދި ތިންވަނައިގައި އޮތް ބަޝުންދަރާ ކިންގްސްއަށްވެސް މިހާތަނަށް ތިން ޕޮއިންޓް ލިބިފައިވާ އިރު، މިހާތަނަށް ގްރޫޕުގައި ދެމެޗު ކުޅެފައި އޮތީ މޯހަން ބަގާންއާއި ބަޝުންދަރާ ކިންގްސްއެވެ.\nގޯކުލަމް ކެރަލާއާ މާޒިޔާ ސްޕޯޓްސް އެންޑް ރެކްރިއޭޝަން ކްލަބުން މިހާތަނަށް ގްރޫޕް ސްޓޭޖުގައި އެއް މެޗު ކުޅެފައިވާ އިރު، ޕޮއިންޓެއް ނުލިބި އޮތީ މާޒިޔާއަށެވެ. މާޒިޔާއިން މިރޭ ނުކުންނާނީ ގޯކުލަމް ކެރަލާއާ ދެކޮޅަށެވެ.\nމިއަދު ހަވީރު ބަޝުންދަރާއާއި މޯހަން ބަގާން ކުޅުނު މެޗުގެ 10 ވަރަކަށް މިނެޓް ކުޅެވުނުތަނާ، ވަރަށް ބޮޑަށް ވިއްސާރަވެ ވައި ބާރުވުމުން މެޗު ވަނީ މެދުކަނޑާލަން ޖެހިފައެވެ.\nމެދުކަނޑާލުމަށްފަހު މެޗު އަލުން ފަށައިގެން ދެން ފެނިގެން ދިޔައީ ބަޝުންދަރާގެ ނުރައްކާތެރި ދެ ހަމަލާއެކެވެ. ރިމޮން ހުސައިން ޖެހި ބޯޅަ މޯހަން ބަގާންގެ ގޯލުކީޕަރު އާޝް ޝައިޚް މަތަކުރި އިރު، ރޮބީނިއޯގެ ހަމަލާ އަމާޒުވީ ދަނޑިއަށެވެ. އެ ހަމަލާތަކަށްފަހު ދެން ފުރަތަމަ ހާފުގެ ބާކީ ބައިގައި ފެނުނީ މޯހަން ބަގާންއިން މެޗުގެ ކޮންޓްރޯލް ނެގިތަނެވެ.\nއެޓީމުން 24 ވަނަ މިނެޓުގައި ލިސްޓޮން ކަލަކޯ ޖެހި ގޯލުން މެޗުގެ ލީޑު ނެގި އިރު، ހާފު ނިމުމުގެ ކުރިން ލިސްޓޮންގެ ދެވަނަ ގޯލަކާއެކު ލީޑު ފުޅާވެސް ކުރިއެވެ. ޖޯނީ ކައުކޯގެ ތުރޫ ޕާހަށް މަސައްކަތްކޮށް ލިސްޓޮން ދެވަނަ ގޯލު ޖެހީ އޭރިއާ ތެރޭގައި ހުސްކޮށް އޮވެގެންނެވެ.\nމެޗުގެ ދެވަނަ ހާފުވެސް ކޮންޓްރޯލުކޮށް ކުޅުނީ މޯހަން ބަގާންއިންނެވެ. ދެވަނަ ހާފު ފެށިގެން އަށް މިނެޓު ތެރޭގައި އެޓީމުން މެޗުގެ ތިންވަނަ ގޯލުވެސް ޖެހިއެވެ. އެ ގޯލުވެސް ޖެހީ ލިސްޓޮންއެވެ. އެ ގޯލާއެކު ލިސްޓޮންގެ ހެޓްރިކް ފުރިހަމަކޮށް މޯހަން ބަގާންއިން މެޗުން ތިން ޕޮއިންޓް ގާތް ގަނޑަކަށް ޔަގީންކުރިއެވެ.\nމޯހަން ބަގާންއިން މެޗުގައި ޖެހި ހަތަރު ވަނަ ގޯލު، މެޗުގެ 77 ވަނަ މިނެޓުގައި ޖެހީ ޑޭވިޑް ވިލިއަމްސްއެވެ. މެޗުގައި މޯހަން ބަގާން ކޮޅަށް ބަޝުންދަރާއިން އުފެއްދި ގިނަ ހަމަލާތަކަށް ހުރަސް އެޅީ މޮޅަށް ކުޅުނު ގޯލްކީޕަރު އާޝްއެވެ.\nއޭއެފްސީ ކަޕްގެ ގްރޫޕް ޑީގައި ރާއްޖޭގެ މާޒިޔާއާއި އިންޑިއާގެ ގޯކުލަމް ކެރެލާ ކުޅޭ މެޗު އޮންނާނީ މިރޭ 8:00 ގައެވެ.